
Predgovor 


O že Ferije je bio francuski lekar i pesnik, ali i strastveni 
zaljubljenik u astrologiju i veštine tumačenja snova. Rođen je 
1513. godine, u uglednoj porodici koja je prebivala u srcu Tuluza. 
Njegov otac je bio poznati tulužanski hirurg, zahvaljujući kom je, najpre, 
dobio svoje osnovno obrazovanje, a potom se odvažio da studira 
medicinu. Uporedo je učio i pravo i matematiku. Na Univerzitetu 
Monpelje je 1540. godine diplomirao i dobio zvanje doktora. 

Po ugledu na antičke lekare, Ferije je verovao u simboliku nebeskih 
tela. Precizno je računao faze Meseca, ponekad fatalne krize, ponekad 
oporavke 1 , što bi nas moglo navesti na zaključak da je bio vešt u izradi 
dekumbiturnih horoskopa. Njegove prognoze su bile u toj meri dobre da 
su ga mnogi smatrali magom, pa je tako među ljudima postao poznatiji 
više kao magičar nego kao lekar. Taj uspeh u prognozama ga je nagnao 
da marljivo nastavi sa izučavanjem astrologije. 

Jedan od njegovih velikih i bliskih prijatelja je bio Julije Skaligero, 
takođe kolega lekar i astrolog, koji se, došavši iz Italije, nastanio u Ažeu. 
Ože je toliko imao poverenja u njega, da gotovo nijedno lečenje nije 
preduzimao pre konsultacije s njim. 

Moglo bi se reći da je Ožeovo prijateljstvo sa tulužanskim biskupom 
Žanom Bertranom (1482 - 1560), u najvećoj meri doprinelo da uveća svoj 
ugled i uspon na društvenoj lestvici. Zahvaljujući toplim preporukama 
svog prijatelja, Ože je ubrzo dobio poziv da dođe na dvor i predstavi se 
kraljici Katarini de Mediči. Nedugo potom, već je bio zvanično imenovan 
za njenog lekara, i to zvanje je imao sve do smrti. 2 

Ože je neko vreme živeo i u Rimu, jer je Bertrana na zahtev 
francuskog kralja Anrija II, papa Pavle IV trebao da unapredi u kardinala. 
Pored mnogobrojnih rimskih velikaša, tada je predstavljen i samom papi, 


1 Paul Christian, 77ге History and Practice ofMagic, New York, 1969. 

2 Fascinirana okultnim i astrologijom, Katarina je kontaktirala sa mnogim astrolozima. Italijan Luka 
Gauriko dao je mnogo preciznih prognoza koje su se ticale kraljevske porodice, na prvom mestu kralja 
Anrija II. Nostradamus je bio jedan od dvorskih lekara, ali je Katarini i njenoj deci izrađivao 
horoskope, i dao vrlo precizne prognoze o budućim dešavanjima u Francuskoj. Nije poznato da li su i 
u kojoj meri Ferije i Nostradamus imali kontakta 

i za kratko vreme je postao prilično popularan. Nakon nekoliko godina 
provedenih u Rimu, vratio se u svoj rodni Tuluz. 

Tokom svog boravka na francuskom dvoru, Ferije se upoznao sa 
Katarininim vrlo bliskim prijateljem i astrologom, Firentincem Kozimo 
Ruđerijem 3 . Ovaj je stekao reputaciju velikog okultiste i magičara, i 
mnogi su smatrali da je imao izuzetan uticaj na nju i odluke koje je 
donosila. 

Postoji jedna, reči ću anegdota 4 , jer su u vezi s Ruđerijevim likom 
iskrojene mnoge legende, pa je upitno šta je od svega doista istina. 
Naime, jednom prilikom je Katarini, u proročkom tonu, dao enigmatičnu 
predikciju da će umreti u blizini Sen Žermena. Ta prognoza ju je toliko 
uzdrmala da je izbegavala sve crkve i mesta koja su nosila to ime. Čak je 
napustila i palatu u kojoj je živela, jer se nalazila u parohiji Sen Žermen 
L’okseroa, pa se preselila na posed koji je kupila u drugom mestu. Tu je 
po ugledu na dorske stubove podigla malu opservatoriju, iz koje bi u 
vedrim noćima posmatrala nebo u potrazi za kobnim znamenjem. Ruđeri 
i Ferije su često bili uz nju, tešili je i odagnavali užase koji su je 
proganjali. 

Kada je nekoliko godina kasnije Katarina pala u postelju, pored 
njenog kreveta je stajao biskup. Upitala ga je za ime. Čuvši da se zove 
Žilijen de Sen Žermen, odmah se setila predikcije. Uobrazila je lik Smrti 
kako se uzdiže iza njegovih leđa, i od tog užasa je izdahnula. 

Ože je preminuo u Tuluzu 1588. godine, a iza sebe je ostavio nekoliko 
dela iz različitih oblasti, među kojima je i ovo koje vam predstavljam. 

Dela: 


• De diebus decretoriis secundum Pythagoricam doctrinam et 
astronomicam observationem, Leyden, 1541. 

• Remedes preservatifs et curatifs de la peste, Lyon, 1548. 

• Liber de Somniis, Leyden, 1549. 

• fugements astronomiques sur les nativites, Lyon, 1550. 


3 Ruđeri je očarao Katarinu prognozama za koje je isprva mislila da se neće obistiniti. U vreme kada je 
muku mučila da zatrudni, on joj je saopštio da će imati desetoro dece i da će tri sina biti kraljevi, čak je 
naveo i koliko će godina svaki od njih vladati 

4 Christopher Mclntosh, The Astrologers and Their Creed, 1971. 

• De Pudendagra, lue Hispanica, libri duo, Toulouse, 1553. 

• De radice chince liber, quo probatur diversam esse ab apio, Toulouse, 
1554 

• Vera medendi methodus, duobus libris comprehensa. Castigationes 
medicinse, Toulouse, 1557. 



Tumačenje horoskopa je prvi put štampano 1550. godine u Lionu, a 
nakon toga je izdavano još mnogo puta, što na francuskom i latinskom, 
što na engleskom, na koji je prevedeno 1593. Predstavlja mali biser 
francuske renesansne astrologije, čija je kruna, svakako, Morenova 
Galska astrologija. 

Ferije je ovo delo posvetio Katarini de Mediči, i između ostalog 
napisao 5 : 

Znajući s kakvim zadovoljstvom čitate sva dela koja se tiču uzvišene 
nauke o zvezdama, bio sam ohrabren da napišem i posvetim Vam ovu 
astronomsku raspravu, koja pokazuje dobra i zla koja snalaze 
čovečanstvo u vidu prirodnih uzroka, kroz uticaje zvezda. Preklinjem 
Vas da na to gledate sa odobravanjem, imajući u vidu dobru volju 
osobe koja je posvetila sva svoja promišljanja, učenost i rad službi 
Vašeg Visočanstva. 

Pošto je štampano, obelodanjene su kraljičine sklonosti ka okultnom. 
Postavilo se pitanje zbog čega je to štampano, jer je ona bila poznata 
upravo po prikrivanjima stvari. No, kako je navedeno, delo nije u 
potpunosti shvatljivo bez određenog ključa koji Ferije nije dao u javnost. 
Upravo je ta tajnovitost, navodno, privukla mnogo ugledne gospode i 
dama, sveštenstvo, vojne zapovednike i druge, koji su želeli da čuju 
predviđanja. Pretpostavlja se da je Katarina to veoma mudro koristila, 
pribavljajući korisne informacije o svojim neprijateljima preko svog 
astrologa. 

Delo se sastoji iz tri sekcije ili tri knjige, poređane donekle neobičnim 
redosledom. U prvoj sekciji, Ože daje uputstva za analiziranje natalne 


5 Les Iugements Astronomiques sur les nativitez, parAuger Ferrier Medecin, natifde Tholouze, 1583. 

karte, tj. njenih segmenata - dužine života, vladara horoskopa, braće i 
sestara, roditelja, bogatstva, dece, bolesti, braka i drugih. Međutim, u 
drugoj sekciji predstavlja značenja planeta, znakova i aspekata, kao i 
značenja koja planete imaju u pojedinačnim kućama horoskopa. 
Uglavnom, ove opšte, informativne teme su se smeštale među prva 
poglavlja, kao uvod u astrologiju, a ne na sredini ili samom kraju. 

U poslednjoj, trećoj sekciji, ukratko su predstavljene neke od najčešće 
korišćenih prediktivnih tehnika. 

Postoji mala razlika između francuskog originala i prevoda na 
engleski jezik Tomasa Kelveja. On je dodao nekoliko tabela i komentara 
u pojedinim poglavljima, kao prilog materiji i dodatno pojašnjenje. I sam 
sam dodao nekoliko ilustracija, što sam sve naznačio u napomenama. 
Takođe, naznačio sam i ispravke koje sam morao da napravim služeći se 
originalom, na mestima gde je Kelvej ispuštao reči, slučajno ili namerno, 
i razdvajao rečenice tako da bi ili izgubile smisao ili bile kontradiktorne 
prethodnim navodima. To je najčešće slučaj u vrlo složenim rečenicama 
i nabrajanjima, posebno u drugoj sekciji. 

Iako je Tumačenje horoskopa vrlo sažeto, a mnoga poglavlja u njemu 
nedovoljno razrađena, to nikako ne umanjuje vrednost koju ima. 
Naprotiv, vrlo je korisno početnicima u astrologiji, kao i onima koji su u 
svom proučavanju ove drevne veštine otišli nekoliko koraka dalje. 


U Beogradu, januara 2018. godine 
u danu Venere i satu Saturna 


Bojan Šojić 

Učena 

astronomska rasprava 
o tumačenju horoskopa, 
podeljena u tri knjige, 
i posvećena Katarini 
francuskoj kraljici od strane 
Ožea Ferijea, njenog lekara 

Preveo na engleski Tomas Kelvej gospodin 


On zvezde prebrojava. I sve ih po imenu zove. 

(Psalmi, 147:4) 


London, štampano u kući Čarlvudove udovice, za Ričarda Votkinsa, 

godine 1593. 


www. astroriznica.com 

ммлл* «г?гтпттттг«ггпттт 






Horoskop Katarine de Mediči koji prilaže Luka Gauriko 

(Lucae Gaurici Geophonensis - Tractatus strologicus, Venice, 1552) 

Velikopoštovanom, časnom, čestitom i učenom 

lordu Henriju, grofu od Nortumberlenda: baronu Persiju, Lusi, 
Brajanu, Ficpejnu i Pojningsu; zaštitniku časti Kokemota i Petvorta itd. 
Vitezu najplemenitijeg reda Podvezice. Svu istinsku sreću i u ovom 
životu i onom koji će doći, od sveg srca želim. 


Л ко je istinita ona beseda Platonova (veliki plemeniti Gospodaru), 
da naša država pokazuje naročito zanimanje za našu najbolju 
veštinu, koja svakako može doneti dobit i biti joj od koristi: da li 
će onda dovoljno podržati ovaj moj slabo prihvaćeni dar, prema onom 
što je tako strogo određeno od strane tako velikog i uvaženog Filozofa, 
da ne bi valjalo da zakopavam u zaborav koje god svoje znanje, već da joj 
radije što slobodnije darujem svoje napore, kao što je i ona meni 
otvoreno pružila svoje znanje. 

Jer postoji uobičajena fraza u ustima potpunih neznalica, o 
dragocenoj vrednosti dobiti od znanja: Da je nauka ponor bez dna, i 
dugotrajno i toliko neprijatno putovanje, da oni koji ishitreno misle da ga 
završe često se udave na pola puta, pa pod ovim izgovorom, računa se da 
je bolje ne znati mnogo, čak, ništa uopšte. Protiv ovakvih lenjivih 
predlagača koji žive u smrtnoj tmini, dopustite mi da citiram Aristotela: 
Čovek (reče on) je stvoren da bi saznavao i činio, jer znanje rađa 
razboritost, a razboritošću Ijudi izvršavaju sva dobra i vrla dela. 

O, Nauko (reče Platon) kako će te Ijudi voleti osim ako te ne poznaju? Jer 
onako kako je zdravlje čuvar tela, tako je znanje siguran i jedini čuvar duše. 
A Ciceron, koji je imao isto mišljenje, rekao je: O, znanje, vodiljo naših 
života, jedini uzroku vrlina i neprijatelju nemorala. Šta je čovekov život bez 
tebe? 

Ako, pak, (veliki učeni Gospodaru) ta glavna i raširena struja 
nepokornog razuma, spira u ništavilo prazne i zbunjene umove onih kao 
što su neprijatelji preuzvišene Umetnosti, a najplodnijim čini (poput 
plavljenja Nila) mišljenja onih koji se njom vode: (mada je daleko od 
mene pomisao da u najmanju ruku pripišem sebi zvanje Umetnika, a ipak 

kao neko ko žudi da primi dah života iz njenog svetog prebivališta, i 
slaže se sa drevnim učenima, da je čovek surova životinja bez nje), onda 
mi uz Vašu plemenitu naklonost dopustite da sada pokažem da nisam 
sasvim dangubio u svom životu, već da sam darovao učenju one 
slobodne sate koje su mi mnogo važnija dešavanja u svetu dozvolila, te 
da jednako iskažem i svoju časnu revnost toj tako uzvišenoj zagonetki, i 
neizbledivu naklonost koju gajim ka Vašoj uzvišenosti. 

Delo je najpre napisano na francuskom od strane izuzetnog učenjaka, 
Ože Ferijea, lekara rođenog u Tuluzu, i posvećeno kraljici Katarini od 
Francuske, majci kralja koji je potonji preminuo 6 . I pošto sam ga sada 
preveo na engleski, da ne bi bilo nedostojno bez posvete, ja sam 
naznačio Vaše plemenito ime u njegovom zaglavlju, da se može reći (u 
inat najoholijim zanovetalima ili revizorima): Ovo je kumče od kuma 
kome nema premca. 

I kao što ne sumnjam u Vaš časni pristanak, isto sam tako ubeđen, da 
će ono što je s moje strane propušteno u prevodu, ili bilo koja druga 
nepravilnost mimo te, biti velikodušno kritikovano: s tim zaključkom 
ponizno ljubim Vašu ruku, i nastavljam Vam biti naklonjen, kao svako ko 
želi dobrobit Vašoj uzvišenosti. 


Tomas Kelvej 

Jedan od redovnih trubadura 
njenog Veličanstva 


6 Najverovatnije je reč o Anriju III od Francuske koji je preminuo 1589. godine od rane koja mu je 
naneta nožem 

Poštovanom čitaocu 


Z amoliću (plemeniti čitaoče) za jednu uslugu ovom prilikom: da 
ako ti se ovaj rad o tumačenju horoskopa čini teškim i nemilim, ti 
ga nemoj vređati ružnim rečima, i tako sebi staviš na teret 
nepotrebu glupost: već ako nalaziš da je iznad tvog znanja i mogućnosti, 
reci kao što je iskreni Hion 7 rekao: Neka oni bolji od mene sude o ovim 
stvarima. Jer moram da priznam, i priznajem, da ova knjiga nije za 
svakog čoveka, te da onaj ko je čita s porugom, jer je ne razume, mora 
kriviti svoju sopstvenu nesposobnost a ne knjigu: a kad bi mogao da za 
jedan sat nauči onoliko za šta su učenom čoveku bile potrebne mnoge 
godine, da li bi njegov um bio zadovoljan a delo bez zamerki? Samo, 
neka takve dangube shvate da znanje zahteva ceo čovekov život, i da živi 
još toliko, još bi mogao učiti: ali i kad bi to moglo da se postigne za jedan 
letnji dan, nekolicina bi bila izuzetna, jer bi zbog svog nemara drugi 
ostali sasvim neuki. 

Smatram da nema potrebe da koristim mnogo reči, znajući da je 
prekor neukih radije obeležje njihovog sopstvenog slabog mozga, nego 
bilo kakve manjkavosti u vrednom delu. Stoga, neka osuđuju kako im 
drago; učeni (znam) će suditi kao sebi, od kojih bih radije bio zasluženo 
kritikovan, nego od neukih pohvaljen. 


Tomas Kelvej 


7 Моја pretpostavka je da je reč o Hionu iz Herakleje, Platonovom učeniku 

Spisak poglavlja u ovoj raspravi 

Knjiga prva 

1. O nebeskoj slici rođenja.6 

2. O potvrđivanju časa rođenja.7 

3. Način izrade slike potvrđenog vremena.10 

4. O tačkama horoskopa.11 

5. O latitudama i aspektima planeta.17 

6. O dobročudosti i zločudnosti planeta i delova nebesa.18 

7. Da li če dete živeti ili ne.22 

8. O davaocu života kog Arabljani zovu Hajleg.23 

9. O davaocu godina kog Arabljani zovu Alkohoden.25 

10. O onima koji uvećavaju ili umanjuju pomenuti broj godina.28 

11.0 vladarima horoskopa.29 

12. O razumevanju i ponašanju osobe.30 

13. O bogatstvu i siromaštvu.34 

14. Na koji način će bogatstvo i siromaštvo doći.36 

15. O vremenu kada će bogatstvo i šteta doći.38 

16. O braći.39 

17. O ocu i majci.40 

18. O nasledstvu i plodovima zemlje.41 

19. O deci.42 

20. O slugama.42 

21.0 bolestima.45 

22. O braku.47 

23. O mirazu i drugim dobrima kroz brak.48 

24. O smrti.49 

25. O putovanjima kopnom i morem.53 

26. O postojanosti u religiji.53 

27. O zanimanju i profesiji.54 

28. O zvanju, službi i počastima.55 

29. O drugovima i prijateljima.56 

30. O suđenjima i neprijateljima.57 

31. O utamničenju i zarobljeništvu.58 

32. O konjima, ovcama i drugim zverima.58 

Knjiga druga 

1. O značenjima planeta.60 

2. O značenjima dvanaest znakova.65 

3. O značenjima planeta u pomenutim znakovima.71 

4. O međusobnim aspektima planeta.75 

5. O značenjima dvanaest kuća.82 

6. O vladarima tripliciteta u pomenutim kućama.84 

7. Šta označavaju planete u dvanaest kuća.85 

8. Značenja vladara kuća prema svim mestima u horoskopu.96 

Knjiga treća 

1. O direkcijama.103 

2. O razdvajaču ili limiteru kog su Arabljani zvali Algebutar.105 

3. O triplicitetnim vladarima.106 

4. O revolucijama.106 

5. O tumačenju revolucija.106 

6. O godinama vladavina planeta koje Arabljani zovu Firdarije.108 

7. O profekcijama.111 

8. O vladaru obilazaka od vladara sata rođenja.113 

9. O obilascima vladara Ascendenta i planeta koje se nalaze na Ascendentu.114 

10. O eklipsama i velikim konjunkcijama u revolucijama.114 

11.0 pojedinačnim susretima tokom godine.115 

Dodatak A.117 

O astronomskom 
tumačenju rođenja 

Prva knjiga 

§1.0 nebeskoj slici rođenja 

D a bi se izvela tumačenja o Ascendentima i horoskopima prema 
tradiciji drevnih i učenih astrologa, prikladno je da najpre 
pojasnim nebesku sliku, i da u istu ucrtam sedam planeta, sa 
glavom i repom Zmaja Lunaire 8 , skupa sa Fortunom i tačkom duha, i 
drugim koje pripadaju uzvišenim i znamenitijim značenjima zvezda. 

Tako, da bi tačno postavio nebesku sliku, na prvom mestu moraš 
zabeležiti godinu, dan i čas, i najbliži minut vremena rođenja kojim se 
baviš. Broj sati i minuta moraš izložiti prema načinu brojanja astrologa, 
prema njihovim tabelama. Uvek broj sate od podneva, kako po danu tako 
i po noći, i nikad nemoj reći jedan čas, dva časa, tri časa po ponoći, nego 
13 časova, 14 časova, 15 časova nakon podneva. Kada to uradiš, potraži u 
efemeridama, u tabeli za godinu tvog rođenja, u odgovarajućem mesecu i 
danu, stepen znaka u kom je Sunce. 

Posle toga, u tabeli kuća u kojoj se nalazi latituda tvoje domovine, 
potraži pomenuti stepen Sunca pod redom desete kuće. Nakon što si tu 
pronašao isti stepen Sunca, s leve strane te iste tabele ćeš pronaći broj 
časova i minuta, koji su ispisani odvojeno. Tom broju ćeš dodati časove i 
minute koji su ti dati za to rođenje, pa ono što dobiješ sabiranjem moraš 
pronaći u tabeli kuća - tamo gde pronađeš isti broj sati i minuta, u 
desnom redu ćeš naći vrhove i početke šest kuća, koje ćeš obeležiti i 
uneti u svoj horoskop, počevši od vrha desete i nastavljajući dalje ulevo. 


8 Francuska reč za Mesec, lunarni 

Početke ostalih šest kuća naći ćeš u suprotnim znakovima. Ako se 
dogodi da broj časova i minuta bude veći od dvadesetčetiri časa, 
potrebno je da oduzmeš dvadesetčetiri časa od tog broja, i dalje nastaviš 
kao što sam ranije pokazao. Ako je čas tog rođenja u podne, onda ćeš 
uzeti kuće u redu stepena Sunca, s desne strane u tabeli latitude, bez 
ikakvog daljeg dodavanja ili oduzimanja; i tako isto kada je horoskop 
pretpostavljen 9 . Unutar horoskopa je neophodno uneti poziciju Meseca, 
po svaku cenu tačno sračunatu prema prostom obrascu efemerida, da bi 
kasnije mogao da potvrdiš svoj horoskop prema času začeća, onako kao 
što sledi. 

§2. O potvrđivanju časa rođenja 

O stavićemo po strani Ptolomejevog Animodara i Šonerove 
susrete 10 , i sve druge nepouzdane načine (mada imaju svoje 
autore) potvrđivanja časa rođenja, ja ću sada slediti metod 
Hermesa koji je prepoznat vekovnim iskustvom i potvrđen od strane 
Ptolomeja u njegovom Centilokvijumu 11 , i Abraham ibn Ezre, Alfonsa 12 , 
Leopolda 13 , Halija 14 i drugih najiskusnijih astrologa. 

Hermes je rekao da je Ascendent horoskopa mesto na kom se Mesec 
nalazio u vreme začeća, a da je Ascendent začeća mesto na kom je Mesec 
u času rođenja. Ko želi da bude sigurniji u sat i minut rođenja, prikladno 
je da sledi doktrinu Hermesa, na sledeći način. 


9 1 danas je uobičajena praksa da se kod nepoznatog ili nepouzdanog vremena rođenja horoskop 
izrađuje za podne tog dana 

10 Soner u svom Tumačenju horoskopa uobičajeno iznosi tri načina rektifikovanja horoskopa: (l)prema 
Animodaru, (2)Trutinu Hermetis i (3)prema direkcijama, odnosno profekcijama. Ferije aspekte planeta 
naziva susreti pa se ova primedba verovatno odnosi na rektifikovanje prema minulim događajima u 
životu osobe (vidi kod Lilija НАЗ rektifikaciju prema događajima). Zanmljivo je da Ferije proglašava 
rektifikaciju prema direkcijama nepouzdanom, jer većina astrologa renesansnog perioda upravo taj 
način smatra najpouzdanijim 

11 Danas znamo da to nije Ptolomejevo delo. Andreas Lerč, nemački naučnik, došao je do saznanja da 
je u pitanju delo egipatskog astrologa koji je živeo u IX veku 

12 Alfonso X od Kastilje (23. XI1221 - 4. IV1284), ili Alfonso Mudri kako su ga zvali, bio je kralj 
Kastilje, Leona i Galicije. Zanimao se za nauku, posebno astronomiju i astrologiju. Kumovao je 
pravljenju poznatih Alfonskih tabela u kojima su sračunate pozicije luminara i planeta u odnosu na 
fiksne zvezde 

13 Leopold iz Austrije. Ben Dajks navodi da nema pouzdanih podataka o kome je, zapravo, reč. Prema 
nekim izvorima reč je Leopoldu I Vojvodi od Austrije, dok je prema drugima reč o njegovom sinu 
Leopoldu II 

14 Hali Abenragel (Abii 1-Hasan 'AlI ibn Abi 1-Rijal) tunižanski dvorski astrolog s kraja X veka 

Pre svega, treba pogledati pretpostavljen horoskop, da li je Mesec 
iznad ili ispod horizonta. Ako se nalazi iznad horizonta, odbroj 
udaljenost između vrha sedme kuće i Meseca, a ako je ispod horizonta 
onda između prve kuće i Meseca; udaljenost u znakovima i stepenima 
moraš pronaći u tabeli koja sledi 15 , u koloni koja označava Mesec iznad 
ili ispod horizonta, kao što si istinski našao u horoskopu. U redu s desne 
strane naći ćeš vreme u okviru kog je plod bio u utrobi majke, određen 
broj dana, a koji ćeš sračunati unazad brojeći od dana rođenja, pa tamo 
gde se brojanje završi označićeš kao dan začeća, pod uslovom da se 
Mesec nalazi u znaku pretpostavljenog Ascendenta. Ako se ne nalazi na 
istom mestu, idi napred ili nazad određeni broj dana sve dok ne nađeš 
Mesec u željenom znaku, ne mnogo daleko od stepena Ascendenta u 
[natalnom] horoskopu. Za taj dan i bilo koji čas, idi napred u smeru ka 
istočnoj tački 16 prema mestu gde se nalazi Mesec u pretpostavljenom 
horoskopu, pa za taj čas moraš izračunati kretanje Meseca. Jer na taj 
stepen i minut na kom ga nađeš, treba da postaviš Ascendent svog 
horoskopa. 

Da bi znao čas u kom se mesto Meseca u horoskopu uzdiže na istočnoj 
tački u vreme začeća, prvo uzmi pravu ascenziju pozicije Meseca, pa u 
tabeli direkcija za tvoju domovinu, u knjizi Johana de Regiomontana 17 , 
od iste ascenzije oduzmi 90 stepeni (i dodaj pun krug, tj. 360 stepeni ako 
oduzimanje nije moguće drugačije izvesti). Ono što ostane će biti prava 
ascenzija visine tačke na meridijanskom krugu. Nakon toga uzmi pravu 
ascenziju Sunca i oduzmi pravu ascenziju pomenute tačke na meridijanu 
(i ako je potrebno dodaj 360 stepeni), pa ono što ostane pretvori u sate i 
minute, dajući za 30 stepeni dva časa, za petnaest stepeni jedan čas, 
jednom stepenu četiri minuta, a za petnaest minuta jedan minut časa. 
Na ovaj način ćeš tačno doći do vremena začeća, za koje moraš precizno 
sračunati poziciju Meseca i prema njoj postaviti vrh prve kuće u 
horoskopu rođenja. 


15 Tabela se i u originalu nalazi na samom kraju poglavlja 

16 Smer kretanja kazaljke na satu 

17 Cuveni nemački matematičar, astronom i astrolog. Tvorac je Regiomontan(us) sistema podele kuća 
u horoskopu 

Četiri različite slike kretanja planeta se koriste da bi se potvrđivanje 
udesilo. Jedna je [slika] pretpostavljenog vremena rođenja, druga je karta 
prenatalnog mladog ili punog Meseca; treća je potvrđivanje prema 
Animodaru; četvrta je slika začeća. 18 Pored beskorisnog i nepotrebnog 
napora, mnogo se greši ako se misli da će se vreme začeća naći prema 
Ptolomejevom Animodaru, jer ga praksa iz dana u dan potvrđuje 
pogrešnim; i nema nijednog drevnog autora koji ga podržava ili pominje 
tu novu doktrinu koja je puna protivrečnosti i nepotvrđene istinitosti. 

Tabela vremena koje će dete provesti u utrobi majke 


Znak 

Stepen 

Mesec iznad 
horizonta 

Mesec ispod 
horizonta 

0 

0 

273 

258 

0 

12 

274 

259 

0 

24 

275 

260 

1 

6 

276 

261 

1 

18 

277 

262 

2 

0 

278 

263 

2 

12 

279 

264 

2 

24 

280 

265 

3 

6 

281 

266 

3 

18 

282 

267 

4 

0 

283 

268 

4 

12 

284 

269 

4 

24 

285 

270 

5 

6 

286 

271 

5 

18 

287 

272 

5 

29 

288 

273 


18 Ferije ovde ističe raznovrsnost načina rektifikovanja horoskopa, a ne da je potrebno voditi se svim 
načinima 

§3. Način izrade slike potvrđenog vremena 

N akon što si postavio vrh prve kuće, stepen i minut Meseca u 
momentu začeća, uzmi oblitičku ascenziju pomenutih stepeni i 
minuta; oduzmi 90 stepeni od tih ascenzija, ili im dodaj 360 
stepeni ako oduzimanje ne može biti drugačije izvedeno, pa ono što 
ostane biće prava ascenzija najviše tačke na meridijalnom krugu; to ćeš 
potražiti u tabeli prave ascenzije, u Alfonsovoj knjizi ili onoj Johana 
Regiomontana, pa ćeš vrh desete kuće postaviti prema stepenima i 
minutima znaka koji pronađeš, tako da tačno odgovaraju iznosu 
pomenute prave ascenzije. 

Vrh četvrte kuće je uvek nasuprot znaka i stepena desete kuće; slično 
važi za sedmu kuću u odnosu na prvu. Da bi pronašao ostale kuće, uzmi 
efemeride 19 , pošto one ne zahtevaju egzaktne račune, uvidevši da većina 
astrologa radije uzima jednake podele ekliptike nego horizontalne 
preseke. 20 

Da bi znao tačan sat pominjane slike, potvrdi najpre pravu ascenziju 
meridijana i oduzmi pravu ascenziju Sunca, pa ono što ostane pretvori u 
sate i minute dajući za svakih 15 stepeni jedan sat, svakom stepenu četiri 
minuta itd, kao što sam ranije napomenuo. U tom času moraš nanovo 
sračunati kretanje Meseca, Sunca i planeta, i tako dobijenoj slici utvrditi 
kuće i protumačiti ih. 


19 Tabele kuća su obično štampane u sklopu efemerida 

20 Pretpostavljam da je Ferije mislio na Porfirijevu podelu kuća koja pripada grupi ekliptičkih sistema. 
Zasluge za njen nastanak su pripisane neoplatonističkom filozofu Porfiriju Tirskom (oko 234-305), 
mada ovaj (ili neki njemu identičan sistem) vek ranije pominje Vetije Valens u Antologiji. Porfirijev 
sistem je vrlo zahvalan za korišćenje jer, nakon što se odrede stepeni uglova, ostale kuće se dobijaju na 
vrlo jednostavan način. Najpre ćemo da sračunamo koliko stepeni ima između Ascendenta i MC-a. 

Broj koji dobijemo ćemo podeliti na 3 jednaka dela i tako ćemo dobiti vrhove XII i XI kuće, odnosno VI 
i V. Na isti način, videćemo koliko stepeni ima između MC-a i Descendenta i taj broj takođe podeliti 
na 3 jednaka dela. Tako ćemo dobiti vrhove VIII i IX, odnosno II i III kuće 

§4. O tačkama horoskopa 21 

N akon što si dobro postavio planete u pomenutoj potvrđenoj slici, 
moraš razmotriti određene odnose planeta s delovima nebesa, koji 
se uzimaju prema njihovoj udaljenosti kao što sledi. 

Tačke koje učestvuju u značenjima prve kuće 

Tačka kvaliteta života 22 uzima se kao razdaljina od Jupitera do 
Saturna, koja se dodaje na Ascendent, kada je rođenje dnevno; za noćno 
rođenje obrni, tj. od Saturna do Jupitera (sledeći prirodan redosled 
znakova) pa odbroj dobijeni broj stepeni od mesta Ascendenta. 

Tačka života 23 , po danu i po noći se uzima od stepena prenatalne 
konjunkcije ili opozicije luminara do Meseca, brojeći od Ascendenta. 

Tačka duha (mnogi je zovu tačkom zemaljskih stvari i tajni, dok je 
drugi zovu tačkom stvari koje će doći; opet, treći je zovu tačkom Sunca) 24 
se po danu računa od Meseca do Sunca, brojeći od Ascendenta, a po noći 
obrnuto. 

Tačka razumevanja 25 se po danu uzima od Merkura do Marsa, pa se 
dodaje na Ascendent; po noći obrnuto. 

O tačkama druge kuće 

Tačka sreće se po danu uzima od Sunca do Meseca, pa se dodaje na 
Ascendent, a po noći obrnuto. Ptolomej je koristio istu i za dan i za noć: 
od Sunca do Meseca. 26 

Tačka dobara 27 se dobija i po danu i po noći od vladara druge kuće do 
vrha druge kuće, uzimajući jednakoj 28 podeli ekliptike, pa se odbroji od 
Ascendenta. 


21 Arapske tačke. U fusnotama koje slede, kod tačaka kod kojih se činoci obrću, beležio sam samo 
formule za dnevna rođenja. Tamo gde se formule razlikuju za dnevna i noćna, beležio sam obe 

22 Negde se navodi samo kao tačka života ili pars vitae i - 5 + Asc 

23 Tačka hajlega ( pars hyleg) SAN - D + Asc 

24 Tačka duha se naziva još i par solis i pars futurorum. Pošto je Sunce personifikacija Boga i božanskog, 
samim tim označava i poznavanje budućnosti D - O + Asc 

25 Tačka imaginacije i govora ( pars rationis et sensus) ? - C f + Asc 

26 Tačka fortune (pars fortunae) ili tačka Meseca O - СГ + Asc 

27 Tačka imovine ( pars substantiae) VLII - II + Asc 

O tačkama treće kuće 

Tačka braće se po danu uzima od Saturna do Jupitera, pa odbroji od 
Ascendenta; po noći obrnuto. 

Tačka ljubavi među braćom 29 se po danu uzima od Sunca do 
Saturna, pa odbroji od Ascendenta; po noći obrnuto. Ako je Saturn pod 
sunčevim zracima, onda umesto njega uzeti Jupitera. 

O tačkama četvrte kuće 

Tačka oca se po danu uzima od Sunca do Saturna i odbroji od 
Ascendenta, a po noći obrnuto. Isto važi kao i za tačku ljubavi među 
braćom: ako je Saturn pod sunčevim zracima, onda umesto njega treba 
uzeti Jupitera 30 . 

Tačka nasledstva i imetka 31 , i po danu i po noći, uzima se od 
Saturna do Meseca i broji od Ascendenta. 

Tačka dobiti od poljoprivrede i zemljoradnje 32 , i po danu i po noći, 
uzima se od Venere do Saturna, i odbroji od Ascendenta. 

O tačkama pete kuće 

Tačka potomstva je ista kao tačka kvaliteta života. 

Tačka muške dece 33 se i po danu i po noći nalazi od Meseca do 
Jupitera, i odbroji od Ascendenta. 

Tačka kćeri 34 , po danu i po noći, dobija se od Meseca do Venere, i 
odbroji od Ascendenta. 


28 Ecjualite 

29 Ovu formulu koja je identična tački oca ( par patris) je Ferije najverovatnije preuzeo od Sonera koji u 
Tumačenju horoskopa navodi tačku blagonaklonosti među rođacima i od reči do reči isti tekst 

30 Dorotej preporučuje da, ako je Saturn pod sunčevim zracima, treba koristiti drugu formulu: od 
Marsa do Jupitera, pa se doda na Ascendent ( Carmen Astrologicum, 1.14, Dykes) 

31 Pars haereditatum vel possessionum, prema Hermesu - 3) + Asc 

32 Tačka zemljoradnje ( pars cultus terrae) 9 ~ 1? + Asc 

33 Pars filiorum masculorum 3) - \ + Asc. Е1 Biruni umesto Meseca koristi Marsa (pod uslovom da nije 
greška u rukopisu) 

34 Tačka stanja ćerki (pars esse filiarum) 3) - 9 + Asc 

O tačkama šeste kuće 

Tačka neizlečivih bolesti 35 , dobija se po danu od Saturna do Marsa, 
pa se odbroji od Ascendenta; po noći od Marsa, obrnuto. 

Tačka slugu 36 , po danu i po noći, dobija se od Merkura do Meseca, pa 
se odbroji od Ascendenta. 

Tačka zatvora i zarobljeništva 37 , po danu, od vladara mesta na kom 
je Sunce do Sunca, pa se odbroji od Ascendenta. Po noći od vladara 
mesta Meseca do Meseca. Ukoliko se dogodi da su Sunce po danu a 
Mesec po noći u svojim kućama ili egzaltacijama, biće vladari ove taćke. 

O tačkama sedme kuće 

Tačka braka muškarca 38 , i po danu i po noći, dobija se od Sunca do 
Venere, i odbroji se od Ascendenta. 

Tačka braka žene 39 , i po danu i po noći, dobija se od Venere do 
Saturna, i odbroji se od Ascendenta. 

Tačka braka zajednička i za muškarce i žene 40 , i po danu i po noći, 
dobija se od Venere do Descendenta, pa se odbroji od Ascendenta. 

Tačka rođaka 41 , i po danu i po noći, dobija se od Saturna do Venere, i 
odbroji od Ascendenta. 

Tačka sukoba i nagodbi 42 , po danu se uzima od Marsa do Jupitera pa 
dodaje na Ascendent; po noći obrnuto. 


35 Tačka nezgoda i neizlečivih bolesti ( pars infirmitatum) 5 - Cf + Asc 

36 ? - 3 + Asc 

37 Tačka zarobljeništva ( 'pars captivorum et vinctorum) Disp.O - O + Asc; DispD - 3) + Asc 

38 Ovu formulu daje Vetije Valens. Mnogo korišćenija je Hermesova formula 3 - 9 + Asc koja je ista i za 
dnevna i noćna rođenja 

39 Hermesova tačka braka žene (pars coniugii mulierum) 9 -5 + Asc 

40 Još jedna Hermesova tačka. Abu Mašar je ne vezuje suštinski za brak koliko za užitke i razonodu 
(pars voluptatis et delectationis) O - 9 + Asc 

41 Abu Mašar ovu tačku naziva tačkom tasta, tj. ona bi trebala da bude pokazatelj natusovog slaganja 
sa ženinim roditeljima i rođacima $ - 9 + Asc. Kod Е1 Birunija se vodi kao tačka zeta, što je verovatno 
greška u prevodu 

42 Tačka parničenja i suparnika (pars contendentium et contentionum) (f - T + Asc. Kod Е1 Birunija 
jednostavno - tačka suđenja 

O tačkama osme kuće 

Tačka smrti 43 , po danu i po noći, uzima se od Meseca do stepena 
[vrha] osme kuće, prema jednakoj podeli ekliptike, pa se odbroji od 
pozicije Saturna. 

Tačka planete smrti 44 se po danu uzima od vladara Ascendenta do 
Meseca pa se broji od Ascendenta; po noći obrnuto. 

Tačka nesrećne godine smrti 45 , ili siromaštva, ili bilo koje druge 
nesreće, i po danu i po noći, uzima se od Saturna do prenatalne 
konjunkcije ili opozicije luminara, pa se dodaje na Ascendent. 

Tačka svih nevolja 46 , po danu se dobija od Saturna do Marsa, po noći 
obrnuto, i broji se od mesta Merkura. 

O tačkama devete kuće 

Tačka vere i religije 47 , po danu se uzima od Meseca do Merkura i 
odbroji od Ascendenta; po noći obrnuto. 

Tačka putovanja kopnom 48 , i po danu i po noći, uzima se od vladara 
devete kuće do [vrha] devete, prema jednakoj podeli ekliptike, i dodaje se 
na Ascendent. 

Tačka putovanja vodom 49 , po danu se uzima od Saturna do 
petnaestog stepena Raka, pa se odbroji od Ascendenta; po noći obrnuto. 
Ako se Saturn nađe na petnaestom stepenu Raka, onda će on biti vladar 
tačke, uz Ascendent 50 . 


43 Pars mortis D - VIII + 3 

44 Poznatija je kao tačka Anarete ( pars interficiendis planetae) VLAsc - 2) + Asc 

45 Pars anni in quo timetur nato 5 - SAN + Asc. Istaknutost tačke i/ili njenog vladara na osetljivoj 
poziciji u solarnom horoskopu, ili ako nekim drugim ciklusom bude aktivirana, može da ukaže na 
ozbiljnije probleme i nevolje tokom te godine 

46 Abu Mašar je zove tačkom mesta teškoća (pars loci ponderosi) P> - $ + Asc. Е1 Biruni je zove tačkom 
opasnosti i nasilja 

47 Par religionis D - 5 + Asc. Е1 Biruni je naziva tačkom bojažljivosti i prikrivanja 

48 Prema Abu Mašaru i Е1 Biruniju samo tačka putovanja ( pars peregrinationis) VLIX - IX + Asc. 
Naravno kao i sve druge tačke u čijoj formuli se koristi vrh neke kuće (izuzev uglova), rezultat može 
da varira u zavisnosti od sistema kuća koji se koristi 

49 Pars itineris ac peregrinationis in aqua P> - 15° © + Asc 

50 Ukoliko se desi da se 15° Raka nađe na Ascendentu i da se na tom istom stepenu nalazi i Saturn, on 
će biti vladar skupa sa samim Ascendentom 

O tačkama desete kuće 

Tačka uzvišenosti 51 , po danu se uzima od Sunca do devetnaestog 
stepena Ovna, pa se doda na Ascendent; po noći, od Meseca do trećeg 
stepena Bika. Ako se Mesec po noći nađe na pomenutom stepenu Bika, 
ili Sunce po danu na pomenutom stepenu Ovna, onda će oni biti vladari 
tačaka. 

Tačka upravljanja 52 , po danu se uzima od Marsa do Meseca i dodaje 
na Ascendent; po noći obrnuto. 

Tačka magistrata je ista kao tačka razumevanja, upisana pod prvom 
kućom. 

Tačka osvajanja i pobede: ista kao tačka oca. 

Tačka iznenadnog napredovanja 53 , po danu se uzima od Saturna do 
Fortune, pa se doda na Ascendent; po noći obrnuto. Ako je Saturn 
spaljen, umesto njega uzmi Jupitera. 

Tačka poštovanja 54 , i po danu i po noći, uzima se od Merkura do 
Sunca, pa se odbroji od Ascendenta. 

Tačka komandovanja i podviga u ratu 55 , po danu se uzima od 
Marsa do Saturna, pa se doda na Ascendent; po noći obrnuto. 

Tačka profesije i zanimanja 56 , i po danu i po noći, uzima se od 
Saturna do Meseca, pa se dodaje na Ascendent. 

Tačka uspeha kroz profesiju 57 , i po danu i po noći, dobija se od 
stepena Sunca do stepena desete kuće, pa se doda na Ascendent. 

Tačka zanata 58 , po danu se dobija od Merkura do Venere, pa se 
odbroji od Ascendenta; po noći obrnuto. 

Tačka veštine trgovanja 59 , po danu se dobija od tačke duha do 
Jupitera, pa se doda na Ascendent; po noći obrnuto. 


51 Pars nobilitatis. Е1 Biruni je naziva tačkom plemenitog rođenja O - 19° 9P + Asc; 5) - 3° Či + Asc 

52 Naziva se još i tačkom vladarstva ili kraljevanja ( pars regni) Cf - D + Asc. Е1 Biruni je naziva tačkom 
kraljeva i sultana 

53 Pars illorum qui repente sublimantur - ® + Asc 

54 Ova tačka se odnosi na sve one koji postaju poznati i ugledni među ljudima ( pars nobilium). 

Ч - O + Asc. Е1 Biruni je naziva tačkom proslavljenih osoba i umesto Merkura koristi Saturna (moguće 
greška u prevodu) 

55 Tačka vojnika i poslužnika ( pars militum et ministrorum) Cf - $ + Asc 

56 Kod Е1 Birunija se ova tačka naziva tačkom sultana. Abu Mašar je takođe navodi kao tačku kralja i 
dodaje ono čime se natus bavi (pars regum et quid operis agat natus). 3 - 3) + Asc 

57 Firmik ovu tačku navodi kao tačku reputacije O - MC + Asc 

58 Е1 Biruni je navodi kao tačku trgovaca, a Abu Mašar dodaje i one koji sa njima sarađuju ( pars 
negociatorum et operantium manibus suis) 5 - 9 + Asc 

Tačka uspeha i dobiti 60 , po danu se uzima od Fortune do Jupitera, pa 
se odbroji od Ascendenta; po noći obrnuto. 

Tačka majke 61 , po danu se dobija od Venere do Meseca, pa se odbroji 
od Ascendenta; po noći obrnuto. 

O tačkama jedanaeste kuće 

Tačka prijatelja, i po danu i po noći, uzima se od Merkura do Meseca, 
pa se odbroji od Ascendenta. 62 

Tačka veličanja 63 , po danu se uzima od Jupitera do Venere, i dodaje 
se na Ascendent; po noći obrnuto. 

Tačka časnih drugova 64 , po danu se dobija od Fortune do Sunca, i 
dodaje se na Ascendent; po noći obrnuto. 

O tačkama dvanaeste kuće 

Tačka neprijatelja 65 , i po danu i po noći, dobija se od vladara 
dvanaeste kuće do [vrha] dvanaeste kuće, prema jednakoj podeli 
ekliptike, i dodaje se na Ascendent. 

Druga tačka neprijatelja 66 , poput tačke neizlečivih bolesti, napisane 
u okviru šeste kuće. 

Tačka bola, lutanja i nevolja, i po danu i po noći, dobija se od tačke 
duha do Fortune. 67 


59 Tačka veštine prodavanja i kupovanja ( pars negotii emendi atque vendendi) S - \ + Asc 

60 Verovatno iz razloga što se odnosi na profit od posla, Ferije je ovu tačku pripojio desetoj kući. Kod 

drugih autora se nalazi u vezi sa jedanaestom kućom (pars felicitatis et profectus) ® - T + Asc 

61 Pars matrum 9 - D + Asc 

62 Ferije je greškom obrnuo formulu (ili ju je pomešao sa tačkom plodnosti i obilja dobara u domu) 
koja treba da glasi 2) - 9 + Asc 

63 Tačka hvale i zahvalnosti ( pars laudis et gratitudinis) T - 9 + Asc 

64 Pars nati inter homines ® - 0 + Asc 

65 Prema Hermesu 

66 Tačka skrivenih neprijatelja (pars inimicorum) 

67 Tačka teškoća i nevolja ( pars laboris et afflictionis). Ferije je izostavio da se iznos dodaje na Ascendent 
S - ® + Asc. Е1 Biruni je zove tačkom loše sreće 

§5. O latitudama i aspektima planeta 

P ošto smo postavili planete u pominjanu sliku, i odredili tačke koje 
proizlaze iz odnosa tih planeta kao što sam naveo u prethodnom 
poglavlju, moraš dalje iz efemerida izvući njihove latitude, i 
razdvojiti sve aspekte među njima, i prema tačkama i prema dvanaest 
kuća; takođe radijacije 68 , prema poslednjem izdanju Regiomontanove 
Knjige direkcija 69 , gde treba primetiti da opozitni aspekti imaju uvek 
različite latitude u odnosu na njihove planete, iako su na istom stepenu. 
Kao kada bi Saturn imao dva stepena severne latitude, pa bi njegova 
opozicija imala dva stepena južne. Kvadratni aspekti nemaju latitudu jer 
se nalaze na ekliptici . 70 

Aspekt trigona zadržava polovinu broja latitude, u suprotnom delu: 
jer kada planeta ima jedan stepen južne latitude, njen trigon će biti na 
pola stepena severne latitude. Sekstil zadržava istu stranu s polovinom 
broja. Moraš takođe opaziti da se ovi aspekti Saturna i Jupitera ne 
protežu više od devet stepeni ili najduže dvanaest stepeni; Marsovi do 
osam ili najviše do deset; Sunce proteže svoje zrake do petnaest stepeni; 


68 Regiomontan odvaja aspekte i radijacije, tj. zrake planeta, što je u skladu sa učenjima njegovih 
prethodnika. Radijacija predstavlja zrak koji planeta baca ka nekom određenom mestu na ekliptici. 
Međutim, kada se u blizini mesta gde taj zrak pada nađe neka druga planeta, dolazi do interakcije 
među njima, tj. dolaze jedna drugoj u vidno polje i na taj način se formira aspekt 

69 Tabulae directionum et profectionum clarissimi viri ac praestantissimi mathematici, 1552. 

70 Regiomontan u poglavlju De aspectibus planetarum ističe da, ako je u pitanju aspekt sekstila, treba od 
pozicije planete oduzeti određen broj minuta u skladu sa njenom latitudom, odnosno dodati isti broj 
ako je u pitanju trigon (npr. 2° latitude = l'; 8° = 20'). Tako, na primeru jednog od nekoliko horoskopa 
koje predstavlja (vidi prilog na strani 117), ukazuje na razliku između pozicija aspekata kada se uzme 
u obzir latituda. Najpre se osvrće na Mesec koji se nalazi na 24°27' Cp i 5° severne latitude. U skladu s 
tom pozicijom, sinister sekstil bez latitude pada na 24°27' Pi, ali ako se uzme u obzir latituda onda je 
na 24°19' Pi. Slično, dekster trigon bez latitude pada na 24°27' Vi, a sa latitudom na 24°35' Vi. Možda 
nam se ove razlike čine zanemarljivo male, ali u prognostici mogu biti vrlo upadljive. U to se možemo 
uveriti vrlo lako. Lili u Hrišćanskoj astrologiji, u tabelama direkcija koristi aspekte i bez i sa latitudom. 
Tako, na primer, opozicija Marsa sa latitudom dolazi ka Ascendentu nakon 21 godine i 26 dana od 
rođenja. Međutim, ako izuzmemo latitudu, onda nakon 20 godina i 57 dana. lli, u slučaju direkcije 
Saturna prema Ascendentu: sa latitudom nakon 70 godina i 189 dana, ali bez latitude aktivira se već 
nakon 65 godina i 101 dan. 

I Dorotej napominje da treba obratiti pažnju na latitudu, u poglavlju u kom se bavi distribucijama 
Ascendenta: 

Takođe, pogledaj bacanje zrakova po latitudi: jer, mogućeje da planeta gleda opozicijom, ali akojoj 
izračunaš latitudu, naći ćeš dajejedna [od planeta] najugu, a druga na severu, tako da nitije u 
opoziciji niti baca svoje zrake, a što inače označava nevolje. ( Dorotheus ofSidon, Carmen 
Astrologicum, III.l, Ben Dykes) 

Venera i Merkur skoro do osam; Mesec do dvanaest, kao i glava i rep 
Zmaja. 71 

Treba da primetiš, štaviše, da je opozicija aspekt otvorenog i 
savršenog neprijateljstva; kvadratni je manje neprijateljski; trigon je 
aspekt savršene ljubavi, a sekstil nesavršene. Izuzetak uvek postoji kod 
Jupitera i Venere (čije opozicije i kvadratni aspekti) su korisni Suncu i 
Mesecu 72 uz recepciju ili bez nje, i drugim [planetama] takođe uz 
recepciju. 

§6. O dobroćudnosti i zloćudnosti planeta i delova 

nebesa 

N akon ovoga moramo razmotriti snagu i slabost planeta, tačaka i 
kuća, pa mešanjem značenja jednih sa drugima, moramo prikupiti 
dobroćudne i zloćudne od svake postavke, kao što sledi. 

Najpre zloćudnosti 

Planete i druge pozicije na nebu nazivaju se zloćudnim kada su 
spaljene ili 73 pod sunčevim zracima. Spaljenim se zovu Saturn i Jupiter, 
kada se između njih i Sunca nađe manje od 12 stepeni; Mars kada je 
spaljen nalazi se na bar 11 stepeni i pola; Venera i Merkur kada su 11 
stepeni blizu Sunca. Mesec prestaje da bude spaljen na 13. 

Ipak naći ćeš još drugih pojmova, kada uzimaš planetu da bude 
davalac godina. Tada se tri superiorne planete procenjuju kao spaljene, 
kada su okcidentalne i na udaljenosti manjoj od 15 stepeni od Sunca. 
Kada su orijentalne do 10 stepeni su spaljene, a do 15 su pod zracima. 
Venera i Merkur okcidentalni, blizu Sunca do 7 stepeni, ili orijentalni do 


71 Sasvim je jasno da Ferije ovde navodi planetarne orbise: Sunce 15°, °Mesec i Jupiter 12°, Saturn 9°, 
Mars 8° (10°?), Merkur i Venera 7°30'. Vrednosti orbisa planeta mogu varirati od autora do autora, što 
i ovde primećujemo 

72 Soner u Opusculum astrologicum detaljno navodi različite kombinacije planeta i njihovih konjunkcija i 
aspekata. Ukoliko se Ferije oslanja na njega u vezi s ovim, onda ne možemo reći da je u potpunosti u 
pravu. Naime, kada govori o aspektima, Soner pravi suptilne razlike: neki su dobri, neki su loši, ali 
neki nisu dobri (što ih ne čini lošim), a neki nisu loši (što ih ne čini dobrim). Tako, za kvadrate Venere i 
Jupitera ne kaže da su dobri, već da, jednostavno, nisu loši. 

73 Ou 

5 stepeni biće spaljeni, a odatle do 12 stepeni pod zracima. Mesec je do 
blizu 12 stepeni spaljen, a odatle do 15 pod zracima. 74 1 moraš primetiti 
da pomenuta oštećenja nisu štetna kada padaju u znak Ovna ili Lava. 75 

Takođe, unesrećene su one planete koje se kreću unazad, i kada se 
združuju sa Saturnom ili Marsom, ili kada primaju njihov loš aspekt. 

Kada se združuju sa bilo kojom fiksnom zvezdom nasilne prirode. 

Kada su u svojim izgonima ili padovima, tj. na mestima suprotnim 
njihovim kućama ili egzaltacijama. 

Kada su u padajućim kućama. 

Kada su u prvoj stanici, tj. kada su na onom stepenu i minutu s kog 
nezadrživo kreću unazad. 

Kada su na spaljenom putu, koji počinje od 19. stepena Vage i 
završava na 3. stepenu Škorpiona. 76 

Kada su sa repom Zmaja. 

Kada su združene sa retrogradnom ili na drugi način unesrećenom 
planetom. 

Kada su peregrine i nisu primljene. 77 Zovu se peregrine onda kada 
nemaju dostojanstva na mestu gde se nalaze. O recepcijama ću govoriti 
kasnije. 

Kada su meridionalno opadajuće. 78 

Kada je bilo koja od tri superiorne planete okcidentalna, a Venera i 
Merkur orijentalni. 

Kada su u lošem aspektu sa Suncem. 79 


74 Kada je o superiornim planetama reč, zapažamo olakšavajuće okolnosti kada su orijentalne, tj. kada 
se Sunce odvaja od njih, što je u skladu s tradicionalnim stavom da su aplikacioni ulazak pod sunčeve 
zrake i spaljenost mnogo štetniji. Leopold daje nešto drugačije granice: 

[27] Od konjunkcije sa Suncem, Saturn i Jupiter su spaljeni do 6° a potom do 18° pod sunčevim 
zracima (Mars je spaljen do 10°, a do 18° jepod zracima). Tada nisu u stanju da daju svoje veće godine. 
[33-34] Venera i Merkur su spaljeni do 7°, a pod zracima su do 12°. Ali Venera sa Suncem na 1' biva 
vidljiva akoje na 8° severne latitude. [35] Mesecje spaljen do 6°, a pod zracima do 12° (Leopold of 
Austria - A Compilation on the Science ofthe Stars, tr. Ben Dykes) 

75 Ovo je u potpunosti u skladu s tezom da Sunce neće sasvim naškoditi planeti koju spaljuje u svojoj 
kući ili egzaltaciji jer joj nudi recepciju 

76 Smatram ovakvo viđenje mnogo više u duhu onoga što se pod spaljenim putem podrazumeva, nego 
raspon od 15° Vage do 15° Škorpiona 

77 Nema recepcije sa drugim planetama 

78 Kada im se uvećava južna latituda 

79 Kod Ferijea su ova i prethodna rečenica odvojene. Kelvej ih je spojio tako da uslov unesrećenosti 
podrazumeva da superiorac bude okcidentalan i da istovremeno bude u lošem aspektu sa Suncem 

Kada ne podržavaju nijednu drugu planetu. 80 

Kada su suprotne vladaru znaka u kom borave. 

Kada su postavljene između dve loše planete, iako su na udaljenosti 
od 30 stepeni. 81 

Kada su u nesrećnim kućama ili terminima. 

Kada su u dvanaestoj kući od svoje glavne kuće. 82 

Kada su ispod horizonta po danu ili iznad horizonta po noći, ako su 
dnevne: Saturn, Jupiter i Sunce. 83 

Kada su iznad horizonta po danu i ispod horizonta po noći, ako su 
noćne: Mars, Venera, Merkur 84 i Mesec. 

Kada su muške u znakovima i na stepenima ženske prirode, ili ženske 
u znakovima i na stepenima muške prirode. Ženske su Venera i Mesec, 
Merkur je hermafrodit, dok su ostale muške. 

Kada su na stepenima koji se zovu azimenski, ili kada su na stepenima 
dubokim 85 , tamnim ili dimnim. Onim koji su obeleženi u efemeridama, u 
tabeli dostojanstava planeta. 

Zloćudnosti koje se posebno odnose na Mesec 

Kada je opadajući. 

Kada je u osmoj kući, bez osnovnih dostojanstava. 

Kada je u sedmoj kući, a nosilac je života. U vezi sa bilo kojim drugim 
značenjima nije nesrećan u sedmoj. 

Kada je na devetnaestom 86 stepenu znaka. 

Kada je sporog kretanja, tačnije, kada za dvadesetčetiri sata pređe 
manje od trinaest stepeni i jedanaest minuta. 


80 Kada su neaspektovane 

81 Situacija kada je neka planeta pod opsadom malefika. Na primer, u opsadi po znakovima potrebno 
je da se prvi malefik nalazi u znaku ispred (ili ga aspektuje), a drugi u znaku iza, i da ostale planete ne 
vide ovu koja je opkoljena. To je štetno bez obzira što je udaljenost među njima veliki broj stepeni 

82 Kod mnogih autora se uglavnom naglašava oštećenost Meseca u Blizancima, pošto je to dvanaeseti 
znak od Raka. Uzimajući ovo pravilo i za druge planete, dobili bi, na primer, da bi Mars bio oštećen u 
Ribama jer je dvanaesti znak od Ovna, ali i u Vagi koja je dvanaesti znak od Škopriona 

83 Ovde i u sledećoj rečenici prepoznajemo koncept halba. Podeljena su mišljenja savremenih astrologa 
u vezi s ovim. Mnogi smatraju da ako planeta nije u svom halbu, ona suštinski nije oštećena već samo 
ne dobija mogućnost da bude dodatno ojačana 

84 Merkur može da bude i dnevna i noćna planeta 

85 Poznati i kao jamni stepeni 

86 U pitanju je greška. Ferije piše: Quand elle est au 29. degre d’vn signe, tako da vidimo da je reč o 29. a 
ne o 19. stepenu 

Dobroćudnosti planeta 

Usrećene će biti planete i druge pozicije na nebesima, kada su na 
uglovima ili bar u sledujućim kućama. 

Kada su u dobrom aspektu sa Jupiterom ili Venerom, ili u zlom 
aspektu uz recepciju. 

Kada su združene sa Suncem unutar šesnaest minuta. 87 

Kada su u dobrom aspektu sa usrećenim Suncem, ili Mesecom, ili 
Merkurom. 

Kada su združene sa bilo kojom fiksnom zvezdom blage prirode. 

Kada su direktne ili bar u drugoj stanici, tj. kada su na stepenu i 
minutu s kog nepovratno kreću direktno. 

Kada su u svojim kućama ili egzaltacijama. 

Kada su skupa u svom triplicitetu i terminu, ili skupa u triplicitetu i 
licu. 

Kada su u kućama u kojima se prirodno raduju, kao Merkur u prvoj, 
Mesec u trećoj, Venera u petoj, Mars u šestoj, Sunce u devetoj, Jupiter u 
jedanaestoj i Saturn u dvanaestoj. 

Kada su u bilo kom svom dostojanstvu ili peregrine, ako su primljene. 
Primljene su one planete koje primaju aspekt od druge koja na njihovom 
mestu ima najmanje četiri dostojanstva 88 , pa je recepcija srećna kada je 
uz dobar aspekt. Recepcije Jupitera i Venere su uvek povoljne, čak i kada 
nisu praćene dobrim aspektima. 

Kada se podižu u više delove svojih kružnica. 89 

Kada se uzdižu severno. 90 

Kada su tri superiorne orijentalne, a Venera i Merkur okcidentalni. 

Kada napuštaju sunčeve zrake. 

Kada su u kućama i terminima povoljnih planeta. 

Kada su dnevne planete iznad horizonta po danu ili ispod horizonta 
po noći. 

Kada su noćne planete ispod horizonta po danu ili iznad horizonta po 
noći. 


87 Kazimi ili pozicija u srcu Sunca 

88 Zbir manjih dostojanstava bi trebao da bude četiri. To isključuje Bonatijevu treču kombinaciju: 
termin i lice 

89 Kada im brzina raste u direktnom kretanju 

90 Kada im se uvećava severna latituda 

Kada su muške u znakovima i na stepenima muške prirode, a ženske u 
znakovima i na stepenima ženske prirode. 

Kada su na srećnim ili jasnim stepenima, koji se zovu svetlim. 

Dobroćudnosti koje se posebno odnose na Mesec 

Kada je rastući. 

Kada je u kući ili egzaltaciji Sunca. 

Kada je brzog kretanja, tj. kada prelazi više od trinaest stepeni i 
jedanaest minuta za dvadesetčetiri časa. 

§7. Da li će dete živeti ili ne 91 

P osle svega prethodno razmotrenog, moraš najpre pogledati da li će 
rođeni poživeti na ovom svetu ili ne. To će nam prvenstveno 
pokazati svetlo vremena (tj. Sunce po danu, a Mesec po noći) i 
njegovi triplicitetni vladari, kao i Ascendent sa svojim gospodarom 92 . 

Kada je gospodar Ascendenta unesrećen od strane vladara osme kuće, 
dete ne može poživeti; još manje, ako su triplicitetni vladari svetla 
vremena unesrećeni. 

Kada se unutar prve kuće nađe bilo koja fiksna zvezda nasilne prirode, 
ili bilo koja zlosrećna planeta (tj. Saturn ili Mars) a da nema bar četiri 
dostojanstva, i ako je svetlo vremena unesrećeno, dete će brzo umreti, 
osim ako nađeš bilo koju fiksnu zvezdu blage prirode, ili da Jupiter i 
Venera, ili Sunce, ili Mesec šalju svoje zrake ka njemu. Jer ako su u 
pitanju aspekti ljubavi, ili aspekti neprijateljstva sa recepcijom, dete će 
živeti. 

Ako je gospodar Ascendenta spaljen, dete će umreti pre nego navrši 
devet dana, a još ranije ukoliko je spaljen unutar osme kuće, ili ako se 


91 Pravila koja se u ovom poglavlju iznose treba uzeti u skladu s vremenom kada je pisano, jer je tada 
smrtnost dece bila velika, a medicinska nega neadekvatna 

92 Ovde je reč o almutenu Ascendenta. Kada Kelvej ranije pominje vladara Ascendenta koristi reč Lord, 
međutim, sada koristi Dominator. Ferije jasno naglašava: seigneur de Г ascendat (vladar Ascendenta) i 
dominateur de l'ascendant, što bi odgovaralo almutenu Ascendenta 

združuje sa vladarom osme kuće. Izuzetak je ako je spaljen u sopstvenoj 
kući ili egzaltaciji 93 , ili u kući ili egzaltaciji Sunca. 

Ako je Mesec svetlo vremena i unesrećen u osmoj kući, bez aspekata 
dobroćudnih planeta i konjunkcije sa bilo kojom fiksnom zvezdom blage 
prirode, nade u život nisu velike. 

Kada je Mesec unesrećen u četvrtoj kući, i ako je onaj ko ga unesrećuje 
i sam unesrećen i bez dostojanstva, dete neće preživeti, a majka će biti u 
velikoj opasnosti na porođaju, prvenstveno ako je Ascendent kuća ili 
egzaltacija Meseca. 

Kada se zlosrećne planete združuju u osmoj kući, to označava vrlo 
kratak život, osim ako su Mars i Saturn u Jarcu. 

Mnogo združenih planeta u prvoj kući, ne svedoče dobro životu, osim 
ako su sve usrećene. 

Kada gospodar Ascendenta i svetlo vremena i vladari njihovih 
tripliciteta skupa nisu oštećeni, dete će lako poživeti. 

§8. O davaocu života kog Arabljani zovu Hajleg 

D avalac života se izdvaja prema glavnim mestima horoskopa, tj. 
Suncu, Mesecu, Ascendentu, Fortuni i stepenu prenatalne 
konjunkcije ili opozicije svetala, gde, nakon što smo sve 
sagledali, najpre treba da utvrdimo da li je rođenje dnevno ili noćno. Jer 
ako je dnevno počećemo od Sunca, koje treba da bude u prvoj, desetoj ili 
jedanaestoj kući, u muškom ili ženskom znaku; biće davalac života ako 
ga podržava davalac vremena 94 . 

Ako se nađe u devetoj, osmoj ili sedmoj kući, takođe može biti davalac 
života ali [samo] ako je u muškom znaku, ne u ženskom. Na ostalim 
mestima ne može biti davalac života jer je ograničen. 

Uvek je neophodno da u ovim razmatranjima davalac vremena 
podržava davaoca života, jer u suprotnom će pomenuti davalac života 


93 I ovde zapažamo da je oštećenje koje bi planeta mogla da ima usled spaljenosti prilično oslabljeno 
kada je ta planeta u nekom svom visokom dostojanstvu. To je sasvim u skladu sa zaključcima 
helenističkih astrologa, da planeta u svojoj „kočiji" ima takozvani suncobran, koji je štiti od ubitačnih 
sunčevih zrakova. 

94 Alkohoden. Vidi naredno poglavlje 

biti kao osoba koja svom prijatelju želi da učini dobro, ali nema 
potrebnih sredstava. Stoga, kada je Sunce bez podrške davaoca vremena, 
moraš ga napustiti i okrenuti se Mesecu. On može dati život ako je u 
prvoj kući, u muškom ili ženskom znaku, i ako je u desetoj, jedanaestoj, 
sedmoj, četvrtoj, petoj, drugoj i trećoj kući u ženskom znaku a ne u 
muškom, i prima davaoca vremena. 

Ako Mesec ne zadovoljava pomenute uslove, moraš pogledati stepen 
Ascendenta ako je rođenje konjunkciono, (konjunkciono je rođenje ono 
gde su se luminari združili pre nego se desilo) 95 pa ako taj stepen prima 
aspekt davaoca vremena, biće davalac života, drugačije ne. U tom slučaju 
treba da ispitaš Fortunu, koja će dati život ako je na uglu ili sledujućoj 
kući, i ako je aspektuje davalac vremena; u suprotnom, okreni se stepenu 
poslednjeg susreta luminara: ako je na uglu ili sledujućoj kući, i ako ga 
podržava davalac vremena biće davalac života. Neophodno je da davalac 
vremena ima sedište ili egzaltaciju na mestu Fortune ili pomenutog 
stepena susreta luminara. Ovim redosledom moraš tražiti davaoca života 
kada je rođenje konjunkciono. 

Kada je rođenje prevenciono, (prevencionim se zove ono gde su 
luminari bili u opoziciji pre nego što se desilo) 96 , nakon što si razmotrio 
Sunce i Mesec, moraš obratiti pažnju na Fortunu pre nego na stepen 
Ascendenta, pa na kraju na stepen opozicije luminara. Videćeš da su dva 
stepena u opoziciji, jedan na kom je Sunce, a drugi na kom je Mesec. 
Astrolozi nalažu da se uzme ono svetlo koje je u prvoj kući ili bilo gde 
iznad horizonta. 

Kada je rođenje noćno, sledimo isti redosled, osim što najpre 
razmotrimo Mesec, pa Sunce, itd. Kada se ovaj davalac života bilo 
direkcijama ili profekcijama ili na bilo koji drugi način, sretne sa zlim 
aspektima zlosrećnih planeta ili fiksnim zvezdama nasilne prirode, ili s 
nekom znamenitom konjunkcijom 97 , ili eklipsom luminara, uzrokovaće 
tad neku bolest i vrlo iznenada može doneti smrt ako dobroćudne 
planete ne intervenišu svojim dobrim zracima. 


95 Ako je prenatalna sizigija konjunkcija luminara, tj. mlad Mesec 

96 Ako je prenatalna sizigija opozicija luminara, tj. pun Mesec 

97 Konjunkcije hronokratora 

§9. O davaocu godina kog Arabljani zovu Alkohoden 

D avalac vremena ili davalac godina jeste ona [planeta] koja ima 
dostojanstvo sedišta, egzaltacije, tripliciteta ili termina na mestu 
davaoca života. Kao kada bi Sunce bilo u jedanaestoj kući u 
Strelcu (gde može biti davalac života), a Jupiter u znaku Vodolije odakle 
podržava Sunce sekstilom - pošto ima dostojanstvo sedišta u znaku u 
kom je Sunce, biće davalac godina. Neophodno je, dakle, da budu 
zadovoljena oba uslova, da na kraju ta planeta koja je davalac godina, tj. 
ona koja najmanje ima dostojanstvo termina (jer je dostojanstvo lica 
nedovoljno za znaćajnije efekte) u znaku i na stepenu na kom je davalac 
života, i da tog davaoca života podržava bilo kojim aspektom. 

Davalac vremena dobro postavljen na uglu, daje mu velike godine; u 
sledujućoj srednje; u kadentnoj najmanje. Što je udaljeniji od početka 
pomenutih kuća, to će u većoj ili manjoj meri umanjiti broj njegovih 
velikih, srednjih ili najmanjih godina, nakon što se sračuna razlika 
između naredne kuće i broja godina. 

Ako je na uglu neba ali ne na samom njegovom vrhu, moraš pre svega 
da odmeriš udaljenost od ugla do naredne kuće. Potom, koliko je stepeni 
davalac godina udaljen od vrha ugla. Nakon toga, uzmi razliku njegovih 
većih i srednjih godina i pomnoži je sa stepenima udaljenosti, pa podeli 
sa udaljenošću od ugla i sledujuće kuće; ono što ti ostane uzmi kao tačan 
broj godina života koje obećava davalac godina. 98 


98 Ferije u ovom poglavlju o određivanju dužine života iznosi niz pravila koja je prikupio na različitim 
stranama. S obzirom da na kraju knjige nema bibliografije, ne mogu sa sigurnošću da tvrdim koje je 
izvore koristio. No, rekao bih da je sledio Antionia de Montulma u Tumačenju horoskopa (koji citira 
Halija). Kada se Alkohoden nađe na samom stepenu ugla, on će dati svoje velike godine. Ali ako je 
odmaknut od ugla nekoliko stepeni, onda će se broj godina umanjiti. Evo i primera koji daje: 

Neka MC horoskopa bude na trećem stepenu Strelca, a Venera kao Alkohoden na 13. stepenu Strelca. 

Da se Venera našla na 3 stepenu Strelca dala bi svoje velike godine. Međutim, poštoje odmaknuta 10 
stepeni, moraš sračunati razliku između velikih i srednjih godina. Pošto njene srednje godine iznose 45, 
a velike 82, razlikaje 37, pa ćešproporcijom da odbiješod velikih godina, a ostatak će biti ono što tražiš. 

(Antonius de Montulmo, On the Judgment ofNativities, Part 1, Chapt. V, Project Hindsight) 

Primećujemo da nije naveo stepen na kom se nalazi vrh jedanaeste kuće. Odabraću proizvoljno da bih 
mogao da približim metod, na primer, 7° Jarca. Proporcionalni račun bi izgledao ovako: X je broj koji 
treba da oduzmemo od velikih godina. Stepene MC-a, vrha jedanaeste kuće i Venere ćemo izraziti u 
stepenim longitude radi lakšeg računa: MC = 243°, XI = 2 77°, a 9 = 250°. 

Ako se nalazi unutar neke kuće koja je sledujuća u odnosu na uglove i 
njihove vrhove, najpre ćeš odmeriti udaljenost između sledujuće kuće i 
naredne kadentne. Potom ćeš videti koliko stepeni ima od vrha sledujuće 
kuće do davaoca godina; uzmi razliku između njegovih srednjih i 
najmanjih godina, pomnoži je sa drugim brojem i podeli sa prvim. 

Ako se nađe u kadentnoj kući i ako je na njenom vrhu ili posle njega, 
daće svoje najmanje godine. Osim kada je na pet stepeni udaljenosti od 
vrha ugla, pošto tad moraš uraditi sledeće. Uzećeš razliku broja velikih i 
najmanjih godina planete koja daje godine i podelićeš je na pet delova; 
pogledaj na kom od tih pet stepeni se planeta nalazi. jer ako je na prvom 
i najbližem stepenu ugla, tj. ako je od ugla udaljena samo jedan stepen, 
onda je prikladno da od njenih velikih godina oduzmeš petinu; ako je 
udaljena dva stepena, oduzmi dve petine; ako je tri stepena, oduzmi tri 
petine itd. 

Primeti da Mesec u osmoj kući daje samo najmanje godine, a da Sunce 
u devetoj, Jupiter u jedanaestoj, Venera u petoj, Merkur u prvoj" i Mesec 
u trećoj daju svoje velike godine isto kao da se nalaze na uglovima, jer su 
to kuće u kojima se raduju. Jupiter, Venera i Merkur u devetoj daju svoje 
srednje godine, a Mesec u jedanaestoj velike. Mars u šestoj i Saturn u 
dvanaestoj daju svoje srednje godine 100 , jer se u njima raduju, a ako u 
njima nisu zli, daće svoje velike godine. 


Na kraju, imamo razliku velikih i srednjih godina od 

37:X : 37 = (250-243) : (277-243), odnosno X : 37 = 7 : 34 => X * 34 = 7 * 37 => X = (7 * 37)/ 34 => 

X = 259 / 34 = 7,6 X ~ 8 

Pošto velike godine Venere iznose 82, od tog broja oduzmemo dobijenih 8, pa kažemo da će Venera 
kao Alkohoden dati 74 godine. 

Možemo na još jedan način da izračunamo. Od MC-a do vrha XI kuće ukupno ima 37 stepeni. Razlika 
između velikilr i srednjih godina Venere je 34. Da bi utvrdili koliko se godina odbija na svaki stepen 
udaljenosti, jednostavno ćemo podeliti 37 sa 34 i dobiti 1,09. S tim iznosom ćemo pomnožiti udaljenost 
Venere od MC-a, koja u ovom slučaju iznosi 7 stepeni. 7 * 1,09 = 7,6. Ista procedura se primenjuje i za 
ostale kuće. Na sličan način ibn Ezra proporcionalno smanjuje godine ako je planeta retrogradna, 
uzimajući razliku između broja dana u retrogradnosti i ukupnog broja dana između dve stanice 

99 Ako je u istom znaku u kom se nalazi Ascendent 

100 Kelvej umesto običajene reči srednje sada koristi reč indiferentan. Ferije navodi... donnent leurs ans 
moyens što nam potvrđuje da je reč o srednjim godinama. Neuobičajen način davanja godina 
Alkohodenu s obzirom da su tradicionalna pravila koja drevni astrolozi iznose manje-više ista: ugaoni 
Alkohoden daje svoje velike, sukcedentni srednje, a kadentni najmanje godine, uz određene izuzetke. 
Ferije tumači radovanje planeta kao nešto od izuzetne važnosti, toliko važno da planeta uprkos 
kadenciji može dati čak i svoje velike godine 

U vezi sa ovim je važno znati da spaljena planeta ne može biti davalac 
godina; i ako Mesec zalazi pod sunčeve zrake ne može biti niti davalac 
života niti davalac godina. Ako je planeta koja je kandidat za davaoca 
godina spaljena u svojoj kući ili egzaltaciji primajući Sunce 101 , to će 
učiniti da Sunce bude davalac godina. Ako se desi da su Sunce ili Mesec u 
svom sedištu ili egzaltaciji, oni istovremeno mogu biti i davaoci života i 
godina, bez potrebe da budu aspektovani od druge planete. Ako na 
mestu označitelja života ima više davalaca godina, uzećemo onog ko ima 
najviše dostojanstva na tom mestu; ako imaju isti broj dostojanstava, 
uzećemo onog koji ima bliskiji aspekt i čiji su zraci najbliži davaocu 
života. Ako se prepoznaju dva ili tri ili više davalaca života koji imaju 
svoje davaoce godina, uvek se trebaju razmotriti kao što se čini sa 
glavnim, prateći godine planeta. 102 


Planeta 

Velike godine 

Srednje godine 103 

Najmanje godine 

Saturn 

57 

43 

30 

Jupiter 

79 

45 

12 

Mars 

66 

40 

15 

Sunce 

120 

69 

19 

Venera 

82 

45 

8 

Merkur 

76 

48 

20 

Mesec 

108 

66 

25 


101 Podrazumeva se. Svaka druga planeta koja se nađe u domicilu ili egzaltaciji prve biće od nje 
primljena 

102 Ova rečenica zahteva dodatno objašnjenje. Sličan navod samo razrađeniji, nalazimo kod Sonera u 
prvom poglavlju, u delu gde pominje određivanje Hajlega i Alkohodena prema Ptolomeju (mada 
Ptolomej nije eksplicitan po pitanju ovog poslednjeg): 

Ako se prilikom određivanja Hajlega desi da oba svetla ili samojedno od njih, a takođe i planete koje su 
almuteni ili dispozitori pomenutih mesta (u dnevnim rođenjima mesto konjunkcije, Sunca i 
Ascendenta, a u noćnom mesto opozicije, Meseca i Fortune), budu na mestima koja su odgovarajuća za 
Hajleg, treba da bude odabrana ona planeta koja ima najviše vrlina i moći, i koja je nasnažnija i 
najprikladnija da bude Hajleg. Takvu planetu ćeš odabrati na sledeći način: luminar kojije prikladan da 
bude Hajleg i planeta kojaje almuten pomenutih pozicija. Akoje luminar vrlo slab po esencijalnim 
dostojanstvima ilije čak na slabom mestu, a almuten ili dispozitor pomenutih pozicija ima mnogo 
esencijalnog dostojanstva i na snažnomje mestu, onda takvu planetu radije treba uzeti za Hajleg nego 
luminar. (Johannes Schoener, On the Judgment ofNativities, Book I, Chapt. I, Arhat) 

(Johannes Schoener, Opusculum Astrologicum, PartlV, СапопП, Project Hindsight) 

103 Pošto srednje godine predstavljaju srednju vrednost zbira velikilr i najmanjih godina, kod pojedinih 
planeta bi trebala da stoji vrednost sa decimalom (npr. srednje godine Meseca su 66,5). Međutim, 

Ferije je zaokruživao na ceo broj 

www. astroriznica.com 

ААЛАМ' ЧРГТПТТУТПГЧТПТП 















Ože Ferije - Tumačenje horoskopa 


28 


§10. O onima koji uvećavaju ili umanjuju pomenuti 

broj godina 

O ni koji uvećavaju broj godina su Jupiter, Venera, Sunce, Mesec i 
Merkur, kada su utvrđeni. Ako srećno podržavaju davaoca godina, 
blagim aspektom, dodaće svoje najmanje godine, tj. Sunce 19, 
Venera 8, Mesec 25, itd. Slično, ako je davalac vremena združen sa bilo 
kojom fiksnom zvezdom blage prirode, od te zvezde će dobiti broj 
najmanjih godina planete čiju prirodu nosi. 

Ako pomenute planete podržavaju davaoca vremena lošim aspektom 
uz recepciju, dodaće kao i ranije 104 , ali to neće činiti ako nema recepcije. 
Izuzetak su Jupiter i Venera koji u svakoj vrsti aspekta, sa ili bez 
recepcije, uvek dodaju svoje najmanje godine, osim ako su davaoci 
vremena Saturn ili Mars, jer je u neprijateljskom aspektu prema njima 
potrebna recepcija. 

Ako su pomenute planete 105 loše postavljene i unesrećene, umesto 
punog broja svojih najmanjih godina daće polovinu ili trećinu ili 
četvrtinu, ili određen broj meseci, nedelja ili dana, u skladu s odlikama 
unesrećenosti. Povoljan aspekt unesrećene planete uz recepciju, dodaje 
njihove najmanje godine 106 : bez recepcije niti dodaje niti oduzima. Ako 
je davalac godina retrogradan ili meridionalno opadajući, ili u svom 
padu ili izgonu, ili na putu spaljenosti 107 , oduzeće petinu onoga što bi 
inače dao da je drugačije postavljen 108 . Isto se dešava sa tri superiorne 
planete kada su okcidentalne, i sa Mesecom kada je opadajući i kada je 
na 29. stepenu znaka i kada je sporog kretanja. Sunce koje podržava 
Mesec neprijateljskim aspektom bez recepcije, umanjuje. Saturn, Mars ili 
Merkur oštećeni i zlim aspektom gledaju davaoca godina 109 , oduzeće broj 


104 Različita su mišljenja u vezi s ovim. Omar iz Tiberije, Šoner i Leopold smatraju da benefici u lošem 
aspektu dodaju svoje najmanje godine, pod uslovom da nisu oštećeni. Montulmo to podržava samo 
ako postoji recepcija sa Alkohodenom. U suprotnom, niti dodaju, niti oduzimaju. El-Hajat takođe 
navodi da niti dodaju niti oduzimaju (Montulmo, zanimljivo, kaže da el-Hajat smatra da benefici u 
kvadratu i opoziciji dodaju godine, što je netačno) 

105 Benefici 

106 Drugi navode onoliko meseci koliko iznose najmanje godine 

107 Ne misli na Via combusta već na aplikativnu spaljenost 

108 Montulmo, Part 2, Chapter V 

109 Kelvej piše davaoca svetla što je greška (le donneur des ans ) 

svojih najmanjih godina; osim ako su primljene, jer tada će u opoziciji 
prepoloviti zlo, a u kvadratu će umanjiti samo za četvrtinu. 

Rep Zmaja oduzima Mesecu 12 godina. Iskustvom sam našao da 
dobroćudne planete (tj. Jupiter i Venera) ili Sunce i Mesec, i usrećen 
Merkur u prvoj kući ili blizu davaoca života, dodaju svoje najmanje 
godine, čak i ako ne podržavaju davaoca godina. Suprotno tome, 
zlosrećne planete na pomenutim mestima oduzimaju najmanje godine 
ako ne podržavaju davaoca godina. Izuzetak je kada su dobrostojeće na 
pomenutim mestima, ili kada su vladari horoskopa. 110 

§11. O vladarima horoskopa 


ladara horoskopa moraš uzeti prema mestima na kojima smo 
tražili vladara života, tj. od mesta Sunca, Meseca, stepena 
Ascendenta i Fortune, kao i stepena prenatalne konjunkcije ili 
opozicije luminara. Treba sračunati koja planeta ima najviše 
dostojanstva na ovim mestima jer će ona biti vladar horoskopa, tj. biće 
davalac godina koji će odrediti vreme našeg života, u skladu sa 
postavkom i srećom ili nesrećom, kao što smo ranije pomenuli za 
davaoca godina. Ako jedan daje više nego drugi * * 111 , treba da uzmeš 
razliku oba i prema potrebi oduzmeš ili dodaš polovinu. 112 


110 El-Hajat, recimo, navodi da ukoliko je Alkohoden tako postavljen da označava kratak život, ali 

imamo Jupitera i/ili Veneru na Ascendentu ili MC-u, osoba ipak može živeti onoliko koliko su 
najmanje godine ovih planeta. Izuzetak je ako je neka od njih vladarka VIII kuće ili su termin 
Ascendenta i Mesec oštećeni od malefika 

111 Ako, na primer, vladar horoskopa daje više godina od samog Alkohodena. Nije sasvim jasno kako 
bi ovo dodavanje ili oduzimanje trebalo da funkcioniše 

112 Dodeljivanje uloge Alkohodena vladaru horoskopa nalazimo kod Omara iz Tiberije ( Omar of 
Tiberias, Three books on Natiinties, Book 1, Section 3, Project Hindsight) čemu se Montulmo snažno protivi, 
smatrajući metod kontradiktornim i konfuznim. Alkabitus je jasniji, navodeći da se vladar horoskopa 
(almuten) posmatra uz Hajleg i Alkohoden, kao treći činilac u razmatranju života osobe. Takođe, 
navodi da je bilo i mišljenja da se almuten uzme umesto Alkohodena kao davalac godina. što i Ferije 
isprva navodi:: 

Sto se tiče vladara kojije predstavljen planetom koja dominira (almuten) nad rođenjem, on označava 
stanje natusa nakon Hajlega i Alkohodena, i toje planeta koja ima najviše dostojanstva na mestu 
Ascendenta, dva luminara, Fortune i stepena prenatalne konjunkcije ili opozicije. Kada planeta ima 
vladarstvo nad dve, tri ili četiri pozicije zahvaljujući višestrukoj moći nad njima, onaje vladar i 
dominatna planeta (almuten), i indikator [života] nakon Hajlega i Alkohodena. Preko nje sagledavamo 
stanje natusa. Neki Ijudije koriste umesto Alkohodena, kao davaoca života. 

(Al-Qabisi: The Introduction to Astrology, Chap. IV, The Warburg Institute) 

§12. O razumevanju i ponašanju osobe 

D a bi znao o sreći ili nesreći duše, i prirodi iste, moraš na mestima 
Merkura i Meseca pronaći planetu koja ima najviše dostojanstva, 
jer će ona biti označitelj duše 113 . Ako je to dobro postavljeni 
Saturn, ukazaće na učenu osobu velikog znanja, dobrog rasuđivanja i 
ozbiljnosti, i postojanog mišljenja, opreznu, tajnovitu, osamljenika, koja 
prikriva i svoje dobro i zlo, naklonjenu pravednim i starijim ljudima, koju 
raduje dobit od blaga, nasledstva i rada; koja podučava o antikvitetima, i 
velikim bitkama, ljubitelj građevina. Ponekad je osoba nevesela, bez 
kontrole, tužna, ponekad se sama sebi smeje ili sama sa sobom šapuće, 
pomalo troma, malo zavidna i ne ispunjava uvek svoja obećanja. 

Ako je Saturn unesrećen osoba će biti primetno zavidna, tužna, 
osamljena, plašljiva, melanholična, malodušna, podrugljiva, ljubomorna, 
zlotvor, pakosna, bogohulnik, lažov i obmanjivač, zelenaš, dogmatična, 
odbacivaće tuđe savete strahujući da ceo svet želi da je obmane; 
nevaspitana, nitkov, neuredna, nepoštena, beži od ljudskog društva osim 
ako želi da ih obmane i stekne dobit, nemajući drugih prijatelja osim 
svoje podlačke zarade; ponekad se bavi čarobnjaštvom. 

Jupiter kao označitelj duše, ako je dobro postavljen ukazuje na nekog 
prijatnog, učtivog, poštenog, milostivog, ljubaznog, odanog, sažaljivog, 
otmenog, dobrog ponašanja, mekog srca i iskrene ljubavi; postupa 
plemenito i pošteno; pobožnog, ko ima obilje prijatelja, uvek mašta o 
nekoj čestitoj stvari, suzdržava se; ko je ponekad osamljen da bi 
promislio o nečem vrednom; praktičan u svemu i svim svojim poslovima, 
izrazite pravičnosti, razboritosti i skromnosti, poseduje veliku hrabrost 
za ostvarenje. 

Ako je sam po sebi unesrećen a ne kontaktima sa drugim planetama, 
umesto iskrene ljubavi daće lakrdiju 114 , oholost umesto čestitosti, 

113 L'ame 

114 Kelvej pravi neke propuste: Akoje sam po sebi unesrećen i ne sreće se sa drugim planetama na mestu 
dobre Ijubavi, daće ponekad blesavost umesto poštenja, ponos umesto otmenosti... Zapete kojima se odvajaju 
segmenti su neadekvatno raspoređene, pa je rečenica tako konstruisana kao da se uzima u obzir 
mundana pozicija Jupitera, što je besmisleno s obzirom da se navode osobine prema esencijalnom 
kvalitetu planete. Ferije piše:... & non de recontre d’autres estoilles, au lieu de bon amor, il donnera 

razmetljivost umesto otmenosti, licemerje umesto pobožnosti, prezir 
prema svetu umesto plemenitosti, razmišljanje o ugnjetavanju umesto 
poštenog ostvarenja. 

Ako je pomenuti Jupiter unesrećen drugim planetama a ne sam po 
sebi, preuzeće sve njihove mane i prekriti ih svojim ranije nabrojanim 
vrlinama, tako da će biti pokvareni licemer. 

Ako je Mars kao označitelj usrećen, činiće da osoba bude vrlo hrabra, 
izdržljiva, ljutita, mahnita, odvažna, vođa u ratovima, prvi u izvršavanju, 
i potpuno 115 delima i mislima posvećen oružju; snažna, tvrdoglava i 
moćna, previše se uzda u sopstvene snage, ne plaši se nikakve nevolje, i 
blagoslovena u svim svojim delima. 

Ako je unesrećen, činiće osobu impulsivnom, kradljivcem, lažovom, 
bogohulnikom, buntovnikom, okrutnom, ubicom, smelom, ponositom, 
nepodnošljivo oholom 116 , koja rasipa i svoja sopstvena i tuđa dobra, koja 
koristi snagu i nasilje nad roditeljima i protiv sveta; vražji čovek, bez 
srama, bez savesti, bez morala, bez ljubavi, bez ikakvog straha ili 
poštovanja prema Bogu, mahnit, buntovan, sklon i predan svakoj nevolji. 

Ako je Sunce označitelj i u dobrom stanju, učiniće da osoba bude 
učtiva, mudra, razborita, dobrog rasuđivanja, plemenita, koja teži slavi i 
časti, pravedna i predana upravi nad varošima i gradovima, ljubitelj lova, 
ugledna i veoma poštovana. 

Ako je unesrećeno, pokazaće veliki ponos, preterane ambicije i 
despotizam, sebičnost. 

Ako Venera u dobrom stanju označava kvalitet duše, čini da osoba 
bude prijatna, vesela, razigrana, nasmejana, pomirljiva, srdačna, 
dobrodušna, elokventna, zaljubljiva 117 , i tek malo ljubomorna. 

Ako je unesrećena, činiće da osoba bude namrštena, podrugljiva, 
pokvarena, da se služi neiskrenim rečima, da bude predana pohoti, i 
ljubomorna na sve što joj ne pripada. 


guelgue sotie; au lieu d'honnestete, superbe; au lieu... 

Ispravku sam načinio prema originalu na francuskom 

115 Totalement 

116 Arrogat insupportable 

117 Атоигеих. Kelvej je ovu reč izostavio 

Ako je Merkur usrećen, daje dobro razumevanje, dobro pamćenje, 
veliku istrajnost, okretan duh, razumnost, dovitljivost, osobu sklonu 
ućenju matematike i tajni prirode; čini osobu pesnikom, govornikom, 
elokventnim, koja lepo piše, i velikim trgovcem. 

Ako je unesrećen, onda će osoba biti drska, neuka, precenjivaće sebe, 
biće nepostojana, lažov, podrugljivac, redovno će obmanjivati, biće 
dvolična, umišljena i pakosna. 

Ako je Mesec usrećen, činiće osobu pomirljivom, skromnom, 
dobrodušnom ili dobronamernom, koja će lako podneti bilo koju stvar 
koju treba obaviti. 

Kada je unesrećen, daje nepostojanost, slabost duha, malodušnost, 
rasipnost, bezvernost. 

Ako pomenuti označitelji nisu izrazito ni usrećeni ni unesrećeni, 
prikladno je da se prema njihovoj dobroj ili lošoj postavci ocene kao 
dobri ili loši. 

Ako bilo koja planeta saučestvuje u označavanju ponašanja ili ima 
snažan aspekt sa glavnim označiteljem, onda razmotri njene vrline i 
mane (prema njenom dobrom ili lošem stanju) i pridruži ih onim koje 
daje glavni; kao kada bi Saturn bio glavni označitelj i dobro postavljen, a 
Mars unesrećen saučesnik ili podržava Saturna bliskim aspektom uz 
recepciju: tada bi pomešali malo od prirode unesrećenog Marsa sa 
osobinama usrećenog Saturna. 

Astrolozi nas savetuju da, ako je vladar Ascendenta dobro a vladar 
ponašanja loše postavljen, moramo prednost dati onome što vladar 
Ascendenta označava, a tek nakon toga onome što obećava označitelj 
[ponašanja]. Štaviše, mnogo su češće razmatrali Merkur i Mesec i aspekte 
koje su primali. 

Ako bi Merkur bio na Ascendentu, činio bi osobu pametnom, obimnog 
i temeljnog znanja, velikim filozofom, matematičarem, govornikom, 
pesnikom, predviđačem, prvenstveno kada je na mestu Saturna na kom 
ima bar četiri dostojanstva ili prima njegov aspekt. 

Merkur u dvanaestoj kući koji prima blizak aspekt Meseca poseduje 
veliku moć da da um i znanje poput onog u prvoj kući. I ako s mesta gde 
se Merkur nalazi on podržava Mesec, i ako oboje ili bar jedan od njih 
podržava Ascendent ili vladara Ascendenta, to je znak dobrog i okretnog 

duha. A ako ga Saturn, Jupiter i Mars, ili druge planete, aspektuju 
povoljnim aspektom, pomešaće svoje vrline; ako podržavaju lošim 
aspektom, pomešaće svoje mane. Izuzetak su Jupiter i Venera čiji loši 
aspekti ih nikad ne ometaju, a još manje ako postoji recepcija. 

Ako je Sunce dominantno svetlo, može označiti kvalitet duše skupa sa 
Mesec i Merkurom, na način na koji je iznad pomenuto. Ako je Merkur 
okcidentalan, u kući ili egzaltaciji Sunca, i šalje aspekt ka Mesecu ili 
Ascendentu ili vladaru Ascendenta, to je pouzdan znak dobrog i 
uzvišenog uma, ljudi sveznajućih koji su posvećeni velikim poduhvatima 
i vrednostima, kao pesnici, govornici, matematičari, savetnici, 
upravitelji Republike 118 , vladari kraljevstava, prvenstveno ako je usrećen 
na bilo kom uglu neba. 

Usrećen Merkur u sedmoj kući daje dobro razumevanje i zrelo 
razmišljanje; čini osobu pronicljivom, opreznom, promišljenom, i vrlo 
veštom u upravljanju svojim poslovima. Merkur u devetoj ili trećoj kući 
daje znanje i promišljanje 119 . Tačke razumevanja i duha 120 usrećene sa 
svojim vladarima, označavaju dobar um i dobro ponašanje. 

Merkur u znaku Riba nikako ne voli učenje, ali suprotno se dešava 
kada je u znaku Device i Blizancima, iznad svih drugih mesta na nebu. 
Saturn u kući Merkura je uvek promišljajući; Mars je mali obmanjivač. 
Usrećen Merkur u kući Saturna je uvek učen, a u kući Marsa je pun zlobe 
i često varljiv. 

Kada su svetla i označitelji ponašanja pritisnuti zlosrećnim 
planetama, dete će biti čudne i izopačene prirode. Mesec u opoziciji ka 
Suncu činiće da mrzi sve ljude. Ako su Sunce i Mesec sa Ascendentom i 
njegovim vladarom, i svi u ženskim znakovima, osoba će biti 
feminizirana 121 i biće to malodušan čovek. Ako su u muškim znakovima u 
horoskopu žene, njena će dela biti poput muških i biće vrlo 
preduzimljiva. 

Ako je Venera u znaku Lava ili pod zracima Sunca, ili u konjunkciji ili 
drugom aspektu sa Marsom, učiniće da se taj čovek iznenada zaljubi. 


118 Kelvej u duhu svoje rodne zemlje piše Komonvelt 

119 Kontemplacija 

120 La partie de l'entendement & de l'ame... Verovatno slučajno, Kelvej izostavlja veznik and i piše u 
jednini, kao da se radi o jednoj tački, ali kasnije u množini pominje vladare (Т/ге part ofthe 
understanding ofthe spirit zvith their Lords fortunate...) 

121 Odnosi se na horoskop muškarca 

Ako je ona 122 u takvom stanju u prvoj ili desetoj kući, bez aspekta sa 
Jupiterom, biće razvratna bez ikakvog srama 123 ; a ako je u znaku 
Škorpiona i Jupiter je aspektuje, biće uvek čedna i moralna. 

§13. O bogatstvu i siromaštvu 

K ada je reč o bogatstvu i siromaštvu, prikladno je da najpre 
pogledaš drugu kuću, jer ako su ona i njen vladar usrećeni, reći 
ćemo da će dete 124 biti bogato, a ako su unesrećeni da će biti 
siromašno s te strane. Nakon toga moraš razmotriti Fortunu, pa ako su 
ona i njen vladar dobro postavljeni obećavaju veliki imetak, bez drugih 
svedočanstava. Ako su loše postavljeni, moraš pogledati tačku dobiti 125 i 
njenog vladara koji, ako su usrećeni obogaćuju, a ako su unesrećeni ne 
daju ništa. Slično, moraš da razmotriš tačku uspeha i njenog vladara. I 
sve te stvari koje druga mesta označavaju, uvek moraš da pomogneš 
prirodnim označiteljem bogatstva, Jupiterom; koji, ako je dobro 
postavljen i usrećen, daće obilje imetka; prvenstveno ako je vladar 
horoskopa ili vladar sata ili Ascendenta, ili druge kuće, ili Fortune, ili 
tačke dobara, ili tačke dobiti, ili vladar svetla vremena, ili desete kuće, 
jer u suprotnom neće dati ništa. 

Ako su gorepomenuti označitelji unesrećeni, dete ne može biti 
bogato, osim ako mu deseta kuća (o kojoj ćemo govoriti u nastavku) ne 
obećava neku dobru sudbinu. Prema iskustvu je nađeno da, kada je 
planeta u svojoj kući ili egzaltaciji, ili kući svog radovanja (da nije 
unesrećena, ili da je opkoljena beneficima ili je pod njihovim zracima 126 ) 
ona daje imetak, bez obzira što nije označitelj bogatstva. Ako je u 
četvrtoj kući njen vladar, ili se u njoj nađe neka druga srećna planeta, to 
obećava nasledstvo. Ako je bilo koja fiksna zvezda prve ili druge 


122 Venera 

123 Jupiter je planeta morala, umerenosti i ispravnog ponašanja. Stoga, ako izostaju njegovi aspekti a 
Venera oštećena, lako se može predati razvratu.S druge strane, što se da videti u narednoj rečenici, 
ako je Venera oštećena i u znaku nepovoljnom za sebe, ali istovremeno pod zracima Jupitera, zadržaće 
svoju čistotu i moralnost 

124 Tumačenje se, naravno, odnosi na bilo koji natalni horoskop 

125 Vidi fusnotu 61 

126 Aspektima 

magnitude združena sa svetlom vremena ili stepenom Ascendenta, ili se 
nađe na nekom drugom uglu, ili sa planetama koje su na tim mestima 
postavljene, ona će uzdići osobu skromnog imetka do velike moći i slave. 
Ako je u pitanju princ, načiniće ga moćnim gospodarom i kraljem. 

Kada je planeta ujedno i vladar Ascendenta i druge kuće, dete će biti 
željno novca i imetka, kao kada je Jarac na Ascendentu. 127 Kada se vladar 
druge kuće nađe u prvoj, do imetka se dolazi radom. Slično je ako vladar 
druge kuće predaje snagu 128 vladaru Ascendenta. Ako se vladar 
Ascendenta nađe u drugoj kući, imetak se neće steći bez putovanja; niti 
kada vladar Ascendenta predaje snagu vladaru druge kuće. 

Saturn, Mars i Merkur ometeni, Sunce sa repom Zmaja, u drugoj kući, 
uništavaju osobu i rasipaju njen imetak, osim kada imaju bar četiri 
dostojanstva ili su primljeni. Kada vladar Ascendenta podržava drugu 
kuću lošim aspektom, ili tačku dobara ili Fortunu ili njihove vladare, 
dete će rasuti svoj imetak svojom sopstvenom voljom. Ako je vladar 
Ascendenta unesrećen u drugoj kući, dete će biti previše darežljivo i 
rasipno. Ako bilo kakva nesreća gospodari na Ascendentom i u drugoj 
kući, dete će biti uništeno od drugih, koji će uništiti njegov imetak i 
opljačkati ga. Kada su gorepomenuti označitelji dobara unesrećeni, dete 
će celog svog života trpeti bol i promene, bez napredovanja ili koristi. 

Abraham ibn Ezra je rekao da, ako je vladar druge kuće spaljen a 
Jupiter loše postavljen, da će dete uvek biti siromašno. A Hermes je 
rekao: kada je vladar profesije (o čemu ću govoriti u 27. poglavlju) 
spaljen, ili retrogradan, ili u šestoj ili dvanaestoj kući, i ako nijedna 
planeta ne podržava Mesec, dete će preživljavati idući od vrata do vrata 
kao prosjak. Jupiter, Venera i glava Zmaja u drugoj kući, uvek obogaćuju. 
Venera u petoj kući obećava dobro. Usrećeno Sunce u devetoj kući daje 
prebende, ili druga dobra od strane predstavnika Crkve. Mars u šestoj 
kući dobro postavljen, daje dobra od uzgoja zveri i lečenja. Sunce u 
znaku Lava, nikad neće dozvoliti da dete bude siromašno. 


127 Ako je Jarac na Ascendentu, onda bi Vodolija bila u drugoj kući. Nameće se lako sistem celih 
znakova u tumačenju 

128 Ako vladar druge kuće u svom sedištu, egzaltaciji ili mestu gde ima set manjih dostojanstava 
aplicira vladaru Ascendenta 

§14. Na koji način će bogatstvo ili siromaštvo doći 

akon što si dobro razmotrio mesta koja obećavaju i donose 



bogatstvo, u skladu sa postavkom pomenutih označitelja znaćemo 


na koji način će doći dobro i zlo. Pa, ako je označitelj u prvoj kući, 
primljen i usrećen, osoba će se lako obogatiti svojim radom i 
marljivošću; ako je na tom mestu unesrećen, označiće da mu napori i 
marljivost neće doneti nikakvu korist, već će radije otud imati gubitke i 


štetu. 


Ako je u drugoj kući dobro postavljen, ostvariće dobiti kroz trgovinu, i 
pozajmljivanje robe i novca pa od toga napraviti dobit. A ako je tu loše 
postavljen, onda će takvi poslovi doneti veliku štetu. 

Ako je u trećoj kući usrećen, doneće dobra od braće i sestara, i rođaka 
i saveznika, ili od strane predstavnika Crkve preuzimanjem uprave nad 
njihovim poslovima; ili putovanjima ovde i onde po domovini. 

Ako je usrećen u četvrtoj kući, obogatiće se putem nasledstva i 
imetka svog oca i predaka, radom i obradom zemlje, nepokretnostima i 
neretko pronalaskom blaga. 

Ako je usrećen u petoj, imaće dobit od plesa, igre, raskoši, srdačnosti, 
prijatnosti i užitaka, a ponekad i senzualnosti; uvek dobro zbog kumova i 
kuma i njihove dece; ili zbog darova ili neke plovidbe ili odlaska u 
izaslanstvo. Stvari koje pripadaju raskoši i senzualnosti, i spravljanje 
slatkiša, mirisa i parfema, one vrlo iznenada u ovoj kući donose dobit. 

Ako je pomenuti označitelj dobro postavljen u šestoj, imaće korist od 
uzgoja, i kupovine i prodaje ovaca, ovčetine, i drugih malih zveri, ili će 
se obogatiti marljivošću i vernošću svojih slugu, ili će imati dobit 
lečenjem. Tamničari i drugi, koji upravljaju zatvorima, često ostvaruju 
dobit preko ove kuće. 

Ako je označitelj usrećen u sedmoj kući, obećava velika dobra na 
račun žena, kroz brak ili slične pogodbe; i često, zauzimanjem na sudu i 
dobijanjem parnica, ili ratovanjem i pljačkanjem neprijatelja. 

Ako je dobro postavljen u osmoj, daće veliki miraz i velika dobra na 
račun žena, i ponekad nasledstvo o kom se nije mnogo razmišljalo. 

Ako je usrećen u devetoj kući, obogatiće se crkvenim dobrima, ili 
trgovanjem i putovanjima u strane zemlje. 

Ako je dobro postavljen u desetoj, imaće dobit na račun kraljeva, 
prinčeva i gospodara koji će ga postaviti za upravnika gradova i 
uzvišenog činovnika; ili će se obogatiti od svog zanimanja i profesije. 

Ako je u jedanaestoj i u dobrom stanju, imaće dobit od prijatelja i na 
račun milosti ljudi od autoriteta. 

Ako je usrećen u dvanaestoj kući, daće dobit od uzgoja i prodavanja 
konja, kobila, volova, krava, kamila i drugih velikih zveri; ili upravom 
nad zatvorenicima; ili kroz progon neprijatelja uz unosnu pobedu na 
kraju. A onima koji optužuju druge i ne mogu da dokažu namerene 
zločine, često se dešava da budu osuđeni kao izraz dobre volje prema 
optuženoj strani, koja nakon svega biva zadovoljna izvršenjem. 

Saturn samostalno obogaćuje kroz nasledstvo i rad, uzgoj stoke i 
trgovanje sa starim ljudima, ili seljacima, moreplovcima i drugim 
prostim ljudima, kukuruzom, vinom, uljem, ribom, sinjem 129 , smolom, 
stipsom, kožom, ciglom, kamenjem, malterom, kredom, krečom i 
sličnom robom. 

Jupiter na račun službe, prebende i poslova predstavnika Crkve; i 
svaka dobit bez obmane, osim kada je unesrećen jer se tada pod senkom 
morala služi lukavstvom. 

Mars, na račun ratovanja, parničenja, ili krađe, ili na račun ubijanja i 
prodaje stoke; ili ako je u aspektu sa Venerom, lečenjem. 

Sunce, na račun uzvišene službe, dostojanstva i gospodarenja, velikih 
zasluga; na račun naplate čuvanja i prikupljanja novca prinčeva i 
Republike. 

Venera, na račun muzike, užitaka, čistote i lepote, ukrasa, igara i 
ponekad senzualnosti, i ponekad bivajući u službi neke ugledne dame. 

Merkur, na račun lepog govora i pisanja, i veština kao što su pisar, 
beležnik, pesnik, govornik i dobar advokat, geometričar, aritmetičar, 
astrolog i dobar trgovac. 

Mesec, na račun plovidbe, putovanja, lutanja, trgovanja u dalekim 
zemljama, uprave nad malim poslovima u Republici. 

Ako je označitelj unesrećen na pomenutim mestima, doneće štetu i 
gubitke; ako su u kućama Saturna, Jupitera ili drugih planeta, 


129 Biljka od koje su se dobijale boje za farbanje tkanina 

prosudićemo dobit i gubitke prema prirodi Saturna, Jupitera i drugih 
planeta koje su vladari tih mesta. 

§15. O vremenu kada će bogatstvo i šteta doći 

P omenuto bogatstvo će se steći kada se označitelji dobara sretnu u 
direkcijama, bilo konjunkcijom ili prijateljskim aspektom. Tako, 
ako Venera u nekom horoskopu obećava imetak, on će se steći 
onda kada Venera direkcijom dodirne Jupitera, ili vrh druge kuće, ili 
Fortunu, ili njihove dobre aspekte. Na sličan način treba da prosudiš o 
šteti po imetak. Jer kada se označitelj štete i gubitaka, ili njegovi 
neprijateljski aspekti u direkcijama sretnu sa označiteljem imetka, 
sasvim sigurno će doći gubici i šteta. Kao kada se Saturn ili Mars sreću sa 
Jupiterom, ili Fortunom, ili tačkom dobara, ili dolaze na druga mesta 
koja označavaju bogatstvo, koje takođe treba da direktuješ ka 
pomenutim zlosrećnim planetama ili ka njihovim lošim aspektima koji 
uvek označavaju neki gubitak. 

U revolucijama ćeš uvek pronaći vreme dobre ili loše sreće. Tako, kada 
je Jupiter u natalnom horoskopu dobro postavljen u znaku Vage, uvek i 
onoliko puta koliko ga nađeš u revoluciji u tom znaku, u istom stanju, 
sasvim sigurno će doneti imetak koji obećava u času rođenja. Nasuprot 
tome, ako je na rođenju unesrećen Marsom ili Saturnom, uvek i onoliko 
puta koliko se u revolucijama nađe pod presijom ovih zlosrećnih planeta, 
nastupiće šteta na način koji je označen na rođenju. 130 

Ako je označitelj dobara orijentalan, imetak će se steći u mladosti, a 
ako je okcidentalan u zrelim godinama. Ako je u prvoj kući, obogatiće se 
u mladosti; ako se nađe između prve i desete kuće, do dvadesetsedme 
godine. Ako se nađe u desetoj kući, između tridesete i tridesetpete. Ako 
se nađe između desete i sedme kuće, između četrdesete i četrdesetosme. 
Ako je u sedmoj kući, obogatiće se u starosti. 


130 Ništa se u solarnim horoskopima ne može ispunjavati čega nema u natalnom horoskopu. Ipak, ako 
je posmatrana planeta u solarnom horoskopu bolja nego u natalnom, to će svakako uvećati dobro ili 
umanjiti zlo; obrnuto kada je lošija 

Moraš pogledati i tri triplicitetna vladara svakog označitelja imetka. 
Jer će prvi vladar označiti mladost, drugi period između tridesete i 
četrdesete godine, a poslednji starost. 131 Ako je prvi vladar tripliciteta 
nekog označitelja bogatstva usrećen, očekivana dobra će doći u 
mladosti; ili ako je unesrećen, tada će doći šteta. Na ovaj način 
procenjuješ i ostale vladare i godine koje označavaju, a prema dobroj ili 
lošoj postavci ćeš prosuditi o sreći svakog od njih. 


§16. O braći 


M ars i Saturn u trećoj kući, bez osnovnih dostojanstava i recepcija, 
označavaju da dete neće imati ni braće ni sestara. Ako su u svojim 
osnovnim dostojanstvima ili su srećno primljeni, daće nešto 
braće, ali će zbog njih natus uvek biti žalostan, u zavadi i sukobu. Kada 
se u trećoj kući nađe rep Zmaja, doživeće smrt svoje braće. To se zbiva i 
kada je vladar treće kuće u desetoj 132 ili osmoj, i kada je spaljen, ili na 
drugi način loše postavljen. 

Ako se u sedmoj kući nađe dobro postavljena bilo koja planeta, a 
vladar treće kuće unesrećen, braća [natusa] će umreti pre njega, osim ako 
se u toj istoj kući 133 nađe neka povoljna planeta, ili njen vladar bude 
podržan dobrim aspektima dobroćudnih planeta. 

Jupiter, Sunce, Venera i glava Zmaja, Mesec i Merkur, usrećeni u 
trećoj kući daju mnogo braće koja su radosna, pomirljiva i usrećena. Ako 
Mars podržava tu kuću ili njenog vladara lošim aspektom, označiće 
neslogu i razmirice među braćom. Isto će označiti vladar treće kuće u 
sedmoj ili dvanaestoj, Mars u opoziciji ka Ascendentu ili vladaru 
Ascendenta, i prema svetlu vremena, i kada je takva planeta vladar treće 
i sedme ili dvanaeste kuće. 

Tačka slaganja braće sa svojim vladarom koji je usrećen, označava 
slaganje; ako je unesrećena, neslaganje među braćom. 


131 Češće se ova podela obavlja drugačije. Prvi način je da se uzme prosečan životni vek i podeli na 3 
jednaka dela, tako da svaki vladar upravlja istim brojem godina. Drugi način je da se proceni dužina 
životnog veka osobe, pa da se broj dobijenih godina podeli na 3 dela 

132 Radikalna deseta je derivatna osma od treće kuće 

133 Trećoj kući 

Ako su vladari treće kuće i tačke braće u vodenim znakovima, to 
ukazuje na mnogo braće i sestara; ako su usrećeni, označavaće njihovu 
uzajamnu ljubav i slaganje; ako su unesrećeni označiće suprotno. 


§17. O ocu i majci 


ladari četvrte kuće i tačke oca, ako su spaljeni van svojih kuća ili 
egzaltacija, označavaju da otac neće dugo živeti. Zlosrećne 
planete u četvrtoj kući označavaju da će otac umreti nedugo 
nakon [rođenja natusa], ako u toj kući nemaju dostojanstva ili ako 
dobroćudne planete ne intervenišu svojim povoljnim zracima. Slično 
treba da prosudiš o majci, kada se pomenuta konfiguracija nađe u 
desetoj kući. Dobroćudne planete u četvrtoj kući označavaju dug život 
oca i dobru sudbinu; slično i majci kada su u desetoj. 

Unesrećeno Sunce u četvrtoj ili osmoj kući svedoči da otac neće dugo 
živeti; slično treba da prosudiš o majci ako je Mesec tako postavljen. Ako 
je vladar četvrte kuće u jedanaestoj, dete će doživeti smrt svog oca. Ako 
je vladar desete kuće u petoj, doživeće smrt svoje majke. 134 Venera ili 
Mesec unesrećeni u četvrtoj kući daju teškoće majci na porođaju. Vladar 
četvrte u sedmoj ili dvanaestoj kući, ili pod lošim aspektima zlosrećnih 
planeta, označava sukobe i neslogu između oca i sina 135 . Na sličan način 
moraš prosuditi o majci, kada je vladar desete kuće u istim okolnostima. 
Ako je tačka oca usrećena, ukazaće na dug i srećan život oca; ako je 
unesrećena, rano će umreti. Tačka majke označava isto za majku, prema 
svojoj dobroj ili lošoj postavci. 

Uobičajeno je da astrolozi razmatraju Sunce i Saturna za oca, a 
Veneru i Mesec za majku: ako je rođenje dnevno, uzimaju Sunce za 
označitelja oca, a ako je noćno Saturna pod uslovom da Sunce nije na 
nekom uglu neba. Jer ako je u prvoj ili četvrtoj imaće prednost nad 
Saturnom. Ako se Sunce nađe u prvoj kući prvorođenog deteta, horoskop 


134 Derivacije. Peta kuća je osma od desete, a jedanaesta je osma od četvrte. Pošto po prirodi stvari deca 
treba da dožive smrt svojih roditelja, ovde se verovatno misli na ranu smrt oca ili majke 


1 Važi i za ćerke, ne samo za sinove 

rođenja oca i sina će biti isti. 136 Označitelj oca združen sa dobroćudnim 
planetama ili ako prima njihove blagotvorne aspekte, ukazuje na dobru 
sudbinu i dug život oca; suprotno proceni kada su unesrećeni. 

Ako se vladar Ascendenta i vladar četvrte kuće gledaju lošim 
aspektom, sin i otac se neće slagati, naročito ako se Mars meša svojim 
štetnim zracima. Za majku pogledaj na prvom mestu Veneru ako je 
rođenje dnevno, a Mesec ako je noćno. Prema njihovoj dobroj ili lošoj 
postavci prosudi o dobroj ili lošoj sreći majke. 

§18. O nasledstvu i plodovima zemlje 

D obroćudne ili druge usrećene planete u četvrtoj ili osmoj kući 
ukazuju na nasledstvo i posed; zlosrećne to osporavaju ili 
rasipaju 137 . Saturn kao prirodni označitelj nasledstva, zemlje i 
imovine, dobro postavljen daje velika dobra i zemlju, i čini čoveka 
srećnim u radu i obradi zemlje. To će isto pokazati i označitelji 
bogatstva, kada su dobro postavljeni u kućama Saturna, [kao i] tačka 
nasledstva i tačka dobiti od poljoprivrede i zemljoradnje kada su 
usrećene skupa sa svojim vladarima. Ako su pomenuti označitelji 
unesrećeni, prosudi suprotno. 

Kada je jedna ista planeta vladar i prve i četvrte kuće, dete će dobiti 
nasledstvo koje će ga obogatiti, ako je vladar usrećen; ali ako je 
unesrećen, rasprodaće i rasuće sve. Usrećen vladar Ascendenta ili Mesec 
u četvrtoj kući, i pod blagotvornim uticajem Jupitera ili Venere, ukazuju 


136 1 ovde je reč o derivacijama. One su uobičajen način da pronađemo više detalja u vezi s nekom 
stvari ili osobom koju posmatramo. Tako, ako u horoskopu deteta Sunce predstavlja oca, stepen na 
kom se Sunce nalazi ćemo odrediti kao Ascendent oca i dalje derivirati po sistemu celih znakova, 
dajući svakom znaku po jednu kuću. O tome piše Ptolomej u Tetrabiblosu: 

Dalje, da bi odgovorili na ova posebna pitanja, biće prikladno i dosledno da postavimo očinsko ili 
majčinsko mesto u skladu sa sektomi kao Ascendent i da ispitamo preostale teme kao što bi to uradili u 
horoskopima samih roditelja, sledeći proceduru ispitivanja opštih pokazatelja, jednako direktno i 
podudarno, o čemu će biti reči u narednim poglavljima. 

[Ptolemp, Tetrabiblos, III-4 trans. F. E. Robbins, LOEB] 

Sličan način predstavlja Soner, ali je račun komplikovaniji (vidi On the judgments ofnativities, Book I, 
Ch. 2, Arhat) 

137 Dissiper 

da će pronaći izvesnu sumu novca pod zemljom, prvenstveno ako Saturn 
šalje svoje zrake trigonom ili sekstilom; ili da će se obogatiti kroz 
rudnike zlata i srebra. 

Ako je rep Zmaja u četvrtoj kući, učiniće da [natus] rasproda i 
proćerda svoja dobra. To isto čini i glava Zmaja ako je u vodenom ili 
zemljanom znaku; ako je u vazdušnom ili vatrenom daje veliki imetak i 
zemlju. 

§19. O deci 

D obroćudne planete u petoj kući daju decu; zloćudne ne. Izuzetak 
je kada se nađu u svojim kućama ili egzaltacijama jer tada daju 
zlu decu. Isto daju kada podržavaju pomenutu kuću ili njenog 
vladara lošim aspektima. Ako je vladar pete 138 kuće spaljen, daće 
nedonoščad ili decu koja će nedugo po rođenju umreti. Ako je pomenuti 
vladar u dvanaestoj kući, [natus] će doživeti smrt svoje dece. Ako je u 
sedmoj ili dvanaestoj, ili je ista planeta vladar pete, sedme ili dvanaeste 
kuće, imaće parničenja i nesuglasice sa svojom decom. 

Vladar Ascendenta u lošem aspektu sa vladarom pete kuće obećava 
slično. Pre nego što daš sud o deci, moraš razmotriti desetu i sedmu 
kuću, i tačke dece sa njihovim vladarima. Označitelji dece u muškim 
znakovima ukazuju na mušku decu, u ženskim na žensku. Slično moraš 
prosuditi kada su povezane sa planetama, muškim ili ženskim. 

§20. O slugama 

O značitelji slugu se moraju uzeti od mesta Marsa i Merkura, šeste 
kuće, tačke slugu i njihovih vladara. Pa, ako su usrećeni daće 
verne sluge, a unesrećeni zle. 

Kada su vladar Ascendenta i vladar šeste kuće u dobrom aspektu prema 
označiteljima bogatstva, dete će postati imućno zahvaljujući marljivosti 
i vernosti svojih slugu. Slično, kada su dobroćudne planete u šestoj kući, 


138 Kelvej navodi... vladar prve kuće spaljen... što je greška. Ferije piše Si le seigneur de la cinguiesme ... 

Suprotno tome, ako su označitelji bogatstva unesrećeni u šestoj kući, 
osoba će pretrpeti štetu od slugu. Takođe, kada su zlosrećne planete u 
pomenutoj kući. Ako je vladar šeste u desetoj kući, [natus] će poveravati 
svojim slugama mnogo važnije poslove. Ako je vladar šeste kuće u 
ljudskom znaku, njegove sluge će ga poštovati i izvršavaće njegove 
naredbe. 

Kakvo stanje svaka od planeta daje 139 

Saturn usrećen 

Neveseo, dubokih misli, tajnovit, osamljen, vredan, težak, sakupljač 
dobara, strpljiv, štedljiv, oprezan u svojim sopstvenim napredovanjima. 

Saturn unesrećen 

Pokvaren, nepostojan, prostog uma, zao čovek, nemaran, plašljiv, 
turoban ili setan, pohlepan, zavidan, veštac, tvrdoglav, lutalica, 
sumnjičav, sujeveran, obmanjivač. 

Jupiter usrećen 

Voli Boga, religiozan, pošten i moralan, stabilan, hrabar, pravedan, 
čestit, ugledan, skroman, darežljiv. 

Jupiter unesrećen 

Narcisoidan, uobražen, ponosit, sujeveran, plašljiv, malodušan, 
nemaran, rasipan. Ništa tako dobro kao kada je usrećen. 

Mars usrećen 

Plemenit, muževan, vrlo hrabar, postojan, srdit, ozbiljan, ne strahuje 
od bilo kakve opasnosti, strpljiv, uživa u ratovima i borbama. 


139 Ni u jednom od dva izdanja na francuskom koja su mi bila dostupna nisam našao na ovaj odeljak, 
pa pretpostavljam da je Kelvej to umetnuo iz nekog razloga 

Mars unesrećen 

Prznica, okrutan, ljutit, tiranin, nepravedan, neveran, ubica, lopov, 
svadljivac, impulsivan ili brzoplet, hvalisavac, izuzetno ponosit. 

Venera usrećena 

Prijatna, vesela, lepa, elokventna, ljupka, dobra, milosrdna, voli 
zadovoljstva tela i uma, voli poslastice i fine stvari. 

Venera unesrećena 

Feminizirana 140 , plašljiva, slaba, lenja, pohotljiva, ogovara, ne haje za 
svoju reputaciju, prepušta se nečistom sladostrašću i sodomiji. 

Merkur usrećen 

Izuzetnog uma, učen, vešt, dobrog i jasnog rasuđivanja u svakoj 
stvari, poetičan, pismen, dobar u matematici, samouk u mnogim 
stvarima. 

Merkur unesrećen 

Nestabilan, opak, lažov (posebno ako je sa repom Zmaja), tajno kuje 
zavere, klevetnik, zaboravan, blesav, pun rđavih i zlih namera. 

Na ovaj način možeš prikupiti prirodne osobine svake osobe, bilo da je 
pred tobom ili je odsutna, prema prirodi planeta kao što sam iznad 
precizirao. Što se tiče svetala, Mesec u rastu svetlosti čini ponašanje 
upadljivijim, dok kada je u opadanju ono biva nejasno. 


140 Pored ovog opisa koji se u negativnom kontekstu jasno odnosi isključivo na muškarce, u vezi s 
reputacijom takođe koristi muški rod: njegovu reputaciju 

§21. O bolestima 

N a prvom mestu moraš razmotriti pozicije Saturna i Marsa, i vladara 
šeste kuće. Prema znakovima u kojima se nalaze moraš prosuditi o 
bolesti koja pogađa delove tela označene tim znakovima. Pa, ako 
je Saturn u znaku Vage, ukazaće na bolest u bubrezima koja je prirode 
Saturna; jer Vaga je znak koji vlada bubrezima, kao što će biti napisano u 
knjizi drugoj. Na sličan način treba da proceniš ostale označitelje, u 
odnosu na znak u kom imaju upravu. 

Bolesti i nesreće koje dolaze od Saturna, Marsa i drugih planeta, biće 
objašnjene u knjizi drugoj. Mars na Ascendentu uvek daje neku primetnu 
povredu lica ili glave, i često blizu očiju ako je blizu luminara. Saturn u 
prvoj kući doprinosi velikoj seti osobe i melanholiji, uznemiruje um, 
uzrokuje užasne bolesti i jake halucinacije. Rep Zmaja u prvoj kući 
mnogo pomračuje vid i često čoveka čini slepim, ako luminari ili 
dobroćudne planete ne šalju svoje dobre zrake. 

Saturn i Mars u desetoj kući označavaju bolesti u predelu vrata, u 
sedmoj kući oko zadnjice, kao što su fistule, hemoroidi, čirevi, povrede 
itd. U šestoj kući, bolesti su u stopalima 141 ; u dvanaestoj kući, povrede i 
slabosti u nogama, kao što sam često potvrdio. Unesrećen Saturn 
označava bolesti u delovima tela koji pripadaju Saturnu. Jupiter i drugi 
označavaju slično kada su loše postavljeni. 0 delovima tela koji 
pripadaju planetama ću govoriti u knjizi drugoj. 

Oni koji imaju luminare ili bilo koje od glavnih mesta horoskopa 
unesrećene u znaku Škorpiona, imaće sifilis. Zlosrećne plenete u 
Blizancima, ukazaće na neki snažan i nasilan udarac u predelu ramena, 
nogu i ruku. Mesec unesrećen u Ovnu označava jak bol u glavi. Saturn i 
Mars združeni sa luminarima ili vladarom Ascendenta čine vid 
problematičnim, i čine da oči budu oštećene nekakvim udarcem. Sunce u 
dnevnim rođenjima označava desno, Mesec levo; u noćnim rođenjima 
obrnuto. 142 


141 Vidi kod Šonera, poglavlje VI (On the Judgments ofNativities, Aihat) 

142 Generalno, Sunce u horoskopima muškaraca označava desno, a Mesec levo oko; u horoskopima 
žena obrnuto - Mesec desno, Sunce levo oko. Međutim, u mnogim uputstvima se ne pominje pol 

Ako se na stepenu u usponu ili stepenima luminara nalazi neka 
nepovoljna zvezda, oči će biti zatamnjene a vid ometen; slično ako su u 
znakovima koje astrolozi zovu Azimenskim, i nečistim stepenima, itd. 

Saturn u šestoj kući spaljen u vodenom znaku, ukazuje na nekakav 
oblik lepre. Saturn na Ascendentu daje neki primetan deformitet na licu 
ako je blizu Meseca. Zlosrećne planete i Mesec i Venera u vodenim 
znakovima ukazuju na lepru, ciste i kancere na telu, i zloćudne mrlje po 
licu. Saturn u devetoj i Mesec u osmoj kući unesrećeni, ukazuju na 
slabost i nevolje uma. Venera združena sa Merkurom i unesrećena od 
strane Saturna ili Marsa, bez aspekta Jupitera ili Sunca, označava osetan 
bol u predelu reproduktivnih organa. Ako su Venera i Merkur pod 
zracima Sunca, označavaju slično. Saturn sa spaljenim Mesecom 
uzrokuje oduzetost i abscese. 

Unesrećen Merkur uvek daje neku ometenost govora, a takođe i 
Saturn kada je unesrećen sa svetlom vremena. Unesrećeno Sunce 
ukazuje na slabost srca, na prvom mestu kada je vladar šeste kuće ili 
vladar tačke bolesti. Zlosrećne planete sa repom Zmaja ukazuju na 
dijareje i oticanje stomaka. Oni koji imaju Sunce ili Marsa u Ovnu ili 
Blizancima biće podložni stvaranju kamenja. Retrogradnost i spaljenost 
Saturna i Jupitera, kvare sluh i zube. 

Kada se Mesec i Merkur ne vide, niti podržavaju Ascendent niti 
njegovog vladara, dete će imati problema u razumevanju. Retrogradnost 
svih pet planeta označava padavicu. Zlosrećne planete združene na 
Ascendentu i pod lošim aspektom Meseca ili vladara Ascendenta ukazuju 
na potpunu zaostalost. Tačka bolesti usrećena sa svojim vladarom čuva 
od bolesti, a unesrećena daje mnoge nesreće. 


osobe već se naglasak stavlja na dnevno ili noćno rođenje. Zamena luminara prema polu se, moguće, 
podrazumeva. Abu Bakr, na primer, navodi da će unesrećeno Sunce u dnevnim rođenjima ukazati na 
oštećenost vida na desnom oku, ali će u noćnim rođenjima ukazati na probleme sa stomakom ili 
mozgom. Takođe, navodi mišljenje nekih drevnih mudraca, da Mesec iznad zemlje u noćnim 
rođenjima upravlja desnim okom, a Sunce levim (po noći obrnuto). Bonati, na primer, navodi da će 
oštećen Mesec označavati oštećenje vida na levom oku kod onih rođenih po danu, a na desnom kod 
onih rođenih noću. Slično navodi i Leopold: 

Sunceje vladar dana, dobroćudno, umereno toplo i suvo; ima upravu nad dušom i životom i slavom, i 
nad desnom stranom tela, svu moć u srcu imozgu, u desnom oku po danu (u levom po noći)... 

§22. O braku 

Z a brak moraš razmotriti sedmu kuću i njenog vladara, mesta 
Venere i Meseca u horoskopima muškaraca, a mesta Sunca i 
Marsa u horoskopima žena, kao i tačke braka i mesto Jupitera. 
Ako su pomenuti označitelji usrećeni, brak će biti srećan, a ako su 
unesrećeni biće pun ljubomore, nesuglasica i nevolja. Ako su neki 
usrećeni a drugi unesrećeni u nekom periodu, manifestovaće se čas kao 
srećni, čas kao nesrećni. Mnogo planeta u sedmoj kući daje mnogo žena; 
slično i kada mnogo planeta podržava sedmu kuću ili njenog vladara. 

Ako su Venera i vladar sedme kuće spaljeni, ili su ometeni Saturnom, 
dete neće nikada sklopiti brak. Jupiter i Venera u šestoj ili osmoj kući 
označavaju da će oženiti udovicu. Spaljen Jupiter označava slično. Ako 
Jupiter podržava Veneru i druge označitelje braka, obećava usedelice i 
device. Ako se Venera ili Jupiter ili vladar sedme kuće združuju sa 
Saturnom, ili je Saturn u sedmoj kući, žena će imati neka obeležja 
sramote, tj. pripadaće nekoj stranoj religiji, ili će biti kopile, ili iz 
leprozne kolonije ili neke druge zbog čega će njeni roditelji biti 
osramoćeni, ili će biti deformisana a njeni roditelji neugledni 143 . Mars u 
pomenutoj kući ili ako lošim aspektom podržava označitelja braka, 
doprinosi sukobima i neslaganju između muža i žene; slično čini i 
Venera u sedmoj 144 ili dvanaestoj kući. 

Mars u devetoj kući, kako u horoskopima žena tako i muškaraca, 
ukazuje na neki oblik prekida braka. A Venera u devetoj označava da će 
muž mrzeti svoju ženu, ne toliko što u njoj nalazi neke mane koliko iz 
želje da se osami 145 . Unesrećeni označitelji braka ili postavljeni u 
kadentnim kućama, označavaju da će žena biti neugledna 146 , ili će takav 
biti muž u horoskopu žene. 


143 Deforte infime condition 

144 Istog mišljenja je i ibn Ezra koji kaže da Venera u sedmoj ili dvanaestoj biva indikator svađa sa 
ženama ili zbog njih 

145 Zapravo, u pitanju je sloboda koja se stiče raskidanjem bračne zajednice 

146 Infime 

Ako su Venera i vladar sedme kuće združeni sa označiteljima 
bogatstva, i podržavaju Ascendent povoljnim aspektom, to daje mnogo 
dobra na račun žena. Označitelj braka u trećoj ili devetoj kući, ili 
peregrin, označava da će natus oženiti strankinju. Dobroćudne planete u 
sedmoj kući ukazuju na srećan brak, a zlosrećne na nesrećan. Vladar 
sedme kuće u drugoj ukazuje da će muž doživeti smrt svoje žene. 

Ako su označitelji braka okcidentalni 147 , to ide u prilog kasnom braku 
ili ranom braku sa starijom ženom. Orijentalni ukazuju da će se oženiti u 
mladosti ili će u zrelim godinama oženiti mladu ženu. Slično prosudi o 
muževima u horoskopima žena. 


§23. O mirazu i drugim dobrima kroz brak 

P ošto osma kuća sledi sedmu, razumno je da ona označava dobit od 
stvari sedme kuće, tj. braka. Tako, ako se u osmoj kući nađe bilo 
koja usrećena planeta, ili bilo koja usrećena tačka, natus će imati 
veliki miraz od svoje žene, i s te strane može dobiti veliko nasledstvo i 
mnogo imetka. Suprotno, ako su Saturn i Mars unesrećeni u pomenutoj 
kući, imaće mali miraz koji nikada neće biti u potpunosti isplaćen. 

Ako su u pomenutoj kući unesrećene dobroćudne planete, [natus] će 
se nadati velikoj dobiti koju na kraju neće uživati. Slično ukazuje 
unesrećen vladar te kuće. Ako je vladar osme kuće usrećen i povezan sa 
označiteljima bogatstva, ukazuje na veliki imetak i veliku dobit od toga. 
Ponekad se desi da sedma kuća bude usrećena, a osma unesrećena. U 
tom slučaju će miraz biti mali i njegova žena će posedovati skroman 
imetak, ali će se obogatiti na račun marljivosti, teškog rada i poštenja 
svoje žene. 


147 Ovo se jednako može odnositi i na kvadrante i na poziciju planeta u odnosu na Sunce. Označitelji 
braka u okcidentalnim kvadrantima idu u prilog kasnijem braku, a ako su okcidentalni od Sunca to je 
dodatna potvrda 

§24. O smrti 


P rvo moraš razmotriti da li postoji neka planeta u osmoj kući, jer je 
prikladno da ona bude označitelj smrti. Ako u pomenutoj kući 
nema planete, uzmi za označitelja one koje se nalaze u sedmoj 
kući, uvek birajući onu 148 koja ima najviše dostojanstva. Ako ni u sedmoj 
kući nema planeta, uzmi označitelja smrti redom prema ovim mestima: 

- od Ascendenta i njegovog vladara 
- od osme kuće i njenog vladara 
- od tačke smrti i njenog vladara 
- od osmog znaka od mesta Sunca i njegovog vladara 
- od osmog znaka od mesta Meseca i njegovog vladara 
- od mesta prvog triplicitetnog vladara četvrte kuće 
- od mesta planete koja ima dostojanstvo termina na stepenu 
Descendenta 

Planeta koja ima najviše dostojanstva na pobrojanim mestima biće 
glavni označitelj smrti. 149 

Ako je Saturn u osmoj ili sedmoj kući, ili ima najviše dostojanstva na 
gorepomenutim pozicijama, on će biti glavni označitelj smrti. Ako je 
dobro postavljen, svedočiće da će natus umreti od edema, ili neke 
opstrukcije jetre, ili od slezine, ili neke četvorodnevne groznice, ili od 
tečnosti u trbuhu, dijareje, ili neke upalne groznice, ili nekih čireva u 
ušima itd. Ako je veoma unesrećen i skupa sa vladarom Ascendenta, i 
ako je svetlo vremena loše postavljeno, to obećava nasilnu smrt usled 
apscesa, oduzetosti, katara, gušenja, utapanja, 150 kada je u vodenim 


148 Ako ima više planeta u sedmoj 

149 Računanje specifičnog signifikatora, tj. almutena neke životne teme je bila uobičajena praksa još u 
srednjovekovnoj astrologiji. Dobijao se tako što se uzmu u razmatranje brojni faktori koji su u vezi sa 
razmatranom temom, pa se pronađe planeta koja ima najviše dostojanstva na tim mestima. Na primer, 
kod Sonera nalazimo da je almuten smrti planeta koja ima najviše dostojanstva na (1) vrhu osme kuče, 
(2) mestu vladara osme kuće, (3) mestu tačke smrti, (4) mestu vladara tačke smrti, (5a) u osmoj od 
mesta Sunca u dnevnim rođenjima, (5b) u osmoj od mesta Meseca u noćnim rođenjima, (6a) mestu 
vladara osme od Sunca po danu, (6b) mestu vladara osme od Meseca po noći, (7) vrhu Ascendenta, (8) 
mestu vladara Ascendenta, (9) vrhu sedme, (10) mestu prvog triplicitetnoh vladara četvrte kuće, (11) 
mestu prvog triplicitetnog vladara osme kuće 

150 Kelvej ovde greškom stavlja tačku i počinje novu rečenicu Kada se nađe u vodenim znakovima, od 
nekog pada ili rušenja; kadaje u zemljanim znakovima, odjakog udarca; od vešanja kadaje u vazdušnim 
znakovima... Naravno, ovo nema smisla jer padovi i rušenja nemaju veze sa vodenim znakovima već sa 

znakovima; usled nekog pada ili rušenja kada je u zemljanim znakovima; 
usled jakog udarca ili vešanja kada je u vazdušnim znakovima. 

Ako je Jupiter označitelj smrti, ukazaće na smrt usled pleuritisa, 
grlobolje, upalnih cisti na jetri ili plućima, ili drugih bolesti koje 
proizlaze od nadimanja ili krvi; i to sve kada je usrećen. Kada je loše 
postavljen i unesrećen, učiniće da osoba umre od ruke pravde, naredbom 
nekog princa, presudom sudije ili maršala, od utapanja, bičevanja i 
mučenja, dugotrajnog zarobljeništva. 

Ako je Mars dobro postavljen, [smrt će se desiti] usled neprestanih 
trodnevnih groznica, dizenterije, čireva, kuge, prišteva koji izbijaju na 
račun kolera, upala zbog previše odnosa sa ženama. Ako je loše 
postavljen učiniće da natus bude obešen ili zadavljen, ili ugušen, ili na 
drugi način ubijen u svom krevetu, ili na svom konju, kada je u 
vazdušnom znaku 151 ; ili utapanjem kada je u vodenom znaku; ili padom s 
neke visine ili usled rušenja ako je u zemljanom; ili usled požara ako je u 
vatrenom znaku. Sve ovo prvenstveno ako su vladar Ascendenta i svetlo 
vremena unesrećeni Marsom. 

Ako je Sunce dobro postavljeno, osoba će umreti od neke kolerične 
bolesti. Ako je unesrećen, zbog naredbe princa, ili sudske presude, ili će 
poginuti u velikoj masi ljudi, ili će smrt biti iznenadna, ili u zatvoru, ili 
tamnici, ili na nekom smrdljivom i štrokavom mestu. 

Ako je Venera dobro postavljena, natus će umreti od prejedanja, ili 
stalne preterane pohotljivosti, ili zbog neke fistule ili ciste. Ako je 
unesrećena, označiće smrt od otrova, naročito ako je spaljena ili 
združena sa Saturnom, ili od previše ljubavnih strasti, ili od teških jada 
uzrokovanih sifilisom. 

Ako je usrećeni Merkur [vladar smrti], učiniće da natus umre od tuge i 
velikih strahova, usled žutice, tuberkuloze, upalne groznice, ili zbog 
previše briga. Ako je snažno unesrećen, označiće smrt usled ludila, 
padavice, žestokog kašlja i rupture vena 152 , manične depresije, 
ljubomore. 


zemljanim. Ferije nakon nabrajanja stavlja zapetu, a svako sledeće nabrajanje odvaja sa dve tačke ... 
submersion en eaues, quad il est en signes aques: par quelque cheute ou гиупе quand il est en 
terrestres: pargrans coups, pour estre pendu, quand il est en signes aerez... 

151 1 ovde Kelvej pravi istu grešku kao i ranije - pogrešno odvaja rečenice tako da njihova sadržina 
nema valjan smisao 

152 Nasilan kašalj koji dovodi do pucanja krvnih sudova i krvarenja; iskašljavanje krvi 

Ako je Mesec dobro postavljen, natus će umreti od previše unošenja 
sirovog mesa, pijenja vode, prekomernog prepuštanja užicima. Ako je 
unesrećen, moraš razmotriti prirodu planete koja ga unesrećuje. Pa, ako 
je to Mars, onda će umreti od vatre ili rane; ako je žena - od pobačaja. 
Ako ga unesrećuje Saturn, umreće u ruševinama, zbog pada, kuge i 
sličnih nezgoda. 

Pre nego što zaključiš kakvom će smrću osoba umreti, moraš da 
razmotriš stanje vladara Ascendenta i vladajućeg svetla. Jer ako su dobro 
postavljeni, smrt neće biti nasilna iako bi glavni označitelj bio vrlo 
unesrećen. Ako je pomenuti označitelj nesrećan skupa sa svetlom 
vremena, ili je vladar Ascendenta loše postavljen, sa sigurnošću ćemo 
reći da će smrt biti nasilna; osim ako Jupiter ili Venera ne intervenišu 
svojim povoljnim aspektima jer ćemo tada reći da će osoba biti u velikoj 
opasnosti od nasilne smrti, ali da će je čudom izbeći. 

Ako je jedna od zlosrećnih planeta u Raku, a druga u Lavu, smrt će biti 
nasilna. Slično i ako je bilo koja od zlosrećnih u Lavu, a svetlo vremena 
ili vladar Ascendenta unesrećeni, i tako da je jedna zlosrećna u prvoj a 
druga u sedmoj ili četvrtoj, ili da je jedna u desetoj a druga u četvrtoj. 

Sunce ili Mesec ili vladar Ascendenta združeni sa Marsom, imaju 
upravu 153 nad jednom nekretnicom koju astrolozi zovu glavom Meduze, 
ili drugačije đavoljom glavom, učiniće da osoba izgubi glavu od strane 
svog egzekutora. 154 

Kada se Sunce i Mesec, i Saturn i Mars nalaze na sva četiri ugla neba 
ili bar na tri, natus će umreti užasnom smrću; jer će mu biti odrubljena 
glava ili će biti presečen na 4 dela, ili će biti rastrgnut sa četiri konja 155 , 
prvenstveno ako se na pomenutim uglovima nađu znakovi Blizanaca, 
Riba i Vodolije. Mars u devetoj ili osmoj kući u Vodoliji ili Blizancima, u 
opoziciji sa Mesecom ili vladarom Ascendenta, bez aspekta dobroćudnih 


153 Droit (droiet) 

154 Leopold od Austrije navodi nešto drugačije mišljenje, pozivajući se na nekog drugog astrologa kom 
ne navodi ime: 

AkojeMars združen sa Algolom a benefik ne vidi stepen u usponu, nitije benefik u osmoj kući, i akoje 
svetlo vremena u opoziciji ili kvadratu sa Marsom, natus će biti obezglavljen. 

(Leopold ofAustria, A Compilation on the Science ofthe Stars, VII:16 - 10, Dykes) 

155 Osuđeniku na smrt bi vezali ekstremitete za četiri konja koji bi, potom, bili poterani na četiri 
različite strane, tako da bi osoba bivala rastrgnuta. Ovaj vid egzekucije je primenjivan i u antici 

planeta, učiniće da osoba umre od munje 156 ili ognja s neba. Ako Saturn 
iz dvanaeste, šeste, osme ili četvrte kuće unesrećuje jednog od vladara 
ovih kuća, natus će umreti u zatvoru ili negde drugde u naporima i 
velikom bolu, a prvenstveno ako su svetlo vremena ili vladar Ascendenta 
unesrećeni u bilo kojoj od nabrojanih kuća. 

Rep Zmaja združen sa označiteljima smrti označava otrove, 
životinjske otrove 157 , opasne lekove ili njihovu pogrešnu primenu, i 
dijareju. Mars u čestvrtoj, osmoj, dvanaestoj ili šestoj koji unesrećuje 
njihove vladare, i svetlo vremena ili vladara Ascendenta, svedoči 
nasilnoj smrti prolivanjem krvi ili drugačije. 

Označitelji smrti u devetoj ili trećoj kući označavaju da će osoba 
umreti na putu ka stranoj zemlji ili u njoj, osim kada su u svojim 
sedištima ili egzaltacijama, jer će to ukazati da će umreti kod svoje kuće 
od zla donetog s puta. Ako su pomenuti označitelji peregrini, osoba će 
umreti van svoje kuće. 

Mesec združen sa fiksnom zvezdom koja se zove Svetlo Južne Vage 158 
upućuje na nasilnu smrt. Isto čini i kada je združen sa drugim zvezdama 
koje imaju prirodu luminara. Mars u osmoj kući sa glavom Zmaja čini da 
natus bude obešen ili zadavljen. Mnogo planeta u sedmoj kući čine da 
umre čudnom i užasnom smrću. Saturn, Mars i glava Zmaja u prvoj, a 
Venera i Merkur sa repom Zmaja u sedmoj, čine da se telo rasparča na 
hiljadu komada. 

Ako su glavni označitelji spaljeni u sopstvenim kućama ili 
egzaltacijama, i nisu drugačije unesrećeni, to označava iznenadnu smrt 
od neke slabosti, ili druge iznenadne i skrivene nesreće, bez drugog 
nasilja. Dobroćudne planete dobro postavljene u osmoj kući uvek čuvaju 
od nasilne smrti. 


156 Foudre. Kelvej prevodi kao sumpor. Razlog može da bude taj što u latinskom sulfur ili sulpur 
označava munju, doduše taj oblik je radije korišćen u poetici ( Harpers' Latin Dictionarp, Charlton T. 
Lewis, Ph.D, Oxford, 1891) 

157 Otrovi koji se dobijaju od zmija, paukova i drugih opasnih životinja i insekata 

158 Radi se o zvezdi Saturn-Mars prirode, Zuben Eldženubi, glavnoj zvezdi sazvežđa Južne Skale, kod 
Grka poznatog i kao Klešta Skorpiona 

§25. O putovanjima kopnom i morem 

upiter, Venera, Sunce i Merkur usrećeni u devetoj kući, ukazuju da 
će natus biti srećan na putovanjima kopnom i morem. Saturn i Mars 
označavaju suprotno, i to tako što Saturn prvenstveno ometa 
putovanja vodom, a Mars kopnom. 

Ako u devetoj kući nema planeta, moraš razmotriti Mesec i vladara 
devete kuće, i tačke putovanja kopnom i morem sa njihovim vladarima, 
koji, ako su povoljni, najavljuju korisna putovanja; ako su unesrećeni - 
suprotno. Na sličan način moraš razmotriti treću kuću i njenog vladara, 
da li su dobro ili loše postavljeni. 

Glava Zmaja u devetoj značajno ide u prilog povoljnim putovanjima, a 
rep Zmaja suprotnom. 

§26. O postojanosti u religiji 

G lava Zmaja, luminari i Merkur u devetoj kući, dobro postavljeni, 
ukazuju na čistotu vere i postojanost u religiji, dok Saturn, Mars 
i rep Zmaja to ometaju. Saturn se po svojoj prirodi odnosi na 
religiju Jevreja, a Mars na onu u Turaka i Muhamedanaca 159 ; rep Zmaja 
čini da osoba uvek skreće sa istinskog puta Zakona 160 . Vladar devete 
kuće, i tačka vere, sa svojim almutenom, usrećeni, doprinose da osoba 
bude postojana u svojoj veri; unesrećeni ga čine nepostojanim. 

Ako je tačka duha u Lavu u horoskopu hrišćanina, on će biti postojan 
u svojoj religiji ako je Sunce usrećeno; ako je unesrećeno Saturnom, 
odrećiće se svoje vere i okrenuti se onoj Jevreja. Ako je unesrećen od 
strane Marsa, radije će se priklanjati pravilima Turaka i Muhamedanaca. 
Ako je tačka duha u kući Saturna u horoskopu Jevrejina, ili u kući Marsa 
u horoskopu Turčina, a njen vladar retrogradan ili drugačije loše 
postavljen, oni će se odreći svoje vere. Saturn u devetoj kući u horoskopu 
Jevrejina ne umanjuje njegovu veru. 


159 Kod većine tradicionalnih astrologa islam je označen Venerom a ne Marsom 

160 Pravila zvanične religije, zapovesti i sl. 

Ako je u pomenutoj kući usrećen, Saturn će označiti ispunjenje snova. 
Mars i rep Zmaja označavaju njihovu beskorisnost i lažljivost. Ostali 
označitelji ih mogu potvrditi kao istinite. 161 

§27. O zanimanju i profesiji 

D a bi znao kakvo će zanimanje dete imati, na prvom mestu moraš 
da razmotriš bilo koju planetu u desetoj kući, jer će ona biti 
označitelj profesije. U suprotnom moraš razmotriti Fortunu i 
njenog vladara, tačku profesije i njenog vladara, desetu kuću i njenog 
vladara, i mesta Marsa, Merkura i Venere. 

Planeta koja na ovim mestima ima najviše dostojanstva biće 
označitelj profesije. Ako je to Saturn, ukazaće na poljoprivrednika, 
dobrog kućepazitelja, poreznika, a mnogo puta guvernera gradova kada 
je usrećen na uglu. Jupiter ukazuje na činovnike, sudije, prebendare, 
prelate, bišope, upravnike crkvenim dobrima. Mars označava kapetane, 
vojnike, kovače novca, kovače i sve ostale koji u svom radu koriste vatru 
i gvožđe; i lekare kada je u aspektu sa Venerom. 

Sunce predstavlja prinčeve, vladare, magistrate, lovce, rizničare i 
strelce. Venera svirače, plesače, parfimere, apotekare, a u aspektu sa 
Marsom lekare. Merkur advokate, pisare, beležnike, pesnike, stihotvorce, 
filozofe, matematičare, gatare, pisce, kurire i trgovce. Mesec označava 
ambasadore, savetnike, konzule, cenzore, putnike, lovce. 

Ako ima više označitelja, ili je glavni sa više planeta, moraš da 
pomešaš značenja jednih i drugih, pa da odatle izdvojiš zanimanje prema 
saglasnosti planeta. Takođe, moraš razmotriti u kojoj se kući označitelji 
nalaze, jer ako se nalaze u drugoj, zanimanje će biti u domenu trgovine i 
prometa robe; ako je u trećoj ili devetoj biće u vezi sa religijom ili 
prikupljanjem dobara za potrebe Crkve. Ako je na uglovima, imaće veze 
sa vlašću i upravom. Ako je u petoj, sa ambasadama, poslanstvima i 


161 Deveta kuća se tradicionalno povezuje sa astrologijom i divinacijskim veštinama, proricanjem, 
odnosno predviđanjem budućnosti. U skladu s tim, prema ovoj kući se tumači znamenje koje imaju 
snovi, da li su obmanjujući ili istiniti. Brojna pravila postoje u vezi s tim, daleko kompleksnija nego što 
je Ferije u ove dve rečenice smestio 

stvarima koje pričinjavaju zadovoljstvo. U šestoj, imaće veze sa 
bolestima, slugama, stokom itd. 

Ako je tačka uspeha kroz profesiju usrećena sa svojim vladarom, dete 
će steći veliko poštovanje i slavu na račun svog zanimanja. Ako su 
unesrećeni, on nikada sebi neće obezbediti slavu u domenu svog 
zanimanja. 

§28. O zvanju, službi i počastima 

Z a zvanje, službu, upravu i počasti moraš razmotriti desetu kuću, 
svetlo vremena, tačku uzvišenosti, tačku upravljanja, tačku 
magistrata, i ostale koje pripadaju desetoj kući sa njihovim 
vladarima. Planeta koja na nabrojanim mestima ima najviše 
dostojanstva biće označitelj u gorepomenutim razmatranjima, dobar ili 
loš u skladu sa svojom dobrom ili lošom pozicijom. Posebno moraš 
ispitati nabrojana mesta jedno za drugim da bi znao s koje će strane 
primarno doći zvanje, služba i počasti. 

Saturn u desetoj kući ili na Ascendentu u dnevnim rođenjima 
označava veliko unapređenje i slavu nakon tridesete godine života, 
ukoliko nije loše postavljen; u noćnim rođenjima ukazuje na stalno 
prisutan strah od štete od prinčeva i kraljeva. Mars na pomenutim 
mestima u noćnim rođenjima označava veliko unapređenje, a po danu 
veće nego Saturn. 

Tačka upravljanja i njen vladar na bilo kom uglu svedoče o velikoj 
naklonosti kraljeva. Na sličan način moraš prosuditi o ostalim tačkama 
koje smo ustanovili u vezi s desetom kućom. Merkur u desetoj kući dobro 
postavljen i usrećen obećava zvanje, službu i počasti na račun znanja; 
Venera i Mesec na račun žena; Jupiter na račun svojih vrlina, a slično 
označavaju i Sunce i glava Zmaja u toj kući. Oba svetla u svojim kućama 
ili egzaltacijama, dobro postavljena u slici neba 162 , ukazuju na veliko 
unapređenje i počasti. I Jupiter to isto čini kada prima vrline drugih 
planeta ili svoje sopstvene predaje Saturnu i Suncu; i dobroćudne i 
luminari [to isto čine] kada se nađu na uglovima neba. 

162 Kelvej ispušta reč koja definiše poziciju luminara u dobrom delu neba, tj. horoskopa: Les deux 
luminaires en leurs maisons ou exaltations, en lafigure du ciel bien colloquez, denotentgrand 
auancement & honneur 

Mnogo planeta u četvrtoj kući obećava velike počasti nakon smrti. 
Ako se na vrhovima uglova nađe bilo koja zvezda prve ili druge 
magnitude, ili neka druga koja ima prirodu luminara, to je predznak 
neverovatnog napredovanja. Isto će se dogoditi ako je neka od 
pomenutih zvezda združena sa svetlom vremena ili Fortunom ili njenim 
vladarom, ili sa planetama i tačkama koje su na uglovima. 

Oni koji u desetoj kući imaju spaljenog Saturna, ili vladara desete 
kuće spaljenog ili pod pritiskom Saturna, ili ako imaju rep Zmaja u 
desetoj kući, obično na neki način bivaju osramoćeni i često budu lišeni 
imetka, ukoliko dobroćudne planete ne intervenišu svojim blagotvornim 
zracima. Izuzetak je kada su unesrećeni u sopstvenim kućama ili 
egzaltacijama, ili znakovima Ovna i Lava. 

Moraš upamtiti da Saturn i Mars značajno ometaju sreću sve dok ne 
prođe onoliki broj godina koji je jednakbroju njihovih najmanjih godina; 
ako ometaju još duži period, to će biti sve dok osoba ne navrši broj 
godina koji odgovara broju stepeni oblitičke ascenzije znaka u kom se 
nalaze u horoskopu. 


§29. O drugovima i prijateljima 

Z a određivanje drugova i prijatelja moraš obratiti pažnju na 
Jupitera, jedanaestu kuću, tačku prijatelja i tačku časnih drugova. 
Planeta koja ima najviše dostojanstva na pomenutim mestima 
biće glavni označitelj prijatelja; prema njegovoj dobroj ili lošoj poziciji 
ćeš zaključiti o časnim, vernim i korisnim, ili beskorisnim, nevernim i 
nedostojnim prijateljima. Jupiter i Sunce u pomenutoj kući označavaju 
časne i korisne drugove, takođe i Venera, Mesec i Merkur. Usrećen 
Saturn u jedanaestoj kući svedoči ozbiljnim prijateljima, starijim i 
časnim. Mars - vojnicima, kapetanima i gospodarima. 

Saturn ili Mars u jedanaestoj kući bez osnovnog dostojanstva, lišeni 
zrakova povoljnih planeta, označavaju veliku nepouzdanost njegovih 
prijatelja ili neku veliku nesreću zbog njih, kao što se obično dešava 
jemcima i garantima. Tačka časnih drugova i tačka hvale sa svojim 

usrećenim vladarima označavaju dobit i čast od strane prijatelja; 
unesrećeni označavaju suprotno. Isto označava i tačka prijatelja. 

Glava Zmaja u jedanaestoj kući daje naklonost prijatelja; rep označava 
hiljade nesreća zbog njih. 

§30. O suđenjima i neprijateljima 

D obroćudne planete i sedmoj i dvanaestoj kući daju pobedu nad 
neprijateljima kada su u dobrom aspektu prema vladaru 
Ascendenta. Obično oni koji imaju ove dve kuće i njihove vladare 
usrećene, biće zadovoljni u suđenjima; suprotno moraš prosuditi kada su 
vladari unesrećeni. Zloćudne planete na pomenutim mestima 
označavaju mnogo sukoba i neprijatelja. To takođe pokazuju i tačka 
neprijatelja, i nesloge, i slaganja, kada su sa svojim vladarima loše 
postavljene. 

Usrećen vladar dvanaeste kuće ukazuje na malu moć neprijatelja; 
unesrećen ukazuje na suprotno. Ako je jedna zlosrećna planeta u 
dvanaestoj a druga u šestoj kući, u lošem aspektu sa svetlom vremena ili 
vladarom Ascendenta, dete će biti ubijeno od strane svojih neprijatelja. 
Oni koji imaju Saturna ili Marsa ili Mesec u opoziciji sa Suncem u znaku 
Raka, obično se sukobljavaju sa celim svetom. Mars na bilo kom uglu 
prirodno podstiče sukobe, parnice, rasprave i neprijateljstva s celim 
svetom; osim kada je u dobrom aspektu sa Jupiterom i Venerom, jer će 
tada savladati svoju ljutnju i bes zbog lupeštva, i s velikom revnošću 
braniti svačija prava. 

Vladar Ascendenta ili Mesec ili Sunce unesrećeni u dvanaestoj kući 
ukazuju na velika proganjanja i nesreće od neprijatelja. Vladar 
Ascendenta ometen od vladara dvanaeste kuće, svedoči da će natus 
umreti od ruke svojih neprijatelja. 

Vladar dvanaeste kuće i planete koje se nalaze u sedmoj i dvanaestoj 
kući označavaju vrstu neprijatelja, tj. Sunce označava prinčeve i velike 
vladare, Mesec ceo svet, Mars vojnike itd. 

§31. O utamnicenju i zarobljenistvu 


ladar Ascendenta ili Mesec ili Sunce vrlo unesrećeni u 
dvanaestoj, šestoj, osmoj i četvrtoj kući, oznaćavaju utamnićenje 
i smrt u zatvoru ili zarobljeništvu; prvenstveno kada su spaljeni 
van svojih glavnih dostojanstava i van znakova Ovna i Lava, i kada su 
pritisnuti Saturnom koji je vladar jedne od nabrojanih kuća. Saturn i 
Mars na uglovima neba uvek označavaju utamničenje, naročito Saturn. 

Merkur pod zracima Sunca na uglovima, i ako prima loš aspekt od 
zlosrećnih planeta označiće isto. Ako Merkur ili vladar Ascendenta 
predaju svoje vrline Saturnu u osmoj kući, to označava da će dete 
provesti dugo vremena u zatvoru i zarobljeništvu. 

Ako je vladar Ascendenta u dvanaestoj kući u znaku ljudske prirode, 
bez aspekata dobroćudnih planeta ili luminara, biće zarobljen u mladosti 
i načinjen robom. Ako je vladar devete kuće spaljen na bilo kom uglu 
neba, biće odveden na daleki put i tamo zatvoren. 

Tačke zatvora, i bola, lutanja i nevolja, i njihovi vladari spaljeni ili na 
drugi način oštećeni, označiće utamničenje i zarobljeništvo. To isto čine 
zlosrećne planete ako su na tim mestima dobro postavljene. 

Tačka svih nevolja i tačka nesrećne godine označavaju isto kada su 
njihovi vladari vrlo unesrećeni. Ako su vladari ovih tačaka usrećeni, to 
štiti od zatvora i zarobljeništva. 


§32. O konjima, ovcama i drugim zverima 


D obroćudne planete i planete koje su usrećene u šestoj i 
dvanaestoj kući doprinose natusovoj sreći sa konjima i uzgojem 
zveri. Usrećeni vladari pomenutih kuća, i združeni sa 
označiteljima bogatstva, isto pokazuju. Prirodno, šesta kuća označava 
ovce i koze i male zveri, a dvanaesta konje, volove, krave, kamile i druge 
velike zveri. Zlosrećne planete u pomenutim kućama, ili njihovi vladari 
unesrećeni, označavaju gubitke i štetu od tih zveri. 

Saturn i Mars u dvanaestoj kući čine da konji padaju uz značajne 
gubitke. To isto čine i kada su znaku Strelca. 163 Vladar horoskopa u 
dvanaestoj kući i lošem aspektu sa vladarom dvanaeste kuće čini da 
natus padne s konja, uz veliku opasnost od smrti ako dobroćudne 
planete i luminari ne intervenišu povoljnim aspektima. 

Ako je dvanaesta kuća u Strelcu ili Lavu, a vladar Ascendenta ili Sunce 
ili Mesec unesrećeni 164 , natus će pasti s konja i umreti osim ako 
dobroćudne planete iz osme kuće ne ometaju zlo. 

Kraj prve knjige 


163 Sam po sebi ovaj zodijački znak je predstavljen kentaurom 

164 U tom znaku u dvanaestoj kući 

O astronomskom tumačenju 
rođenja koje sadrži određene 

konsideracije 


Druga knjiga 

§1.0 značenjima planeta 


S aturn vlada nad desnim delom severa, nad zemljom, vodom, 
melanholijom i ponekad nad nečistom flegmom 165 , nad ušima, 
slezinom, mokraćnom bešikom, stomakom, mišićima i kostima. 

I označava blede ljude ib crne, suvonjave, zamišljene, osamljene, 
plašljive, ozbiljne, oprezne, mislioce, radne, zidare, najamnike, zelenaše, 
stolare, ribare, trgovce uljem, kožom, ribom, ciglom, kamenom, stipsom 
itd. 

Od bolesti označava lepru, kancere, gangrenu, četvorodnevne 
groznice, opstipaciju, otoke, dijareju, koliku, herniju, pobačaje, giht u 
nogama, išijas, gluvoću, padavicu, košmare, otežano disanje, i druge 
izazvane lošim humorima ili gasovima, a koje traju dugo. 

Doba: starost. 

Deo godine: jesen. 

Boje: crna, providna, žutosmeđa, tamna. 

Arome: jetke i opore, koje peckaju svojom oštrinom. 

Dan: subota. 

Regije: Bavarska, Saksonija, Romanija 166 , Konstanca 167 i prva kbma. 


165 Kelvej navodi flegmu, a potom dodaje nečiste humore kao odvojenu reč. Nečistoća se odnosi na 
samu flegmu:... sur la melancholie, & aucunesfois sur la phlegnie crasse, sur les oreilles... 

166 Romandiola, velika provincija u Italiji, čiji je glavni grad Ravena (Edmund Bohun, A Geographical 
Dictionary, 1688; unastavku AGD) 

167 Grad u Nemačkoj, čuven po saboru koji je 1414. godine sazvao car Sigmund, a sve u cilju završetka 
Velike šizme ( AGD ) 

Od pojedinačnih mesta: pećine, jezera, ribnjaci, zatvorena mesta, 
stare i urušene kuće, osamljena mesta, skrovite pustinje i memljiva 
mesta. 

Jupiter upravlja zapadom, vazduhom, krvlju i njenim vitalnim 
duhovima, plućima, slabinama, jetrom i venama. Označava ljude koji su 
dobrog stasa i punog lica, kovrdžave kose ili ćelavi, bele puti pomešane 
sa nežnim crvenilom, osrednje krupnih očiju, primetno kratkih nozdrva, 
primetno velikih prednjih zuba, pošteni, darežljivi, blagi, religiozni, 
opati, bišopi, prelati, činovnici, sudije, magistrati. 

U konjunkciji sa Saturnom označava nekromansere, magove i 
čarobnjake. Sa Marsom lekare. Sa Suncem, posrednike u svađama, 
sporovima i raspravama. Sa Venerom muzičare. Sa Merkurom 
matematičare. Sa Mesecom geometričare, geografe i hidrografe. 

Od bolesti označava upalne groznice, tonzilitis, pleuriziju, otekline, 
ciste, lučenje sluzi, i druge koje proizlaze od krvi. 

Doba: između starosti i mladosti. 

Doba godine: proleće. 

Boje: svetla poput safira, žuta poput citrina, zelena koja malo povlači 
na crveno 168 . 

Ukusi: slatko i prijatno. 

Dan: četvrtak. 

Regije: Vavilon, Persija, Mađarska, Španija, i druga klima. 

Od pojedinačnih mesta: crkve, palate, povlašćena mesta, uredna, 
čestita i religiozna. 

Mars gleda ka jugu, označava vatru, kolerični humor, bubrege, bolove 
u nozdrvama, žuči, genitalijama. Označava ljude crvenog lica i 
crvenkaste kože, okruglog lica, žutih očiju, strašnog pogleda, ljutite, 
okrutne, opasne, ponosite, buntovne, vojnike, kapetane, kasapine, 
hirurge, berbere, narednike, dželate, u skladu s tim da li je dobro ili loše 
postavljen. 

Sa Saturnom će obično označiti hirurge. Sa Jupiterom iscelitelje i 
lekare. Sa Suncem one koji leče oči. Sa Venerom berbere i frizere. Sa 


168 1 ovde Kelvej odvaja reči navodeći zelenu boju i svaku drugu koja ima primese crvene. A Ferije, 
zapravo, navodi zelenu koja malo „vuče" na crvenu:... le verdoyant tirant un peu sur le rouge. 

Merkurom, ljude vešte u puštanju krvi 169 . Sa Mesecom zubare i one koji 
čiste uši. 

Od bolesti označava trodnevne i trajne groznice 170 , epidemije 171 , kuge, 
migrenozne glavobolje 172 , čireve, dermatofitoze, kolerične i upalne 
plikove, ludilo, besnilo, odlive [krvi], povračanje krvi, bolesti usled viška 
kolera 173 , žuticu, nefritis 174 , dizenterija, i druge koje proizlaze od 
koleričnog humora i zapaljenja 175 . 

Doba: cvet mladosti. 

Deo godine: leto. 

Boje: crvena, plamena, rumena, i koja povlači na boju gvožđa. 

Ukusi: gorko i oštro. 

Dan: utorak. 

Regije: Sarmatija 176 , Getulija 177 , Lombardija, i treća klima. 

Od pojedinačnih mesta: kovačnice, kovnice novca, klanice, topionice, 
sva mesta namenjena vatri, gvožđu i krvi. 

Sunce dominira nad istokom i jugom, nad vatrom, čistom krvlju i nad 
vitalnim duhovima, očima, mozgom, srcem. I predstavlja mudre ljude, 
razborite, odmerene, željne časti i slave; osrednjeg stasa, smeđe boje, s 
dugačkom bradom, žućkastih očiju, upadljivog lica, snažnog i vrlo 
nedopadljivog glasa, ugledne ljude, činovnike, magistrate, gospodare, 
prinčeve, kraljeve, vladare provincija i velike lovce. 

Ako je sa Saturnom označava zakupce, najamnike i časne paore. Sa 
Jupiterom, prebendare, opate, priore 178 , sudije i sudske činovnike. Sa 
Marsom kapetane i vojne lidere. Sa Venerom, upravitelje prinčevskim 
dobrima i njihove činovnike. Sa Merkurom savetnike, sekretare, 
kancelare. Sa Mesecom, izaslanike, ambasadore i časne kurire. 


169 Široko rasprostranjena praksa lečenja. Pacijentu bi se ispustila određena količina krvi, da bi 
organizam nadoknadio taj gubitak svežom i zdravom krvlju. 

170 Denotefieures tierces & continues 

171 Kelvej ispušta ovu reč 

172 Migraines de teste 

173 Lat. Cholera Morbus 

174 Nephritiques. Kelvej izostavlja 

175 Adustes. Pozajmljeno iz latinskog: adustus 

176 Kelvej izostavlja. Velika oblast istočne Evrope koju su naseljavali Sarmati u antičko doba 

177 Varvarska plemena koja su živela na teritoriji današnjih Tunisa i Alžira 

178 Starešine katoličkih manastira, kao što su to igumani u pravoslavnim 

Od bolesti, upale lica i očiju, crvenilo lica, meteorizam, palpitacija 
srca, glavobolja čiji je uzrok suvišak krvi ili dugotrajna izloženost 
sunčevim zracima. 

Doba: mladost. 

Deo godine: početak leta. 

Boje: žuta, čisto crvena, boja zlata. 

Ukusi: kiselo i slatko prijatno pomešano. 

Dan: nedelja. 

Regije: Italija, Sicilija, Bohemija i četvrta klima. 

Od pojedinačnih mesta: kuče prinčeva, palate, pozorišta, i druga 
veličanstvena, sjajna i prostrana mesta. 

Venera upravlja nad desnim delom istoka, vazduhom i vodom, 
mešavinom flegme, krvi i duhova, semenom reprodukcije, bubrezima, 
trbuhom, pukom, jetrom, leđima i drugim delovima tela u vezi sa 
reprodukcijom. Označava ljude bele ili smeđe sa malo crvenkastog 
pigmenta, lepog lica, prijatnog izgleda, orlovskog nosa, bujne kose, 
vesele, šaljive, otmene, prijatne, dovitljive, plesače, zabavljače žena, 
glumce, parfimere, muzičare, glasnike ljubavi. 

Sa Saturnom označava propovednike, i one koji pevaju crkvene 
pesme, i koji rado pomažu oko pokojnika i sahrana. Sa Jupiterom 
muzičare, i one koji slave Boga pevajuči svečane ode. Sa Marsom, 
trubadure i bubnjare u ratu. Sa Merkurom, recitatore i pesnike. Sa 
Mesecom, pevanje običnih pesama 179 . 

Od bolesti, ciste, fistule, slabosti stomaka, bubrega i reproduktivnog 
dela, ludost koja proizlazi od previše ljubavi, sifilis sa pratećim 
bolestima, i druge bolesti koje su hladne i vlažne prirode, i životinjske 
otrove. 

Doba: mladost. 

Deo godine: početak proleća. 

Boje: bela, zelena, crvena i bledo žuta. 

Ukusi: slatko, ukusno i prijatno. 

Dan: petak. 

Regije: Arabija, Austrija, Švajcarska i peta klima. 


179 Narodne pesme, one koje se pevaju po kafanama, nekad i posprdne. Ferije ih naziva vulgarnim 

Od pojedinačnih mesta: vrtovi, fontane, lepo ukrašene odaje, dvorane 
ukrašene visećim tapiserijama, velelepne spavaće sobe, i druge 
posvećene igrama, plesu, pevanju i svim užicima. 

Merkur upravlja severom, nad vodom i zemljom, nad duhovima zveri, 
i nad pomešanim humorima, nad šakama, stopalima, rukama, ramenima, 
jezikom, ustima i zubima. Označava ljude koji nisu ni beli ni crni, vitki, 
nižeg rasta; dugačkih prstiju, izduženog lica, visokog čela, pravog i 
dugačkog nosa, retke brade, guste kose, sitnih i brzih očiju. Vešti, 
domišljati, nepostojani, recitatori, pesnici, advokati, govornici, filozofi, 
proroci, aritmetičari, trgovci, ugovarači. 

Sa Saturnom daje geometričare i arhitekte. Sa Jupiterom, pravnike, 
kanonike, i one koji vode zapisnike o prihodima Crkve i suđenjima. Sa 
Marsom, narednike u vodu, strelce stražare, itd. Sa Suncem, nadzornike 
u domovima prinčeva i velike gospode, i sekretare i poslužitelje. Sa 
Venerom, muzičare, apotekare i parfimere. Sa Mesecom, putnike, kurire 
i trgovce. 

Od bolesti, vertigo ili vrtoglavica, poremećaj uma sličan ludilu, 
halucinacije, smetnje govora, sušica, problemi s nogama, stopalima i 
šakama, i druge čiji su uzroci skriveni i koje se pojavljuju u određeno 
vreme. 

Doba: period između sedme i četrnaeste godine. 

Deo godine: jesen. 

Boje: najčudnije, najrazličitije i pomešane. 

Ukusi: neobični i novi ukusi. 

Dan: sreda. 

Regije: Egipat, Grčka, Engleska, Flandrija, Pariz i šesta klima. 

Od pojedinačnih mesta: radnje, vašari, tržnice, škole, advokatske 
odaje. 

Mesec vlada nad desnim delom zapada, nad vodom i flegmom, 
znojenjem, mesečnim ciklusima 180 , i sličnim otpuštanjima. Nad 
stomakom, utrobom, mozgom, plućima, grudima i očima. Označava 
ljude koji su osrednjeg rasta, beli, okruglog lica, pegavi; oči su gotovo 
crne i pomalo spuštene, izdužene brade, spojenih obrva; pomirljive, 


180 Menstruacijom 

prijatne osobe, putnike, hodočasnike, lovce, ambasadore, izaslanike, 
konzule, advokate, poverenike, upravnike gradova, odgovorne za 
sprovođenje vlasti. 

Sa Saturnom označava prevoznike i uslužne radnike. Sa Jupiterom, 
geometričare i geografe. Sa Marsom, zubare, alhemičare i duvače 181 . Sa 
Suncem, časne kurire. Sa Venerom, nosače paketa. Sa Merkurom, 
pesnike, recitatore, kurire, putnike i trgovce. 

Od bolesti, giht u stopalima i zglobovima, išijas, letargija, paraliza, 
kijavica, drhtavica, somnolencija, dizenterija, povraćanje, fistule, gliste, 
i druge posledice hladnoće i vlažnosti. 

Doba: rano detinjstvo. 

Deo godine: zima. 

Boje: bela, žuta, boja lana, zelenkasta. 

Ukusi: slano, neslano ili bezukusno. 

Dan: ponedeljak. 

Regije: Flandrija, Afrika i sedma klima. 

Od pojedinačnih mesta: polja, fontane, planine, morske luke, šume, 
drumovi i pustinje. 

§2. O značenjima dvanaest znakova 

O van vlada nad srcem Orijenta 182 , nad vatrom, nad toplim i 
koleričnim humorima, nad početkom proleća, glavom, nosem, 
licem, ušima i očima 183 . Označava vitke ljude, crvenog tena, 
ravnog nosa, kolerične, snažne, i vođe u ratu, kapetane, vojnike, 
alhemičare i druge marsijalne ljude. 

Od bolesti, ukazuje na letargiju, ludilo, probleme krvi, crvenilo lica, 
pobačaje, padove, povrede i sve nasilne i žestoke 184 bolesti. 

Boje: crvena, žuta i boja rđe. 


181 Može se odnositi na duvače stakla ili na ljude koji rade na mehovima koji ubacuju vazduh u peći i 
slično tome 

182 Istočni pravac sveta 

183 Pošto zodijački znakovi predstavljaju ideje, tj. imaginarna su podela ekliptike, ne mogu se odnositi 
na konkretan organ već radije na neki predeo, deo tela ili skup organa. Tako, Ovan ne upravlja očima 
kao organima (za to su zaduženi luminari), već delom Нса/ glave gde su smeštene oči 

184 Impetneuses 

Ukusi: slatko. 

Regije: Britanija, Nemačka, Idumeja 185 , Judeja, Engleska, Napulj, 
Firenca, Fajens, Imola, Kapua, Ferara, Venecija, Verona, Pavija, Krakov, 
Marselj, Saragosa i treća klima. 

Od pojedinačnih mesta: polja, pašnjaci, kovačnice novca, mesta gde 
ima krvi, i gde se sprovodi pravda. 

Bik upravlja levim delom meridijana 186 , zemljom, melanholičnim 
humorom, sredinom proleća, vratom i grlom. Označava niske ljude, 
mesnate, širokih ramena, krupnih očiju, velikog stomaka, vredne, 
plemenite, poverljive, senzualne, glasnike ljubavi, plesače, glumce. 

Od bolesti, skrofulom, katarom, tonzilitisom i drugim bolestima vrata. 

Boje: zelena i bela. 

Ukusi: slatko sa kiselim. 

Regije: morske obale Male Azije, Kipar, Medija, Persija 187 , Kampanija, 
Recija 188 , Švajcarska, Forena, Bolonja, Sepa, Mantova, Torent, Parma, 
Panorma, Kapua, Salerno, Verona 189 i šesta klima. 

Od pojedinačnih mesta: poljane, oranice, vinogradi, zelene livade, 
vrtovi i sva prijatna i mirisna mesta. 

Blizanci upravljaju desnim delom zapada 190 , vazduhom, krvlju i 
drugom polovinom proleća, ramenima, rukama i šakama. Označava ljude 
srednje visine, lepog lica i tela, maljave, sitnih očiju, vredne, vešte, 
dosetljive, razborite, učitelje, obmanjivače, aritmetičare, geometričare, 
astrologe, govornike, pesnike, advokate, vračare, proroke, posrednike, 
tkalje. 

Od bolesti, flegmom, čirevima i drugim koje proizlaze od krvi. 

Boje: šarena. 

Ukusi: slatko. 


185 Antička oblast u Izraelu 

186 Jug-jugoistok. Pošto Jarac obeležava južni pravac sveta, Bik je levo ka istoku, a Devica desno ka 
zapadu 

187 Kelvej je izostavio 

188 Nekadašnja rimska provincija koja se prostirala duž delova Švajcarske, Austrije i Nemačke. 

189 Ferije ponavlja Veronu, verovatno greškom. Kod Remzija, Gedburija i Kirbija se navodi samo pod 
znakom Ovna. I u nastavku se može primetiti da se neke oblasti ili gradovi pojavljuju na više mesta, 
što može biti greška autora ili je tako osmislio horografiju 

190 Zapad-jugozapad. Vaga označava zapadni smer, Blizanci levo ka jugu, a Vodolija desno ka severu 

Regije: Hirkanija 191 , Jermenija, Mantijana, Kirenajka 192 , Marmarika 193 , 
Donji Egipat, Engleska, Sardinija, Brabant, Flandrija, Viterbo, Verčeli, 
Norenberg, Leven, Majnc, Briž, London, Pariz, Kordoba. 

Od pojedinačnih mesta: vašari, škole, radnje, visoke planine, mesta 
gde se love ptice, mesta ukrašena muzičkim instrumentima. 

Rak upravlja srcem severa, vodom, nižim humorima, flegmom, 
grudima, slabinama, plućima, dojkama i stomakom. Označava prijatne 
ljude, pomirljive, skromne, bele, punog lica, srednje dugačkog nosa, 
krupnih ramena, retke brade, trome, nepostojane, feminizirane 194 . 
Moreplovce, strance, konzule, pravobranioce itd. 

Od bolesti, letargijom, leprom, slabovidošću, krastama na koži, i 
štetnim bolestima lica i tela. 

Boje: bela i žuta. 

Ukusi: slano i njemu suprotno neslano. 

Regije: Bitinija, Frigija, Afrika, Kartagina, Škotska, Granadski emirat, 
Burgundija, Prusija, Holandija, Zeland 195 , Konstantinopolj, Tunis, 
Venecija, Milano, Đenova, Luke, Piza, Trir, Magdeburg, Bern. 

Od pojedinačnih mesta: ribnjaci, jezera, reke, mora i morske luke. 

Lav upravlja levom stranom Orijenta 196 , vatrom, kolerom, srcem, 
stomakom, jetrom i leđima. Označava lepe ljude, uspravnog držanja, 
snažnog izgleda, malog i širokog nosa, velikih ušiju, tamnijeg tena, 
crvenkastog tela, maljave, hrabre i velikog srca, prinčeve, činovnike, 
magistrate, guvernere, kraljeve. 

Od bolesti, srčane 197 , drhtanje srca, sinkopa. 

Boje: žuta i crvena poput zlata. 

Ukusi: gorko i intenzivno. 

Regije: Italija, Francuska, Apulija, Sicilija, Kaldea, Bohemija, Rim, 
Ravena, Prag, Ulm, Mantova, Kremona, Sirakuza. 


191 Severni delovi današnjeg Irana i južni delovi Turkmenistana 

192 Istočna obala Libije 

193 Oblast između Nila i Kirenajke 

194 U ženskim horoskopima ženstveni 

195 Provincija na jugoistoku Holandije 

196 Istok-severoistok 

197 Cardiac. Kelvej izostavljava 

Od pojedinačnih mesta: posedi plemića, gospodarstva, zamkovi, 
gradovi, palate i kraljevske zgrade. 

Devica upravlja desnim delom Meridijana 198 , zemljom, melanholijom, 
crevima, trbuhom i dijafragmom. Označava ljude osrednjeg stasa, 
uspravnog držanja, lepog lica, lepog glasa, sjajne kose, sitnih očiju, 
razborite, učene, dosetljive, žudne za slavom i počastima, prepisivače 199 , 
aritmetičare, geometričare, akrobate. 

Od bolesti, kolika, bolest koja uzrokuje da bolesnik povraća svoje 
izlučevine i zove se ileus 200 , itd. 

Boje: bela i purpurna. 

Ukusi: kiselkast. 

Regije: Grčka, Ahaja 201 , Krit, Mesopotamija, Asirija, Sicilija, Atina, 
Rodos, Aleksandrija, Jerusalim, Korint, Tarant, Benevento, Ferara, 
Pavija, Bazel, Pariz, Lion, Tuluz. 

Od pojedinačnih mesta: vašari, radnje, škole i obradiva zemlja. 

Vaga vlada srcem zapada, vazduhom, krvlju, početkom jeseni, 
bubrezima. Ukazuje na obične ljude, časne, lepog lica i beline celog tela, 
očiju koje su malo mutne ili oštećene, glumce, plesače, muzičare, lovce, 
sudije. Od bolesti, blokade mokrenja, problemi prokrvljenosti u donjem 
delu, kamenje u bubrezima, slabovidost. 

Boje: zelena. 

Ukusi: slatko. 

Regije: Baktrija, Kaspija, Teba, Trogloditika 202 , Etiopija, Toskana, 
Austrija, Savoja, Dofina 203 , Gaeta, Pjačenca, Aržanton, Beč u Austriji, 
Frankfurt, Spires 204 , Avgusta 205 , Arl, Lisabon. 

Od pojedinačnih mesta: tamo gde se odvijaju suđenja, sva visoka 
mesta i planine, i gde se uzgaja kukuruz, grožđe i drugi plodovi. 


198 Jug-jugozapad 

199 Ovaj posao su najčešće obavljali kaluđeri u manastirima. Prepisivali su knjige koje je trebalo 
sačuvati od propadanja 

200 Ferije ne objašnjava bolest, samo navodi njen naziv 

201 Oblast na zapadu Grčke 

202 Oblast u istočnoj Africi, blizu obala Crvenog mora koju su u antičkom periodu naseljavala 
varvarska plemena Trogloditi 

203 Nekadašnja provincija na jugoistoku Francuske 

204 Grad na istoku Galije 

205 Najverovatnije je u pitanju Avgusta Raurika, mesto nedaleko od Bazela u Švajcarskoj 

Škorpion vlada levim delom severa 206 , nad vodom, i flegmatičnim i 
vodenim humorima, nad delovima tela koji služe za reprodukciju i čini 
ljude vrlo deformisanim 207 , širokog grudnog koša, deformisane glave 208 . 
Veliki govornici, brbljivci, podsmevači, lažovi, proždrljivci, razvratni, 
izdajnici, špijuni, trovači. 

Od bolesti, slabovidost, kraste, skorbut, kancer, lepra, opadanje kose, 
bolesti deformiteta na licu, telo zatrovano agresivnim lekovima itd. 

Boje: crvena i žutosmeđa. 

Ukusi: slano i neslano. 

Regije: Sirija, Kapadokija, zemlja Mavara, Katalonija, Bavarija, 
Trapezunt 209 , Saksonija, Padova, Urbino, Briksen 210 , Valensija u Španiji, 
Vjen. 

Od pojedinačnih mesta: vinogradi, loše uređeni vrtovi, pusta mesta, 
smrdljiva, zarazna, u kojima ima obilja crva, zmija, škorpiona, itd. 

Strelac vlada desnim delom Orijenta 211 , nad vatrom, kolerom, krajem 
jeseni, nad bedrima, i svim suvišnim delovima kao, na primer, šesti prst 
itd. Predstavlja ljude uspravne i visoke, lica žućkastog ili crvenkastog, 
velikih grudi, mačijih očiju, pravednih i sažaljivih, vrlo formalnih, sudije, 
magistrate, prelate, prebendare, trgovce, lovce. 

Od bolesti, slabovidost, pad s visokih mesta, povrede od konja, 
malarične groznice, i rane. 

Boje: svetložuta 212 . 

Ukusi: jaki i oštri, sa pomešanom slatkoćom. 

Regije: Toskana, Španija, Arabija Plodna 213 , Portugalija. Mađarska, 
Slavonija, Voltera, Modena, Bude, Krakov 214 , Narbon, Avinjon, Toledo 215 . 


206 Sever-severoistok 

207 Svi vodeni znakovi se još nazivaju i znakovi deformiteta 

208 Nepravilnosti u predelu glave 

209 Oblast na jugoistočnoj obali Crnog mora koja je nakon krstaškog osvajanja Carigrada i 
rasparčavanja Vizantije postala Trapezuntsko carstvo 

210 Poznat i kao Bresanone, grad u Italiji 

211 Istok-jugoistok 

212 Le iaune clair. Kelvej odvaja reči pa deluje da su u pitanju dve različite boje 

213 Arabija Feliks, južni deo Arabijskog poluostrva. Rimljani su Arabiju delili na tri oblasti: Arabia 
Deserta (Arabia Magna) u severoistočnom delu Arabije, Arabia Petrea nekadašnja granična rimska 
provincija u severozpadnom delu Arabije, i već pomenuta Arabia Felix 

214 Ferije navodi Cracovie što je francuski naziv Krakova. Međutim, Kelvej piše Casconia 

215 Tolete. Manje poznato ime grada Toleda. Pretražujući, našao sam da se pod tim nazivom pominje u 
spisu God and the King (London, 1663) kao mesto u kom su održavani brojni crkveni sinodi 

Od pojedinačnih mesta: vrtovi, drumovi, planine ili mesta gde ljudi 
drže konje. 

Jarac vlada srcem meridijana, nad zemljom, melanholijom, kolenima, 
početkom zime. Označava niži rast, malu okruglu glavu, tamnu put, lep 
nos, lepe oči kolerične 216 i tužne, prepredene, tajnovite, obazrive ljude, 
ratare 217 , pastire, ribare, mornare, stolare, zakupce. 

Od bolesti, kraste, šuga, bolesti kože, oštećenja sluha, govora, vida, 
problemi sa cirkulacijom u donjim delovima. 

Boje: crna i zemljana. 

Ukusi: gorko i oštro. 

Regije: Makedonija, Trakija, Indija, Brandenburg, Ankona, Fajans, 
Tortona, Augzburg, Konstanca, Gent, Mehelen. 

Od pojedinačnih mesta: vrtovi, fontane, reke, obrađena polja, uzorane 
njive, zatvori, pećine, skrivena mesta, duboka, i puna dima i isparenja. 

Vodolija vlada levim delom zapada 218 , nad vazduhom, krvlju, nogama, 
nad sredinom zime. Označava lepe ljude, lepog i pomalo izduženog lica, 
crvenkastog tena, istaknutih grudi ili laktova, učtive, društvene, 
gramzive, razborite, predane saturnijanskim delima. 

Od bolesti, četvorodnevne groznice, leptospiroza itd. 

Boje: zelena i tamno žuta. 

Ukusi: slatko. 

Regije: Arabija, Etiopija, Sarmatija, Oksijana 219 , Tartarija, Danska, 
Pijemont, Monferat, Pezaro. 

Od pojedinačnih mesta: jezera, ribnjaci, zatvorena mesta, pećine, 
grobnice i zloglasne kuće. 


216 Odnosi se na boju očne dužice, tako da se svaka vezuje za određeni tip temperamenta. Prema 
nekim savremenim podelama, kolerična je boja crvenkasta sa zelenom, sangvinična smeđa, 
flegmatična plava i vrlo svetle boje, a melanholična je boja lešnika pomešana sa bledim nijansama 
plave ili zelene 

217 Laboureurs 

218 Zapad-severozapad 

219 Najverovatnije je reč o području u slivu reke Amu Darje, u antici poznate pod nazivom Oksus, ili 
oko antičkog grada Aleksandrije Oksijane (današnji Aj-Hanum) koji je podignut na ušču Amu Darje i 
Kokče. Takođe, može se odnositi i na Transoksijanu, područje koje danas obuhvata deo Kazahstana, 
Uzbekistan i Tadžikistan 

Ribe upravljaju desnim delom severa 220 , nad vodom, flegmom i 
vodenim humorima, stopalima i krajem zime. Označava ljude beličaste 
boje, nežne, lepog čela, lepih grudi, lepe brade, okruglih očiju i osrednje 
krupnih, i osrednje bolešljive [osobe]; ribare i mornare. 

Od bolesti, šuga, čirevi, deformiteti na delovima kože, bolovi u 
stopalima. 

Boje: zelena, bela i šarena. 

Ukusi: slano i neslano. 

Regije: Lidija, Likija, Sicilija, Pamfilija, Kalabrija, Normandija, 
Regenzburg, Roan, Kompostela. 

Od pojedinačnih mesta: morske luke, izvori reka, ribnjaci i sva vlažna 
mesta. 


§3.0 značenjima planeta u pomenutim znakovima 


aturn u svojim znakovima Jarca i Vodolije, u dnevnim rođenjima 



daje znanje i prijateljstva sa otmenim ljudima, uglednim i vrlo 


bogatim, naročito na Ascendentu sa Fortunom; i čini osobu 
ozbiljnom, razboritom, ponositom i melanholičnom, prvorođenom među 
svojom braćom ili najuspešnijom. U noćnim rođenjima daje velike 
teškoće i napore i mnogo bolesti. 

Jupiter u ovim znakovima daje ljude koji nisu mnogo hrabri, bedne 
crkvene imovine 221 , inače malog imetka ili uvek siromašni. 

Mars čini osobu hrabrom, vrlo poduzimljivom u poslu, nikako 
zaludnom, i čini da vidi smrt svoje braće. 

Sunce u dnevnim rođenjima označava da će osoba biti besprekorna i 
uspešna u svim svojim poduhvatima. U noćnim rođenjima, da će imati 
nepostojano bogatstvo. 

Venera čini čoveka preljubnikom i feminiziranim, i ukazuje da 
njegove žene neće dugo živeti. 

Merkur čini da osoba ima ometenost govora, i da govori loše stvari, i 
da saleće učene i religiozne ljude. 


220 Sever-severozapad 

221 Pretpostavka je da su nekako povezani sa Crkvom 

Mesec čini čoveka previše tromim i onim ko je na lošem glasu, i 
njegova majka takođe, i označava oštećenje očiju i veliki kašalj. 

U kućama Jupitera, Strelcu i Ribama 

Saturn u kućama Jupitera, koje su Strelac i Ribe, čini čoveka lepim, 
bogatim, moćnim i odanim, u dnevnim rođenjima; u noćnim rođenjima, 
[označava] sukobe sa autoritetima i ranu smrt ocu. 

Jupiter označava bogatstvo, počasti, veliki ugled i službu. 

Mars rađa otmene ljude, vođe u ratovima i prijatelje prinčeva. 

Sunce ih čini prebendarima, prelatima, činovnicima, mnogo 
uspešnijim od bilo koga iz porodice, koji će uvek će biti vrlo gramzivi. 

Venera im daje crkvena dobra, ili imetak na račun žena, i čini ih 
odmerenim, iskrenim, među kojima će se naći oni koji će biti u velikom 
sukobu sa roditeljima, porodicom i prijateljima. 

Merkur ih čini pravednim, poštovanim, koji će svojim kvalitetnim 
vrlinama prikupiti znanje, i steći naklonost velikih gospodara i kraljeva. 

Mesec ih čini istaknutim i najuglednijim među svojim prijateljima; 
čini ih takođe čulnim, zdravim i dugog života. 

U kućama Marsa, Ovnu i Škorpionu 

Saturn daje veliki bes i okrutnu zlobu. 

Jupiter čini čoveka veselim, i prijateljem velikih gospodara i ratnih 
vođa, prvenstveno ako je u znaku Ovna. 

Mars u svojim kućama označava kapetane, ratne zapovednike i velike 
gospodare. 

Sunce, vruće bolesti u znaku Škorpiona, a u znaku Ovna veliko 
napredovanje. 

Venera označava luksuz i sva pohotljiva nedela, posebno ona 
protivprirodna, i zlostavljanje žena. U znaku Ovna čini da [osoba] mrzi 
žene, prvenstveno ako je Mesec u istom znaku, a Sunce u muškom 
znaku. 

Merkur čini čoveka lažovom, zlom osobom, obmanjivačem, 
brbljivcem, onim koji zahteva nepravedne stvari; inače elokventnim, 
veštim u svojim poslovima, vrednim, sumnjičavim, nekromanserom, 
pretvornim ili lopovom. 

Mesec označava loše drugove, opasnosti od utapanja, i kratak život uz 
more. 

U kući Sunca, Lavu 

Saturn u znaku Lava, koji je kuća Sunca, označava dobru sudbinu i 
dug život ocu . 222 

Jupiter čini čoveka mudrim, dobrog duha, dobre prirode, društvenog, 
koji će svojim vrlinama doći do znanja i prijateljstva sa velikim 
kraljevima i prinčevima. 

Mars ukazuje na nasilnu smrt, teške bolesti, gubitak imetka, bolesti 
očiju i stomaka. 

Sunce u sopstvenoj kući označava veliko i znamenito napredovanje, 
ako je u ugaonim ili sukcedentnim kućama u dnevnim rođenjima. U 
noćnim rođenjima označava tugu, zavist i kratak život ocu. 

Venera, puno ljubavi, snažnu požudu i bestidan život, ako je Jupiter 
ne podržava 223 . 

Merkur, dobre pisce, učene ljude, dobrog pamćenja i vrlo razborite. 

Mesec, ugledne drugove i živahnost duha. 

U kućama Venere, Biku i Vagi 

Saturn označava poročan život, naklonost sluškinjama i ženama lošeg 
morala, bolesti koje proizlaze od razvrata. 

Jupiter časne drugove, naklonost velikih gospodara, dobit na račun 
žena ili crkvenih dobara, ili napredovanje na račun predstavnika Crkve. 

Mars ljutite ljude, silovatelje žena, besramne u svojoj pohotljivosti, 
iznuđivače od svojih roditelja i prijatelja. U znaku Bika čini čoveka 
pretvornim i izdajničkim. U znaku Vage ukazuje na povredu od gvožđa ili 
vatre. 

Sunce ga čini dubokoumnim, pravednim, tumačem snova, 
znatiželjnim o tajnama prirode i nekog ko voli hodočašća. 


222 Ovo bi bio slučaj u dnevnim rođenjima. U noćnim rođenjima, kada je Saturn van sekte, značenje je 
suprotno 

223 Jupiter je planeta čistote i morala pa kada aspektuje Veneru značajno umanjuje njenu sklonost 
razuzdanosti i poročnosti 

Venera označava radost, veliko napredovanje, sreću u izvršavanju 
poduhvata, ali će [natus] voleti ženu koja je kuđena. 

Merkur daje mnogo dobrih i korisnih prijatelja, i čini čoveka 
prijatnim, radosnim i muzičarem. 

Mesec daje dobit na račun žena. 

U kućama Merkura, Blizancima i Devici 

Saturn čini čoveka vrlo veštim, mudrim i odličnog rasuđivanja, zbog 
čega će ga zavidni ljudi progoniti; u govoru ometenim, u gnevu nasilnim. 

Jupiter ga čini zanatlijom, ili trgovcem, čovekom dobre vere i 
bogatijim od svojih roditelja. 

Mars ga čini lenjim, domišljatim, prepredenim, ratnikom, 
streličarem 224 , ugovaračem, falsifikatorom dokumenata i novca. 

Sunce daje obilje znanja, jednako za promišljanja kao i matematiku. 

Venera daje prijateljstvo i naklonost predstavnika Crkve, a inače čini 
osobe vrlo senzualnim. 

Merkur u svojim kućama označava ljude raznovrsnog znanja, filozofe, 
matematičare, govornike, advokate, pesnike, recitatore, proroke i vešte u 
podlostima. 

Mesec, dobar i dug život, dobru umešnost u poslovima kojih se 
prihvata, dobra sreća u trgovanju, i zaljubljivanje u mlade device. 

U kući Meseca, Raku 

Saturn ukazuje na ozbiljne bolesti, gubitak dobara, oštećenje vida, 
putovanje s kog se neće nikad vratiti ili hoće nakon vrlo dugo vremena 
uz velike napore. 

Jupiter, naklonost časnih ljudi, dobar ugled i dobru sreću. 

Mars, okretnost duha, impulsivnost, rizične poduhvate, slepoću, 
gubitak dobara zbog majke. 

Sunce daje dobar ugled, a ako je združeno sa repom Zmaja ili Marsom 
ili Saturnom slepoću, opasnost od utapanja, česta putovanja. 

Venera označava nepostojanost i sramotnu pohotljivost. 

Merkur, dobru volju, čednost, vernost, i sreću u trgovanju. 

224 Kelvej iz nekog razloga ovaj deo odvaja, tako da je prva reč nove rečenice Strelac ( Sagittarius ), mada 
bi trebao da bude streličar ( archer ) 

Mesec, zdravlje, korisna putovanja i trgovanja kada je usrećen; kada je 
unesrećen onda stalne bolesti, oštećenje vida, smrtne opasnosti i na 
kopnu i na moru. 

§4. O međusobnim aspektima planeta 


K onjunkcija Saturna i Jupitera daje solidan imetak, zemlju, 
najamnine, kuće, i brigu o poslovima kralja koji donose dobit, ako 
ih Mars ne podržava. 

Saturn i Mars u konjunkciji označavaju da će dete biti cenjeno; ali 
neće ostvarivati svoje poduhvate bez velikih napora, i umreće pre nego 
njegovi otac i majka, a opet, njegova braća će umreti pre njega. 

Konjunkcija Saturna i Sunca označava gubitak očevine, daleka 
putovanja zarad imetka, najčešće u noćnim rođenjima. 

Konjunkcija Saturna i Venere označava da osoba neće imati muške 
dece, da će se oženiti nekom starom ženom ili udovicom, ili nekom koja 
je neuglednog porekla, ili je kopile; ili će njegov ugled imati mrlje ili će 
to biti zbog osramoćenja njegovih roditelja. 

Konjunkcija Saturna i Merkura čini natusa lutalicom, siromahom, 
bednim, bez zanimanja 225 , ometenim u govoru. 

Konjunkcija Saturna i Meseca, daje slabost tela, gubitke na račun 
roditelja. 

Konjunkcija Jupitera i Marsa označava bogatstvo, vlast, liderstvo u 
ratu i dobar ugled. 

Konjunkcija Jupitera i Sunca ukazuje na siromaštvo i oskudicu ako 
nije orijentalan, jer u suprotnom obećava dobru sudbinu ocu, njemu i 
njegovoj deci. 

Konjunkcija Jupitera i Venere daje dobar stalež, prijateljstvo sa 
uglednim ljudima i korist od njih, kao i dobrobit od žene i dece. 

Konjunkcija Jupitera i Merkura označava pravnike, sekretare i 
kancelare. 


225 De nul mestier 

Konjunkcija Jupitera i Meseca daje veliko bogatstvo. 

Konjunkcija Marsa i Sunca nosi gubitak očevine, štetu imetku i kraći 
život natusu nego ocu, i veliku opasnost da dete izgori [u požaru]. 

Konjunkcija Marsa i Venere ukazuje na parnice, sukobe, rasprave na 
račun žena, preljubu sa ženama neuglednog porekla. 

Konjunkcija Marsa i Merkura daje lažove, obmanjivače, elokventne, 
marljive i brbljivce. 

Konjunkcija Marsa i Meseca daje kratak život, rane, udarce, opasnost 
od nasilne smrti od gvožđa ili vatre, ili od padova ili ruševina. 

Konjunkcija Sunca i Venere označava slavu, dobar ugled, omiljenost 
kod običnog sveta a naročito kod žena. 

Konjunkcija Sunca i Merkura ukazuje na mudrost, sklonost nauci, 
veliko napredovanje i da če [natus]biti cenjen kao vrlo učen 226 . 

Konjunkcija Sunca i Meseca [ukazuje na] kraći život, vlast i ugledne 
drugove. 

Konjunkcija Venere i Merkura čini čoveka prijatnim, radosnim, 
učesnikom u igrama, plesačem, muzičarem, doteranim, ali mu donosi 
štetu na račun žena. Ako se združuju pod sunčevim zracima, to će 
ukazati na veliku ometenost reproduktivnih organa. 

Konjunkcija Venere i Meseca čini čoveka lepim, prijatnim, ponositim, 
preljubnikom; i čija je žena preljubnica ako Mars šalje svoj aspekt bez 
aspekta Jupitera. 

Konjunkcija Merkura i Meseca ukazuje na dobar ugled, nauku i 
promenljivost ponašanja i bogatstva. 

Trigon Saturn i Jupitera na srećnim mestima u horoskopu označava 
nasledstvo, imetak, lepe kuće, bogatstvo, pronalaženje blaga, velike 
dobitke. 

Trigon Saturna i Marsa ukazuje na veliko napredovanje, položaj, veliki 
ugled u vladavini i upravljanju gradovima i državama, i smrt braće. 


226 Scavant (savant) 

Trigon Saturna i Sunca daje vlast, službe, poziciju, veliki ugled, u 
dnevnim rođenjima; u noćnim rođenjima uzrokuje rasipanje očevine 
koju će naposletku, zahvaljujući svojoj umešnosti i delima, povratiti i 
učiniti još većom. 

Trigon Saturna i Venere čini čoveka pouzdanim, pomirljivim, 
iskrenim, stidljivim, elokventnim, dobrog ugleda kome će ljudi nižeg 
porekla zavideti i napadati ga, i koji će se kasno oženiti. 

Trigon Saturna i Merkura čini čoveka razboritim, veštim u svim 
svojim poslovima, dobrog i velikog znanja, domišljatim, vrednim, 
aritmetičarem, geometričarem, astrologom, geografom, glavnim u 
vođenju knjiga i računa; [ukazuje na] kancelare, sekretare i beležnike. 

Trigon Saturna i Meseca daje prijateljstvo sa velikim gospodarima i 
kraljevima, slavu, počasti i vlast. 

Trigon Jupitera i Marsa označava odvažnost, počasti, pobede, 
naklonost kraljeva, upravu nad gradovima i veliki ugled. 

Trigon [upitera i Sunca je izuzetno povoljan za slavu, počast, vlast, 
ugled, i daje velika bogatstva, lep imetak i lepu decu. 

Trigon Jupitera i Venere daruje lepotu, gracioznost, vernost, poštenje, 
dobit od žena i prijatelja, kao i položaj i nasledstva uz njihovu pomoć. 

Trigon Jupitera i Merkura čini čoveka pametnim, veštim, naprednim, 
dobrog prosuđivanja, i [čini ga] dobrim savetnikom, uspešnim u svojim 
poduhvatima, sudijom, činovnikom, velikim gospodarom, sekretarom, 
onim ko dobro razume tajne prirode, i astrologom. 

Trigon Jupitera i Meseca označava otmenost, počasti, slavu, dobar ugled, 
onaj ko neguje vrline, vernost, položaj i vlast. 

Trigon Marsa i Sunca daje veliko napredovanje, veliki ugled, položaj, 
vlast, upravljanje u republici i vođu u ratovima. 

Trigon Marsa i Venere daje dobit, bogatstvo, imetak od žena, 
ponositost, oholost, hrabrost i čulnost. 

Trigon Marsa i Merkura daje razboritost, lukavost, okretan duh, i čini 
da čovek u potaji uči, da bude dobar advokat, glavni u vođenju knjiga i 
računa. 

Trigon Marsa i Meseca čini ga uspešnim u svim njegovim poslovima, 
glavnim u vođenju računa, časnim činovnikom i velikim gospodarom koji 
ima izuzetan ugled. 

Trigon Sunca i Venere označava isto što i trigon Marsa i Venere, uz 
velike počasti. 

Trigon Sunca i Merkura, [i Sunca] i Meseca, je sličan trigonu sa 
Marsom, donoseči velike počasti i dobit. 

Trigon Venere i Merkura, galantnost, umilnost, ozbiljnost, lepotu, i 
uspešne poduhvate uz dobit. 

Trigon Venere i Meseca daje lepotu, gracioznost, umilnost, ponositost 
i preljubništvo. 

Trigon Merkura sa Mesecom čini čoveka vrlo poštovanim u 
zanimanju, bilo da je muzičar, slikar ili druge lepe veštine; ili u znanju ili 
trgovanju ili službi. 

Sekstilni aspekti imaju iste efekte kao i trigoni; jedino što sekstili nisu 
savršeno vrli. 

Kvadrat Saturna i Jupitera označava gubitak očevine, velike nesreće, 
teškoće u svim poduhvatima, isprazna razmišljanja, prvenstveno kada je 
Saturn u elevaciji 227 nad Jupiterom i ne prima ga. 

Kvadrat Saturna i Marsa označava slično, i čini da osoba doživi smrt 
svoje braće. 

Kvadrat Saturna i Sunca osim pomenutih značenja 228 daje veliku štetu 
ugledu i oštećuje telo hladnim bolestima, i grčevima u mišićima; i čini da 
otac umre pre majke i podstiče da se dete ne slaže sa svojim ocem. 

Kvadrat Saturna i Venere ukazuje na gubitak imetka, siromaštvo, 
bedan imetak žena, neuljudnost, kada Saturn drži desni deo 229 aspekta. 
Jer kada Venera drži [desnu stranu], dete će biti sramežljivo i dobrog 
ponašanja, njegove žene će ga jako voleti mada će skrivati svoju ljubav i 
upravljaće domaćinstvom. 

Kvadrat Saturna i Merkura čini čoveka vrednim, slugom, osobom 
lošeg rasuđivanja, gluvim ili lošeg sluha, mucavim ili zlogukim, 
zavidnim. 


227 Kada ga nadjačava iz superiorne pozicije 

228 Verovatno se odnosi na nabrojane nepovoljnosti kvadrata Saturna i Jupitera, odnosno Marsa 

229 Kada je u dekster poziciji u odnosu na Veneru, tj. kada je nadjačava iz desetog znaka 

Kvadrat Saturna i Meseca čini čoveka tromim, bolešljivim, nemilim, 
punim briga, bez prijatelja, rasturačem majčinog imetka i imetka svojih 
žena. 

Kvadrat Jupitera i Marsa, ako je Jupiter moćniji, označava da će dete 
biti poštovano, hvaljeno i slavljeno od strane prinčeva i kraljeva, i da će 
imati uspeha u svim svojim poduhvatima, uz dobit. Međutim, rasturiće i 
izgubiće nasledstvo i imetak, i doživeće smrt ili propast svoje dece. Ako 
je Mars superiorniji, najaviće suđenja, rasprave i gubitke na račun velikih 
gospodara, i problematičan život. 

Kvadrat Jupitera i Sunca, ako je Jupiter superiorniji, označiće čast, 
dobit i sreću ocu. Ako je Sunce superiornije, deca će rasturiti njegova 
dobra, a susedi ih neće voleti; napustiće svoju domovinu. 

Kvadrat Jupitera i Venere daje dobit od žena, vernost, poštenje, 
učtivost, ako je Jupiter uzdignutiji 230 . Kada je inferioran, daje pohotu, 
obmane od žena, nepostojanost, radost koja se stalno pretvara u žalost, 
kada Venera nije primljena od Jupitera. 

Kvadrat Jupitera i Merkura označava učenog čoveka, matematičara, 
čarobnjaka, proroka, koji ima obilje odanih slugu 231 , i vrlo bogatog, 
prvenstveno ako je Merkur primljen od Jupitera. 

Kvadrat Jupitera i Meseca daje dobar ugled, velike počasti, poznatost i 
omiljenost kod velikih gospodara, uz malo promenljivu sreću i 
ponašanje. 

Kvadrat Marsa i Sunca označava mnoga zla, gubitak dobara, 
slabovidost i veliku opasnost od nasilne ili javne smrti. 

Kvadrat Marsa i Venere, velike nevolje i patnja zbog bestidnih žena 
onih neuglednog porekla, ili na bilo koji način osramoćenih, kada je 
Mars u pokretnom znaku. 

Kvadrat Marsa i Merkura daje slabost tela, zatvore, progone, optužbe, 
pretvornu prirodu deteta uz zlobu i grešnost. 

Kvadrat Marsa i Meseca označava slabost majke i njen kratak život, da 
će dete biti zao dečak, rasipan, nepostojan, siromašan i da će bedno 
umreti; njegove žene će biti ponosite, ohole i strašne. 


230 Na desnoj strani kvadrata, superioran 

231 Kelvej tako konstruiše rečenicu da se odanost ne odnosi na sluge. Kod Ferijea je, pak, to istaknuto 

Kvadrat Sunca i Venere označava isto što i kvadrat Jupitera i Venere. 

Kvadrat Jupitera i Merkura označava isto što i kvadrat Jupitera i 
Merkura. 

Kvadrat Sunca i Meseca uvećava poziciju i počasti, i daje zavidnost. 

Kvadrat Venere i Merkura čini čoveka marljivim i vrednim u 
izvršavanju svojih poslova, cenjenim, ali koji može pretrpeti neku 
sramotu na račun žena. 

Kvadrat Venere i Meseca ga čini vrlo bogatim, uspešnim u zanimanju, 
elokventnim, milostivim, srećnim sa ženama i decom. Ali imaće neke 
gubitke imetka i časti zbog žena. 

Kvadrat Merkura i Meseca ga čini učenim, pametnim, promenljivog 
ponašanja i bogatstva, koji će biti na meti pobunjenog naroda ili biti 
optužen od strane mnogih svojih zaverenika. 

Opozicija Saturna i Jupitera označava velike nevolje, hiljade nesreća i 
problema, nekog ko će biti lišen dece. Ako je Saturn na Ascendentu, a 
Jupiter u sedmoj kući, početak njegovog života će biti u bolu, patnji i 
mukama, a kraj miran, uz dobit i počasti. 

Opozicija Saturna i Marsa bez aspekta Jupitera i Venere, ukazuje na 
mnoge nevolje, pobune običnog sveta i zavereništvo protiv ovog čoveka; 
mnoge nepodnošljive bolesti, lomove, padove, opasnosti od vode, 
nasilne smrti ili kuge, i bedu ocu. 

Opozicija Saturna i Sunca bez aspekta Jupitera čini čoveka 
bolešljivim, žalosnim, zamišljenim, punim briga, uz velike gubitke 
imetka i opasnost od nasilne smrti. 

Opozicija Saturna i Venere daje zlu ćud, oduzima lepotu i vrline, daje 
razvratnost, osramoćenje zbog žena. 

Opozicija Saturna i Merkura daje ometenost govora, rastavljanje od 
braće, učenosti i nauke . 232 

Opozicija Saturna i Meseca podstiče rasipanje majčine imovine, jad 
koji se dešava majci, nevolje i patnje, uz veliku opasnost od nasilne 
smrti, sve prema znaku u kom se Mesec nalazi. 


232 Као i u slučaju aspekta kvadrata, Merkur i Saturn u opoziciji nisu najbolji partneri u podsticanju 
umnih kvaliteta. Umanjuju pamet, maštovitost, i sve dobre kvalitete, a podstiču pokvarenost, sklonost 
prevarama, obmanjivanju, lopovluku i sl. 

Opozicija Jupitera i Marsa daje impulsivnost, rasipanje imetka, 
neprijateljstvo s onima s kojima je ranije bio prijatelj, promenljivu sreću. 

Opozicija Jupitera i Sunca čini da [natus] raspe očevinu, i da proda 
svoj zanat, i da uruši svoj ugled. 

Opozicija Jupitera i Venere označava promenljive prijatelje, njihovu 
nezahvalnost kada im se učini nešto dobro; i još dovoljan imetak. 

Opozicija Jupitera i Merkura, pobune naroda, zavist, zavereništvo, 
sukobi, suđenja, neprijateljstvo sa braćom; i videće njihovu smrt. 

Opozicija Jupitera i Meseca, dovoljno bogatstva nakon dugog 
putovanja. 

Opozicija Marsa i Sunca kvari vid, čini da [natus] bude ubijen ili da 
padne s visine, da raspe očevinu, i da njegov otac rano umre. 

Opozicija Marsa i Venere podstiče požudnost čoveka i malo zlobe, 
slabost, promenljivost, čini da njegova žena i deca umru (ako su u 
pokretnim znakovima), da se oženi neuglednom ženom ili na neki način 
osramoćenom. 

Opozicija Marsa i Merkura bez aspekta Jupitera čini čoveka 
pokvarenim, nesavesnim, koga prate zli momci, ko je optužen za mnoga 
zlodela zbog čega može postati begunac ili prognanik. Ovo prvenstveno 
ako je Merkur u kućama Saturna. 

Opozicija Marsa i Meseca označava oštećenost vida i tela od udara i 
povreda, i druge bolesti, i daje velike nevolje, čini da mrzi brak i uzrokuje 
nasilnu smrt i često javnu, prvenstveno kada je Mesec u rastu svetlosti 
na uglovima, bez aspekata sa dobroćudnim planetama. 

Opozicija Sunca sa Venerom ili Merkurom označava slično kao što je 
pomenuto za Jupitera. 

Opozicija Sunca i Meseca obrće imetak i poziciju tako da biva 
siromaštvo nakon bogatstva i osramoćenje nakon počasti, slabost tela 
nakon zdravlja, izmenu dobra u zlo, i veliku promenljivost u ponašanju. 

Opozicija Venere i Merkura daje zavist, svađe, neprijateljstvo na 
račun žena; inače ozbiljnu elokvenciju, lepotu i raskoš. 

Opozicija Venere i Meseca nesrećan brak, štetu na račun žena, 
lišavanje potomstva. 

Opozicija Merkura i Meseca, podstiče zavereništvo protiv natusa, 
zavist, izdaje, strahove i razvrat. 

Na sličan način treba da razmotriš Fortunu, tačku duha i aspekte koje 
primaju od pomenutih planeta, i moraš protumačiti aspekte tih planeta 
kao da su prema Suncu i Mesecu. Jer, pošto je Fortuna tačka Meseca, a 
tačka duha tačka Sunca, onaj ko razmatra aspekte prema ostalim 
tačkama i kućama neba, treba da ih tumači kao ka planetama od kojih je i 
načinjena projekcija odgovarajućih tačaka itd . 233 

§5.0 značenjima dvanaest kuća 


P rva kuća označava život, razvoj i stanje tela i duha, izgled, i 
predstavlja glavu, lice, mozak, uši i nos, i zove se Horoskop, istočni 
ugao i Ascendent . 234 

Druga kuća označava imetak, trgovinu, bogatstvo, dobit, udruživanje 
za ostvarenje dobiti i prihoda, ljude koji pomažu da se pribavi imetak. 
Takođe, označava zlato i srebro i svu pokretnu imovinu, i naziva se 
sukcedentnom od Ascendenta; ispod zemlje je i vlada vratom. 

Treća kuća označava braću, sestre, rođake i saveznike, kratka 
putovanja, i veru 235 , i divinaciju, i snove, i naziva se kućom kadentnom 
od Ascendenta, inače boginjom 236 ; ima upravu nad ramenima, nogama 237 
i rukama. 

Četvrta kuća označava očeve i roditeljski imetak, nasledstvo, 
nekretnine, njive, voćnjake, vinograde, pašnjake, oranice, šume i druge 
nepokretnosti 238 , blaga i druga skrivena dobra, i mineralne stvari, 


233 Drugim rečima, ako postoji aspekt Jupitera prema tački neprijatelja, a koja je Saturnova tačka, onda 
taj aspekt Jupitera prema tački treba tumačiti kao njegov aspekt prema Saturnu 

234 ... & s'appelle horoscope, angle d'Orient, & ascendant 

235 Foy. Kelvej prevodi kao liver, ali ni arhaično značenje te reči ne odgovara značenju treće kuće 

236 Deesse. Kelvej navodi goodness (dobrota, valjanost, a u uzvičnim rečenicima se može odnositi na Boga), 
očito zanemarujući alternativni naziv boginja, koji potiče još iz helenističke epohe. Ova kuća je mesto 
radovanja Meseca i opozitna je mestu Boga, tj. devetoj kući 

237 Uobičajena anatomska veza obuhvata ramena, ruke i šake, a ne noge koje pripadaju jedanaestoj 
kući 

238 Autres biens immeubles. Kelvej greši pa umesto nepokretnosti prevodi kao pokretnu imovinu 

zatvore i mračna mesta, i kraj svih stvari; i ono što dolazi nakon smrti, 
kao sahrana i dobar glas 239 ; i zove se uglom zemlje i njenim dubinama; i 
vlada nad grudima i plućima. 

Peta kuća označava potomstvo i kćeri, nećake, darove, poklone, 
užitke, čulnost, ukrase, raskoš, ples, igre, bankete, poslanstva, zlato i 
srebro, i bogatstvo oca, profit od nasledstva, poseda, oranica; i zove se 
kućom sukcedentnom od četvrte, a inače dobrom srećom ; vlada nad 
srcem i stomakom. 

Šesta kuća označava sluge, bolesti, divlje zveri koje se ne jašu 240 , kao 
što su psi, ovce, ovnovi, koze i živinu; i označava zatvore, nepravdu i 
lažne optužbe, i zove se kućom kadentnom od četvrte, a inače lošom 
srećom; upravlja nad trbuhom i crevima. 

Sedma kuća označava brak, žene, suđenja, svađe, sukobe, rasprave, 
znane neprijatelje, i ljude koji su u vezi sa prihodima i dobiti; i označava 
starost i strana mesta, i zove se još zapadnim uglom; i vlada nad 
bubrezima. 

Osma kuća označava žalost, zavist, dugotrajna mučenja, kvalitet 
smrti; miraz, nasledstvo 241 i drugu dobit od roditelja, i one koji imaju 
veze sa dobiti, bogatstvom a o kojima natus nije mnogo razmišljao; i 
naziva se kućom sukcedentnom od zapadnog ugla, a inače gornjim 
ulazom 242 ; i vlada nad reproduktivnim organima. 

Deveta kuća označava duga putovanja, duga hodočašća i plovidbe, 
veru, religiju, žrtve, obrede, nauku, mudrost, divinaciju, snove, čuda i 
njihova tumačenja, nova otkrića, sekte, paradokse, znake na nebesima, 
božanske kazne; i zove se kućom kadentnom od zapadnog ugla, a inače 
kućom Boga; i upravlja bedrima. 

Deseta kuća označava slavu, poziciju, službu, magistrate, upravu, 
vlast, nadmoć, vođstvo, dobar ugled, poštovanje, zanimanje, zanat i 
majku; i zove se središtem ili srcem neba, tačkom meridijana i ugao 
meridijana. Upravlja kolenima. 


239 Posmrtna slava 

240 Kelvej je ovde napravio niz grešaka, navodeći divlje zveri, jahanje, lov uz pomoć pasa itd. Ferije 
nigde ne pominje lov ... & bestes inhabitables a chevaucher, comme sont chiens, brebis... 

241 Uglavnom od preminulih osoba 

242 U helenističkom periodu, osa druge i osme kuće je bila povezivana sa Hadom, podzemnim svetom. 
Postojale su dve kapije: ulazna u osmoj kući nakon koje se silazilo u podzemlje, i izlazna, u drugoj 
kući 

Jedanaesta kuća označava prijatelje, drugove, nade, poverenje, 
naklonosti, pomoć, podršku, hvalu, poštovanje i ugled, savete prijatelja; 
naziva se kućom sukcendentnom od ugla meridijana, a inače se naziva 
dobrim anđelom 243 i vlada nogama. 

Dvanaesta kuća označava tajne neprijatelje, zatvore, zarobljeništvo, 
ropstvo, tugu, muke, nezadovoljstvo, oplakivanje, žaljenje i mržnju, 
izdaje, zlodela, konje i slične velike zveri; i zove se kućom kadentnom od 
ugla meridijana, a inače zlim duhom; i upravlja stopalima. 

§6. O vladarima tripliciteta u pomenutim kućama 244 


rvi triplicitetni vladar prvog ugla ukazuje na prirodu i život deteta, 



njegovo razmišljanje i volju, koga voli i mrzi, i kada će biti u 


zdravlju ili slabosti, o dobrim ili lošim događajima, nevoljama u 
prvom delu njegovog života. Drugi triplicitetni vladar ovog ugla 
označava silu i snagu tela, i sredinu života. Treći, kraj života. 

Prvi triplicitetni vladar druge kuće označava bogatstvo; drugi, vrstu 
tog bogatstva; treći, namere i svest o sticanju. 

Prvi triplicitetni vladar treće kuće označava najstariju i prvorođenu 
braću; drugi srednju, a treći najmlađu. 

Prvi triplicitetni vladar četvrte kuće označava roditelje; drugi, zemlju, 
posed i nekretnine; treći, zatvore i kraj svih stvari. 

Prvi triplicitetni vladar pete kuće označava decu; drugi, ljubav 245 , 
užitke, milost, raskoš; treći, ambasade i izaslanstva. 

Prvi triplicitetni vladar šeste kuće označava bolesti i nevolje; drugi, 
sluge; treći, stoku, zatvor i dobit od stvari vezanih za ovu kuću. 

Prvi triplicitetni vladar sedme kuće označava ženu 246 ; drugi sukobe i 
parnice; treći, saveze 247 . 


243 Воп ange. Verovatno je u pitanju štamparska greška jer umesto anđeo ( angel ) stoji ugao ( angle ) 

244 Ova značenja triplicitetnih vladara nalazimo kod mnogih arapsko-persijskih astrologa, kao i kod 
Bonatija, a pripisuju se el-Andarzagaru https:/ / astroriznica.com/ el-andarzagar-triplicitetna-podela- 
kuca/ 

245 U smislu doživljaja, uživanja 

246 U ženskim horoskopima muža 

247 Participations 

Prvi triplicitetni vladar osme kuće označava smrt; drugi, sve staro; 
treći, nasledstvo. 

Prvi triplicitetni vladar devete kuće označava hodočašća, duga 
putovanja, plovidbe; drugi, veru, religiju i predanost; treći, nauku, 
divinaciju, snove, proročanstva, magiju, gatanje, čuda, sekte. 

Prvi triplicitetni vladar desete kuće označava profesiju, slavu, poziciju 
i napredovanje; drugi, odvažnost, sredstva za obavljanje posla; treći, 
održavanje stabilnosti. 

Prvi triplicitetni vladar jedanaeste kuće označava postojanost i nade; 
drugi, prijatelje; treći, dobit od ove kuće. 

Prvi triplicitetni vladar dvanaeste kuće označava neprijatelje; drugi, 
patnje i napore; treći, odgovarajućih zveri i onih koje služe za napore i 
rad. 

§7. Šta označavaju planete u dvanaest kuća 


a prvoj kući, Saturn van svojih glavnih dostojanstava označava da 
će natus imati kratak život, da će biti nesrećan, deformisan, 
prezren, da može umreti zbog dugova 248 ili zemlje i imetka; no, 
svedoči da će biti prvorođen među svojom braćom. 

Jupiter u ovoj kući označava dug život, sreću, lepotu, poštenje, vrline, 
bogobojažljivost, čast, prijateljstvo i ugled, i čini ga prvorođenim među 
braćom. 

Mars u prvoj kući uvek označava povrede glave ili lica, čini da rasipa 
svoja dobra i da se upetljava i mnoge zavade i sukobe; ako je u svojoj 
kući ili egzaltaciji, čini natusa moćnim, hrabrim čovekom, izdržljivim, 
veštim sa oružjem. Ako je van svojih glavnih dostojanstava onda ga čini 
zlobnim, nemirnim, mahnitim, buntovnim, pobunjenikom i svađalicom, 
prvenstveno ako dobroćudne planete ne mešaju svoje aspekte. 

Sunce daje čast i slavu i poštovanje, ugled i veliko napredovanje, 
naklonost velikih gospodara, bogatstvo na račun prinčeva, i čini natusa 
prvorođenim ili najnaprednijim među braćom. 


248 Kelvej izostavlja 

Venera daje milost, lepotu, raskoš, učtivost, ljubav prema ženama, 
zdravlje i prosperitet; čini čoveka senzualnim, radosnim, koji voli 
muziku, ples i pomalo nepostojanim. 

Merkur ga čini pametnim, učenim, vrednim, oštroumnim, dobrog 
rasuđivanja i pamćenja, dobrim predavačem, dobrim piscem, odličnim 
matematičarem i da bude naklonjen raznovrsnim znanjima. 

Mesec ga čini promenljivim, vagabundom koji se prihvata različitih 
poslova i koji često putuje; zdravim, radosnim, lepim, pomalo pegavim u 
licu, koga će veliki gospodari nagrađivati. 

Glava Zmaja daje čast, poziciju i naklonost velikih gospodara i prelata. 

Rep Zmaja daje gubitak imetka i časti, deformitete, gubitak vida i 
velike opasnosti po život. 

Druga kuća 

Saturn u drugoj kući, van svojih osnovnih dostojanstava uništava 
čoveka nagoneći ga da troši i razbacuje svoja dobra, čini ga siromašnim i 
bespomoćnim. Ako je u svojoj kući ili egzaltaciji čini ga bogatim, 
ponositim, i uz sva ta njegova dobra - jadnim. 

Jupiter daje velika bogatstva na pošten način. 

Mars čini da natus troši svoja dobra i da na kraju postane siromašan 
na mnogo načina. 

Sunce ga čini časnim, uglednim čovekom, otmenim, hrabrim, koji će 
potrošiti svoja dobra u svojoj veličanstvenosti. 

Venera daje pomoć i podršku, i značajano obogaćivanje na račun 
žena, i na račun predstavnika Crkve. 

Merkur daje profit kroz trgovinu, i spise, i marljivost u matematici, i 
hiljadu načina na koje može postati bogat. 

Mesec, bogatstvo, napredovanje putem ambasada, poslanstava i 
uposlenja kada je usrećen; ako je unesrećen označava bol, putovanja u 
potrazi za svetovnim dobrima, ali bez napredovanja; prepreke u bilo 
čemu što obavlja. 

Glava Zmaja, bogatstvo, velike dobiti, prihodi, nasledstvo, ili crkvena 
dobra. 

Rep Zmaja, uništenje, rasipništvo, ludosti, kockanje, neočekivan pad s 
visine. 

Treća kuća 

U ovoj kući Saturn uništava braću i čini da natus doživi njihovu smrt, i 
uzrokuje sukobe i parnice među braćom. Čini da čovek bude nesrećan na 
kraćim putovanjima, licemer, sujeveran, stidljiv 249 , plašljiv i da sanja 
užasne snove. 

Jupiter označava mir i slaganje među braćom uz dobit, čini čoveka 
razumnim, uspešnim na kraćim putovanjima; snovi će mu biti istiniti. 

Mars označava velike povrede, sukobe i suđenja među braćom, i čini 
da braća kratko žive; i čini da čovek bude užasan bogohulnik, 
krivokletnik, obmanjivač, koji se ne plaši Boga, koji će biti nesrećan na 
svim svojim putovanjima, a nakon toga u opasnosti od kradljivaca i 
pljačkaša, i biće mučen užasnim i beskorisnim snovima. 

Sunce, čast, položaj, službu, odlazak van domovine, duga hodočašća, 
časna braća i istinski snovi. 

Venera, ljubav među braćom, srećna putovanja, bogobojažljivost, 
istinske snove. 

Merkur, profit na plovidbama i putovanjima, na velikim tržnicama, i 
daje sreću u svako vreme i na svakom mestu kada je reč o imetku Crkve. 
U Blizancima ili Vagi čini čoveka dobrim muzičarem, sviračem na 
muzičkim instrumentima, prvenstveno kada je u konjunkciji ili dobrom 
aspektu sa Venerom. 

Mesec ga čini tu i tamo predanim hodočašćima, tako da se ne 
zadržava mnogo na jednom mestu; uprkos tome, njegova dela će biti 
hvaljena i slavljena, i imaće dobru sudbinu i prijatelje, i [podršku] velike 
gospode koja će ga uposliti u ambasadama, izaslanstvima i drugim 
putovanjima. I biće voljen i slavljen među svojom braćom. 

Glava Zmaja označava da će njegova braća biti moćnija i bogatija od 
njega; uprkos tome, označava neka crkvena dobra. 

Rep Zmaja uniptava braću i čini da ne žive dugo. 

Četvrta kuća 

Saturn u četvrtoj kući van osnovnih dostojanstava čini da natus 
protraći očevinu, i ga siromašnim i nesrećnim u nepokretnostima, kao 


249 Timide 

što su kuće, zemlja i posedi, oranje i sadnja. I označava da će majka biti 
neuglednog stanja i neće dugo živeti. (zato što je Saturn u opoziciji 
prema desetoj kući). Ako je u svojoj kući ili egzaltaciji, daće nasledstvo, 
kuće, zemlju, posede, i oznaćiće majci častan i dug život. 

Jupiter mu daje sreću u nepokretnim dobrima, i veliko nasledstvo, i 
ponekad čini da pronađe blago i dobra koja mu nikad nisu bila na 
pameti. I označava da će otac imati dug i srećan život; i da će njegovo 
dete biti poštovano nakon njegove smrti i da će s počastima biti položen 
u grob. 

Mars, gubitak dobara od vatre i vetra, i kuća, imetka i poseda, 
uništenje šuma, rasipanje dobara, nesrećan kraj usled rana, krvarenja; 
loš ugled nakon smrti i kratak život ocu. 

Sunce označava lepe posede, gospodarstvo, upravu, nasledstvo i lepe 
kuće, slavu, počasti i sreću u starosti, i dobar glas nakon smrti, i počasni 
grob, i čini ga predanim divinaciji, i mogućnost da spreči da se neke 
stvari dogode. 

Venera označava slavu kao i Jupiter. 

Usrećen Merkur čini čoveka vrednim, koji obezbeđuje porodicu, i koji 
predviđa buduće stvari; otkupljivačem renti, kuća i poseda; onim koji 
sadi šume i ko je vešt u poljoprivrednim poslovima; ko voli da sakuplja 
zlato i srebro. Ako je unesrećen onda ga čini svađalicom, koji se 
sukobljava i koji je omrznut od svojih suseda, uvek ljutim i punim 
prezira, i malo poštovanim. 

Mesec označava ono što je rečeno za Merkur osim što je predan radu u 
mlinovima, ribnjacima i na vodenim mestima, i u početku čini čoveka 
nesrećnim, ali na kraju srećnim, prvenstveno ako je dnevno rođenje. 

Kada je glava Zmaja u vazdušnom i vatrenom znaku, označava isto što 
i Jupiter, a u zemljanim i vodenim ono što označava rep. 

A rep Zmaja čini da otac ne živi dugo, i rasipa njegove nepokretnosti. 

Peta kuća 

Saturn u petoj kući označava tugu, oskudicu, sirovost, nevaspitanje, 
rđavost, loše manire, izazivanje smrti dece neprirodnim putem, nošenje 
neugledne i prljave odeće. 

Jupiter daje gracioznost, poštenje, razboritost, učtivost, raskoš, 
bogatstvo, dobit od izaslanstava i ambasada, obilje lepe dece, dobru 

negu, i dobro podučenu i voljenu, imovinu od predstavnika Crkve, 
darove, i nošenje zlata, nakita, dragog kamenja i lepih mirisa. 

Mars uništava i ubija decu, ili u potpunosti sprečava potomstvo; čini 
čoveka nesrećnim 250 u svemu što peta kuća označava kada je van svojih 
osnovnih dostojanstava. Kada je u svojoj kući ili egzaltaciji, čini ga 
pohotljivim i bestidnim, malodušnim, podsmevačem, koji ima obilje 
kopiladi i zle dece. 

Sunce ukazuje na lepu decu, časne drugove, dobar ugled, poslanstva, 
darove velikih gospodara, i nošenje nakita, dragog kamenja, pozlate i 
mirisa. 

Venera čini čoveka umilnim, prijatnim, radosnim, razigranim, 
hvalisavim, zabavnim i šaljivim, gospodskim, muzičarem, radosnim sa 
decom, lascivnim i ljubomornim. 

Merkur ga čini veselim lakrdijašem, ismevačem, smelim, dobrim 
piscem, dobrim slikarom, veštim sa svojim rukama, pametnim, 
muzičarem, čulnim, koji ne mari mnogo za svoje poslove ili nevolje, ko 
je osrednje srećan sa decom, naklonjen ambasadama i izaslanstvima i 
putovanjima. 

Mesec ga čini dobrim zastupnikom i savetnikom, sudskim 
pomoćnikom, izaslanikom, ambasadorom izabranim od naroda, i onim 
ko je vrlo cenjen među ljudima, ko voli bankete i srećan je s decom. 

Glava Zmaja označava isto što i Jupiter. 

Rep označava što i Mars i Saturn za decu. 

Šesta kuća 

Saturn u ovoj kući označava bol u trbuhu i zubima, mnogo bolesti, 
loše sluge, nepovoljnosti po ovce i slične zveri. 

Jupiter, dobre sluge, zdravlje tela, dobit od uzgoja zveri. 

Ako je Mars u svojoj kući ili egzaltaciji, dobre sluge u ratu, lekarsko 
zanimanje. Ako je van pomenutih mesta, bolesti praćene temperaturom, 
zaraze, nesreće i loše sluge koje su lopovi i buntovnici. 

Sunce, bolesti srca, slabost tela, povrede od strane slugu. 

Venera, slabost bubrega i reproduktivnih organa, a inače zdravo telo, 
dobre i odane sluge, sreću u uzgoju zveri, i često besramnu ljubav prema 


250 Malheure их. Ili je greška u štampi ili je Kelvej pogrešno preveo kao srećan 

sluškinjama, a u horoskopima žena će činiiti da vole sluge, i označava 
opasnost od smrti na porođaju. 

Merkur označava da može biti obmanjivač žena, i da može biti 
obmanut od njih ili svojih slugu, i čini ga obmanjivačem, prevarantom, 
klevetnikom, lošeg pamćenja. Ako je sa Saturnom ili Marsom, preti 
smrću u zatvoru, zaverom od strane slugu ili u zatvoru. 

Mesec ukazuje na slabost očiju i mozga, ozbiljne i česte bolesti, 
neslogu sa roditeljima, neprijateljstvo žena, društvo ljudi lošeg stanja, 
ako je unesrećen. Ako je usrećen, daje zdravlje i dobit od uzgoja zveri i 
dobre sluge. 

Glava Zmaja štiti od bolesti, daje dobre sluge i dobit od uzgoja zveri. 

Rep, neverne sluge, gubitak stoke. 

Sedma kuća 

Saturn u ovoj kući van osnovnih dostojanstava označava brak sa 
rđavom ženom, ili koja će nositi beleg neke sramote, vlastite ili od 
roditelja 251 ; [i označava] štetu od neprijatelja i opasnost od bedne 
smrti 252 . U vodenim znakovima ukazuje na hemoroide, fistule, grčenje 
mišića, i slabosti leđa. Ako je u svojoj kući ili egzaltaciji, označiće 
imućnu ženu i moćne neprijatelje. 

Jupiter označava srećan brak, poštenu žena, stidljivu, vrlu, lepu, 
bogatu, pobedu nad neprijateljima i sreću u starosti. 

Mars u svojoj kući ili egzaltaciji, ili van svojih osnovnih dostojanstava, 
uvek označava moćne i strašne suparnike, sirove žene (ili muževe u 
horoskopima žena), drskost čoveka, malodušnost, razvratnost, opasnosti 
da bude ubijen, da zadobije povrede stopala i šaka. 

Sunce označava moćne neprijatelje, bogatu i dobro odgojenu ženu, i 
počasti u starosti. 

Merkur označava razvrat, sukobe i rasprave između muža i žene, 
nevolje na račun nečistih žudnji, snalažljivost, poznavanje računa, 
ljubav prema čednosti. Ako je sa Saturnom ili Marsom, ubiće svoju ženu, 


251 Kelvej prevodi kao da se sramota odnosi na samog natusa ili njegove roditelje. Ferije, zapravo, sve 
vreme govori o potencijalnoj supruzi natusa, o osobi koja je na neki način osramoćena bilo zbog 
sopstvenih postupaka, bilo zato što su porodično ime ukaljali njeni roditelji 

252 Pošto iz ove kuće Saturn direktno ugrožava Ascendent, izvesne su opasnosti po život, posebno zato 
što je Saturn prirodni vladar smrti i stradanja 

ili će biti ubijen ili zatvoren ili prognan, ili osuđen na smrt po odluci 
sudije. 

Mesec daje dobit od žena, hiljade sukoba i parnica, želju za 
promenama država. Ako je usrećen, označava sve dobro u vezi sa 
značenjima ove kuće, a ako je unesrećen suprotno. 

Glava Zmaja označava isto što i Jupiter. 

Rep čini da žena umre brzo, i uništava neprijatelje. 

Osma kuća 

Saturn u ovoj kući van svojih osnovnih dostojanstava označava čudnu 
smrt, tugu, nezadovoljstvo, jadikovanja, dugotrajna mučenja, tugu, bol i 
siromaštvo. Ako je u svojoj kući ili egzaltaciji, nasledstvo i dobra kojima 
se nije nadao, smrt od dijareje ili zaraze, ili neke hladne i duge bolesti. 

Jupiter, dug život, tj. do 72 godine života 253 , nasledstvo, imetak od 
žena, mirnu smrt. 

Mars van svojih osnovnih dostojanstava označava prenagljenu smrt, 
zarazu, ometanja, pokolj i druge vrste nasilne smrti. Ako je sa glavom 
Zmaja, biće obešen. Ako je u svojoj kući ili egzaltaciji daće imetak mada 
ne bez velikih sukoba i parnica. 

Sunce uzrokuje smrt odmah nakon počasti, kratak život ocu, 
nasledstvo detetu, gubitak imovine zbog nasilja moćnih ljudi, lepu 
smrt 254 osim kada je pritisnut zlosrećnom planetom. Jer, tada će u 
vazdušnom znaku ukazati na vešanje ili gušenje; u vatrenom, na ubistvo 
ili smrt u vatri; u zemljanom, usled pada ili ruševina; u vodenom, od 
utapanja, osim kada je u Škorpionu gde označava zaraze, ili otrove, ili 
smrt usled ujeda besnih pasa ili otrovnih životinja. 

Venera označava mirnu smrt, nasledstvo, bogatstvo, dug život, kratak 
život majci i sestrama, i ženi ako je starija od njega. 

Merkur, neprijateljstvo suseda, isprazne nade o nasledstvu, smrt zbog 
prekomernih briga u vezi s poslovima. 

Mesec, nasledstvo, bogatstvo od žena, dug život. Ako je unesrećen, 
označava kratak život, zatočenitvo, optužbe na račun lažnog svedočenja, 


253 Imajući u vidu da je u XVI veku u Francuskoj prosečan životni vek iznosio oko 30 godina 

254 Bonne mort. Kelvej je izostavio pa drugi deo rečenice nema mnogo smisla. I u nastavku izostavlja 
neke reči kojima Ferije opisuje načine smrti 

sukobe, suđenja, svađe, uznemirenost duha, kao i poremećaj uma ili 
ludilo. 

Glava Zmaja, nasledstvo, bogatstvo, počasti, velikodušnost, rasipnost 
i dobru smrt. 

Rep, užasnu smrt, slabe poduhvati, mali miraz 255 ; nikakvo dobro u 
značenjima ove kuće. 

Deveta kuća 

Saturn u ovoj kući podstiče strašne snove, užasne vizije, hipokrizije i 
sujeverja, obrede, propovednike, monahe i religiozne ljude, i hiljadu 
nevolja na putovanjima 256 , hiljade nevolja i prepreka, uznemirenja duha. 

Jupiter daje veru, postojanost u religiji, korisna putovanja, ljubav 
prema Bogu i strah od njega, poznavanje božanskih misterija, tumačenja 
snova, otkrovenja, i dobit od Crkve. 

Mars, ako je van osnovnih dostojanstava, ukazuje na opasnosti na 
putovanjima, neverovanje, uzdrmanost vere, užasne ideje, više od 
jeretika, malodušnost, nasilnost, bestidnost, strašne i lažne snove, 
spretnost sa oružjem 257 , i hrabrost kada je drugačije usrećen. Ako je u 
svojoj kući ili egzaltaciji, čini čoveka vrlo strašnim, nekromanserom, 
srećnim na svojim putovanjima ili hodočašćima, hazarderom 258 , 
izdržljivim i vrlo hrabrim. 

Sunce ukazuje na vikare, opate, bišope, crkvene pozicije, kardinale, 
pape, izaslanike, prvenstveno u muškom znaku; dobru i postojanu veru, 
religioznost, poštovaoca svetih stvari, onog ko voli Boga i vrline, istinite 
snove, korisna putovanja i slavu u zanimanju. 

Venera, istinite snove izuzev u umišljanju žena, crkvene pozicije, 
postojanost u religiji, ljubavi i posvećenosti Bogu, duga hodočašća po 
svetu, korisna putovanja, slavu u zanimanju i umanjenje želje za 
brakom. 

Merkur daje crkveni imetak, obimno poznavanje božanskih misterija, 
divljenje božanskim proviđenjima i pravdi, promišljanje o Bogu i 
anđelima i duhovima; korisna putovanja, veliku učenost u teologiji, 

255 Petit douarie 

256 Chemins 

257 Ferije navodi strašni snovi i lažni (faux), nakon čega stavlja zarez pa dodaje spretnost sa oružjem. 

Kelvej lažni pripaja spretnosti sa oružjem, tako da dobija lažnu spretnost s oružjem 

258 Kelvej izostavlja 

astrologiji i svim drugim filozofijama, tumačenju snova, proročanstvima 
i čudnim stvarima, dobit u trgovanju u stranim zemljama, dobar ugled. 

Mesec, duga hodočašća, izopačene misli, nepostojanost ponašanja i 
sreće, istinite snove, znanje o zvezdama, kada je ova kuća dom Merkura. 
Ili u vezi s drugim stvarima, prema prirodi vladara devete kuće. 

Glava Zmaja, istinite snove, slavu, dobit na putovanjima, crkveni 
imetak. 

Rep, neistiniti i strašni snovi, opasna putovanja, puno zavisti a malo 
slave u zanimanju. 

Deseta kuća 

Saturn u desetoj kući van svojih osnovnih dostojanstava označava 
kratak život majci, mnogo loše sreće, žaljenja, jadikovanja, zatvaranje. 
Ako је deseta kuća u znaku Lava i bilo koji luminar sa Saturnom, umreće 
u zatvoru. Ako je Saturn sa Jupiterom u kućama Jupitera, biće pogrešno 
osuđen; ako je sa Marsom u kućama Marsa biće osuđen prema svom 
zlodelu. Ako je sa Merkurom, umreće sramotnom smrću zbog lažnih 
svedoka. Ako je sa Venerom i marsom, biće bičovan i mučen i osuđen na 
smrt. Saturn u svojoj kući ili egzaltaciji u desetoj kući dozvoljava 
poziciju, nadmoć i vlast. 

Jupiter, velike počasti u profesiji, crkvene pozicije i veliki ugled. 

Mars van svojih osnovnih dostojanstava čini čoveka užasnim, 
okrutnim, buntovnim, svađalicom, oholim, onim ko prezire sve dobro, 
otimačem tuđeg imetka, omraženim od oca, majke, braće i drugih, 
mnogo puta zatvorenim i osuđivanim. Ako je u svojoj kući ili egzaltaciji, 
onda ga čini hrabrim, izdržljivim, smelim za ratne podvige. Ako je dobro 
postavljen u kućama Jupitera i podržan dobroćudnim planetama, postaće 
predsednik, kancelar ili moćni sudija. 

Sunce daje počasti, službu, poziciju, nadmoć, vlast, upravu, veliki 
ugled i naklonost mnogih velikih gospodara, poštovanje običnog sveta, 
uspeh u zanimanju uz bogatstvo i veliki imetak, prvenstveno ako je u 
vatrenom znaku. Ako je dete siromašno ili neuglednog porekla, uzdićiće 
se do visoke pozicije i imaće slavu. 

Venera, uspeh u zanimanju, dobro od prinčeva i velikih gospodara, 
veliki ugled, dug život majci uz napredak i slavu. 

Merkur ga čini kancelarom, sekretarom, savetnikom, upraviteljem, 
onim ko je postavljen na visoke pozicije, veštim u aritmetici, geometriji i 
astrologiji, dobrog ugleda, bogatim i ko ima obilje imetka. Ako je 
unesrećen Marsom imaće rđav kraj, jer će mu biti previše oduzeto ili zato 
što će se sukobiti sa onima koji su moćniji od njega. 

Mesec označava hvalu i slavu velikih gospodara, i da će biti srećan u 
svim svojim poduhvatima i poštovan u čitavom svetu. 

Glava Zmaja označava isto što i Jupiter. 

Rep čini da bude osramoćen i da izgubi svoje zvanje, i da padne s 
pozicije, i ukazuje na kratak život majke. 

Jedanaesta kuća 

Saturn u ovoj kući van svojih osnovnih dostojanstava nagoveštava 
prijateljstvo i udruživanje sa rđavim ljudima, ozloglašenim, i onima koji 
su bednog porekla; svađe i nesreće zbog prijatelja, isprazne nade da se 
dođe do željenih stvari, probleme u poslovima, gubitak prijatelja. Ako je 
u svojoj kući ili egzaltaciji, daje naklonost saturnijanskih ljudi, kao što su 
stari veliki gospodari. 

Jupiter ga čini uspešnim u svim poduhvatima, daje mu naklonost 
velikih gospodara, veliki ugled, obilje prijatelja, napredovanje na račun 
prijatelja, bogatstvo, i lepu decu među kojima će prvo biti muško. 

Mars u svojoj kući ili egzaltaciji daje naklonost vojnika i sreću u 
ratnim pohodima; ako je van svojih mesta, označava očaj, nesrećne 
poduhvate, gubitak prijatelja i neprijateljstvo sa njima; neće biti odan 
niti svojim gospodarima niti prijateljima, zbog čega će pretrpeti veliku 
štetu. 

Sunce daje uspešne poduhvate, imetak, počasti, poziciju na račun 
prijatelja koji će biti ljudi od autoriteta i ugledna gospoda. 

Venera označava dobre prijatelje koji će biti časni ljudi i autoriteti, 
dobrih namera, označava sreću, uspešne poduhvate i mnogo dece. 

Merkur daje znanje, društvo i naklonost učenih i vrlih ljudi, prijatelje 
dobrog ugleda i uspešne poduhvate. 

Mesec daje bogatstvo, počasti, dobar ugled, dobre prijatelje koji će biti 
ugledna gospoda, i uspešne poduhvate. 

Glava Zmaja označava isto što i Jupiter. 

Rep označava sve što i Saturn i Mars. 

Dvanaesta kuća 

Saturn u ovoj kući van osnovnih dostojanstava donosi nesreću 
konjima i drugim velikim zverima, s kojih će [natus] pasti i pretrpeti 
povredu; i označava strah od suda, zatvora ili progonstva. U svojoj kući 
ili egzaltaciji pobedu nad neprijateljima, dobru sreću s konjima i drugim 
zverima koje služe za naporan rad i teret. 

Jupiter van svojih osnovnih dostojanstava ukazuje na moćne 
neprijatelje i suparništvo sa autoritetima, zatvaranje, progon, osudu, 
siromaštvo. Kada je dobrog dostojanstva označava suprotno. 

Mars označava pad s konja, povrede ili druge nesreće od zveri, obilje 
neprijatelja, zatočeništvo, klevete, i hiljadu progona, velike nevolje u 
nogama i stopalima. 

Sunce daje dobru sreću s konjima i drugim velikim zverima, progone 
od strane neprijatelja, velikih i moćnih gospodara; zaplenu i gubitak 
imetka, zatočeništvo, izgnanstvo, klevete, lažna svedočenja, lažne 
izveštaje, visoke kazne, lišavanje imovine, izopačenost i izdaje od strane 
čuvara i slugu. 

Venera daje dobru sreću sa konjima, sukobe i neprijateljstvo sa 
ženama, prezir prema braku, nesreće i rđav glas zbog žena, prvenstveno 
ako su neugledne i osramoćene; natus je bestidni zaljubljenik u 
osramoćene žene zbog kojih može dopasti zatvora i pretrpeti veliku 
sramotu. Ako je u znaku Device ili Jarca ili Vodolije, združena sa 
Suncem, Saturnom ili Marsom, označava opasnost od smrti zbog ljubavi. 

Merkur daje veliko znanje posebno u onim naukama od kojih nema 
mnogo dobiti, čini čoveka filozofom, matematičarem i pogodnim za 
svaku nauku, pomalo luckastim zbog površnosti duha; koji ima mnogo 
neprijatelja, predan pohoti, koji je loše sreće, omražen od učenih ljudi, i 
koji će najverovatnije biti oklevetan i zatočen. Ako je Merkur 259 dobro 
postavljen daće dobru sreću sa konjima i drugim velikim zverima. 

Mesec daje mnogo neprijatelja koji se uvećavaju svakim danom i 
jačaju. Ako je unesrećen, označava zatvaranje i progon. Ako je spaljen, 
ili 260 združen sa Saturnom ili Marsom, dete će biti uvek nesrećno, i 
kratkog života, jer može pretrpeti odgovarajuće povrede od zveri, i može 


259 Kelvej greškom navodi Saturna 

260 Ou. Kelvej stavlja veznik i što bi pretpostavilo da oba uslova moraju biti ispunjena, tj. da Mesec 
bude i spaljen i združen sa nekim od malefika 

umreti od zaraze ili biti ubijeno ili udavljeno. Ako je Mesec usrećen, 
onda će izbeći sva ova zla. 

Glava Zmaja označava isto što i Jupiter. 

Rep Zmaja, štetu od odgovarajućih zveri i propast zbog neprijatelja. 

Uopšteno, kada je planeta u svom dostojanstvu ili drugačije dobro 
postavljena i podržana dobroćudnim planetama unutar pomenutih kuća, 
ukazaće na korist u vezi sa svim onim što te kuće označavaju. Ali kada su 
unesrećene, onda podstiču nesreću u onome šta označavaju. 


§8. Značenja vladara kuća prema mestima u 

horoskopu 


ladar prve kuće u prvoj kući obećava dug život, zdravlje tela, 
imetak i bogatstvo sopstvenim trudom, slavu natusovih roditelja. 
U drugoj, bogatstvo. U trećoj, česta putovanja, pogodbe i slaganje 
sa svojom braćom. U četvrtoj, nasledstvo, kuće i nepokretnu imovinu. I 
obećava da će natus biti uspešan graditelj, da će podizati vinograde i 
pošumljavati, baviti se zlatom i srebrom, i drugim stvarima prema 
prirodi planete. U petoj obećava veći broj dece koju će mnogo voleti, 
voleće bankete, igre, ples, raskoš i sve čulne stvari i užitke, i imaće 
mnogo prijatelja na račun kojih će se obogatiti. U šestoj, ukazuje na 
trgovinu malom stokom, onog ko ima obilje slugu koje će podučiti i 
učiniti ih marljivim, i ko će biti bolešljiv. 

U sedmoj, biće svađalački nastrojen, predan sukobima i suđenjima 
zbog bračnih pitanja, nesrećan u svim svojim delanjima. U osmoj će biti 
žalostan, plašljiv i kratkog života. U devetoj, biće tumač snova i 
proročanstava, skrivenih stvari i vizija, predan proučavanju božanskih 
misterija, putovanjima i boravku u stranim zemljama. U desetoj, imaće 
imetak, bogatstvo, poziciju i slavu na račun prinčeva i velikih gospodara, 
dobru sreću u zanimanju. U jedanaestoj, srećne poduhvate, dobre 
prijatelje, časne drugove, napredovanje, malo dece. U dvanaestoj loše 
ponašanje, izopačenu prirodu, veliko neprijateljstvo, dobru sreću sa 
[velikom] stokom. 

Ako je unesrećen u prvoj, dete neće dugo živeti, a u drugoj, propašće i 
biti siromašno. U trećoj, imaće veliku štetu od braće. U četvrtoj, biće 
nesrećan sa zemljom, nasledstvom, radom i posedom, i umreće u 
zatvoru. U petoj ukazuje na žalost i patnje zbog dece, poslanstava i 
darova, i u mnogo prilika može umreti zbog pića, jela ili previše užitaka. 
U šestoj označava ozbiljne bolesti i bednu smrt. U sedmoj, ako je u znaku 
Škorpiona 261 žena ga može otrovati; [može stradati] u požaru ako je u 
vatrenom znaku; [zbog] pada s visine ako je u zemljanom. U osmoj 
kratak život, opasnost od smrti na putovanju. U devetoj, opasnost da 
bude ubijen od lopova. U desetoj, zatvaranje, propast, osude i smrt po 
naredbi princa. U jedanaestoj, hiljadu nevolja i nesreće prijateljima. U 
dvanaestoj, smrt u zatvoru. 

Vladar druge kuće u prvoj kući predskazuje mnogo imetka i bogatstvo. 
U drugoj, da će steći veliki imetak i biti vrlo bogat i pohlepan. U trećoj, 
gubitke zbog braće, dobit na kraćim putovanjima. U četvrtoj, bezbrojno 
nasledstvo, uvećavanje očevine. U petoj, dobit u svim stvarima koje su u 
vezi sa užicima i raskoši, darove; deca će biti uspešna i slavna, i bogata. 
U šestoj, dobit na račun slugu i uzgoja zveri. U sedmoj, imetak od žena i 
suđenja. U osmoj, veliki miraz, neko nasledstvo, a inače rasipanje 
bogatstva. U devetoj, imetak od Crkve, korist na dugim putovanjima. U 
desetoj dobit od zanimanja, imetak od velikih gospodara, i službe i 
pozicije. U jedanaestoj, imetak, bogatstvo i slavu na račun prijatelja. U 
dvanaestoj, dobit od konja i zveri, inače gubici i nepravda na račun 
dobiti. 

Vladar treće u prvoj označava da će natus imati veće bogatstvo i ugled 
od svoje braće, i ići će na česta putovanja. U drugoj, imaće suđenje sa 
svojom braćom zbog imetka. U trećoj, često će putovati u inostranstvo 
zarad užitaka, a njegova braća i prijatelji će ga pratiti. U četvrtoj će često 
posećivati svoje zemlje i imetak, a njegova braća će ga napustiti i 
uskratiti mu deo njegovih prava. U petoj, braća će biti hrabra, otmena i 
učtiva, biće predani čulnosti, i slagaće se sa njegovom decom. U šestoj, 
postavljaće pitanja o šteti zbog braće, a oni mu neće odgovarati. U 
sedmoj, suđenja sa braćom i prijateljima, put radi braka. U osmoj kratak 


261 Kod Kelveja greškom piše Jarac 

život braće zbog zaraze ili ubistva. U devetoj hodočašće prijatelja i 
putovanja zarad oprosta. U desetoj kući putovanja zbog posla, i za 
poziciju, i smrt braće 262 . U jedanaestoj, prijateljstvo među braćom, 
putovanja u traganju za dobrom sudbinom. U dvanaestoj, neprijateljstvo 
sa braćom i putovanja zbog neprijatelja. 

Vladar četvrte u prvoj kući označava dobro stanje i slavu, da je natus 
bogatiji od ostalih rođaka, moćan u izgradnji i imetku, gradiće kuće, 
podizati vinograde, saditi šume i vredno će obrađivati svoju zemlju. U 
drugoj, dobro će trgovati kukuruzom, uljem, vinom i voćem, biće onaj ko 
skupo prodaje a jeftino kupuje, kupac i prodavac imanja i kuća. U trećoj, 
steći će dobra i nasledstvo od svoje braće. U četvrtoj, imaće veliko 
bogatstvo u imetku, zemlju, kuće i oranice, i može pronaći blago. U petoj 
kući, očevo bogatstvo, deca će biti zadovoljna svojim nasledstvom. U 
šestoj, označava da otac neće biti mnogo poštovan, osim u medicini, 
hirurgiji i nezi bolesnih osoba, i uzgoju zveri. U sedmoj, nasledstvo od 
žena, neprijateljstvo između oca i dece, žena će biti dobra domaćica. U 
osmoj, kratak život ocu, nasledstvo, smrt van domovine. U devetoj, 
posede i imetak pridružene Crkvi ili će biti pod upravom predstavnika 
Crkve; otac će biti stranac. U desetoj, otac će biti poznat velikim 
gospodarima, od čega će doći velika korist detetu i imaće upravu, imanje 
i imetak na račun velike gospode. U jedanaestoj, kratak život oca, 
nasledstvo od prijatelja. U dvanaestoj, otac će biti stranac i neugledan, 
mrzeće svog sina, i pribaviće malo pokretne imovine od svojih 
neprijatelja, ali uz dugotrajno suđenje i velike teškoće. 

Vladar pete kuće u prvoj kući označava gozbe, bankete, ples, 
senzualnost i lepu decu. U drugoj, bogatu decu i uživanje u njihovim 
dobitima. U trećoj, putovanja zarad užitaka. U četvrtoj, imetak roditelja i 
saveznika. U petoj, gozbe, bankete, igre, raskoš, ples, užitke i lepu decu. 
U šestoj svedoči da će biti pomirljiv i da se neće previše predavati 
užicima, već slugama i uzgoju stoke 263 . U sedmoj, deca će mrzeti oca, i 
sudiće se jedni protiv drugih; svedoči da će uvek biti zadovoljan ženom i 

262 Kelvej piše smrt braće i prijatelja . Ferije ne pominje prijatelje, samo braću. Logično jer je deseta kuća 
osma od treće pa predstavlja opasnosti po život braće i smrt 

263 Sibli, na primer, navodi slično: da će deca natusa biti vredna u sticanju bogatstva i da se imetak 
može steći zahvaljujući slugama natusa. S druge strane, Mašalah navodi da će deca biti lenja i da u 
životu neće ostaviti haga (Masha'allah - On the Significations ofthe Planets in a Nativity, ch. XII) 

imati radosti s njom. U osmoj, radost zbog neočekivanog nasledstva, i 
kraći život deci. U devetoj označava uživanje na hodočašćima, 
putovanjima, svetoj religiji, dobru i bogobojažljivu decu koja vole Boga. 
U desetoj, uživanje u slavi. U jedanaestoj, zadovoljstvo u prijateljstvima, 
radosnu decu. U dvanaestoj kući, kratak život dece, neprijateljstvo 
između oca i dece, uživanje sa konjima. 

Vladar šeste u prvoj kući označava mnogo bolesti prema prirodi 
vladara, i da će sluge i zveri kratko živeti. U drugoj, da će se obogatiti od 
uzgoja stoke. U trećoj, bolesti i česta odsustvovanja od kuće, bedne 
rođake. U četvrtoj kući, otac će biti neuglednog porekla. U petoj kući, 
bolesti usled previše uživanja, deca će biti bednijeg stanja od svog oca. U 
šestoj, zdravlje ako ga vladar Ascendenta ne podržava, inače bolesti zbog 
prenaprezanja. U sedmoj kući, bolesti od žena, sukoba, i suđenja i sukobi 
između njega i njegovih slugu. U osmoj kući smrt zbog slugu. U devetoj 
kući, bolest na putovanju van domovine. U desetoj kući bolest na 
proputovanju u vezi sa zanimanjem ili usled prenapornog rada za slavu. 
U jedanaestoj kući prijateljstvo sa nepoznatim ljudima, i bolesti na račun 
prijatelja. U dvanaestoj, bolesti na račun neprijatelja ili zatvora, i biće 
neprijatelj sopstvenim slugama. 

Vladar sedme kuće u prvoj kući označava dobit od trgovanja, 
sporazuma i saveza, lečenja, astrologije, i da će biti mnogo voljen od 
svoje žene i da će steći imetak s njom; ali on će biti svađalica i sudiće se. 
U drugoj kući, kratak život ženi, suđenja za njen imetak i bogatstvo. U 
trećoj, suđenja i sukobe sa rođacima 264 , i rođaci će besramno voleti 
njegovu ženu. U četvrtoj nasledstvo od žena, suđenja protiv roditelja. U 
petoj označava mladu ženu, poštenu i vrlu, voljenu od svog muža, i 
parnice protiv dece. U šestoj kući, sukobe zbog stoke i slugu, brak sa 
ženom neuglednog porekla, ili će pretrpeti neku sramotu zbog svojih 
dela ili roditelja. U sedmoj kući suđenja zbog žena, kućne sukobe, dobit 
od žena, i saveze, i prenošenje svog imetka. U osmoj, sukobe zbog 
nasledstva, veliki imetak od žena. U devetoj, sukobe i optužbe zbog vere, 
brak sa strankinjom. U desetoj, nevolje zbog službe i slave, uglednu 
ženu, poziciju na račun ženinih prijatelja. U jedanaestoj kući, parnice 


264 Kelvej dodaje prijateljima 

protiv prijatelja ili na račun njih, ulazak u brak zahvaljujući prijateljima. 
U dvanaestoj kući sporovi protiv neprijatelja, brak sa ženom neuglednog 
porekla; neće dugo živeti zajedno. 

Vladar osme kuće u prvoj označava gnev, tugu, ljutnju što ne može da 
ostvari svoje poduhvate, i da neće biti dugog života. U drugoj daje 
nasledstvo. U trećoj smrt braće. U četvrtoj, smrt kod kuće i da će doživeti 
smrt svojih roditelja i imati nasledstvo. U petoj, smrt dece. U šestoj, smrt 
porodice pre njega, i unesrećenost zbog stoke. U sedmoj, smrt žene od 
koje će imati nasledstvo i na taj način se obogatiti. U osmoj, iznenada će 
pomišljati da umre; iako zdravog tela, biće uznemirenog duha, i imaće 
miraz od svoje žene, i nasledstvo i druga dobra. U devetoj, biće rđavo 
hrabar i umreće van svoje domovine. U desetoj, imaće slavnu smrt ili 
drugačije zbog velikih gospodara i sudija ili zbog sopstvene slave. U 
jedanaestoj kući smrt među prijateljima. U dvanaestoj kući, smrt među 
neprijateljima ili zbog njih. 

Vladar devete kuće u prvoj označava razboritost, religioznost, 
moralnost, da je natus bogoslov, poklonik predstavnika Crkve, i da će 
imati mnogo putovanja. U drugoj kući, mnogo putovanja zbog kojih će se 
obogatiti. U trećoj, brak van domovine ili brak sa strankinjom, kao i 
putovanja zbog njegove braće. U četvrtoj kući, smrt u kući van 
domovine, hodočašća po nagovoru roditelja. U petoj kući, da će imati 
decu iz kuće van svoje domovine, i da će putovati zbog njih. U šestoj 
kući, brak sa služavkom ili ženom neuglednog porekla, bolesti dalje od 
kuće, i putovanja zbog slugu i stoke. U sedmoj, putovanja, i suđenja zbog 
žena i njihovog imetka, i označava da će žena biti pobožna, odmerena i 
dobrog ponašanja. U osmoj, žudnju za bogatstvom, putovanja zbog 
ženinog imetka. U devetoj, da će natus imati dobro razumevanje, da će 
biti ljubitelj morala, bogobojažljiv, učen u božanskim misterijama, 
proročanstvima, tajnim stvarima, da će imati istinite snove, i da će ići na 
putovanja za poklonjenje. U desetoj kući, putovanja zbog zanimanja i 
slave. U jedanaestoj, dobre prijatelje van domovine. U dvanaestoj kući, 
rđavu hrabrost i neprijatelje van domovine, putovanja zbog neprijatelja. 

Vladar desete kuće u prvoj označava da će sopstvenim radom doći do 
velike slave, i da će imati poziciju, službu i vlast. U drugoj, poštovanje 

zbog bogatstva. U trećoj, poštovanje zbog braće ili putovanja. U četvrtoj 
nepokretna dobra, raskošne kuće. U petoj počasti zbog dece. U šestoj, 
malo poštovanja osim u svom domaćinstvu i od slugu, ili u negovanju 
bolesnika. U sedmoj, ugledan brak. U osmoj, sticanje imetka kroz brak, 
nasledstvo, i opasnost smrti majci tokom njenog putovanja ili porođaja. 
U devetoj, crkvena nameštenja, slava u stranim zemaljama i poštovanje 
zbog putovanja. U desetoj kući, pozicije, službe i velika slava sopstvenim 
sredstvima, i naklonost prinčeva. U jedanaestoj kući, prosperitet, počasti 
i naklonost prijatelja. U dvanaestoj kući, slava zbog neprijatelja, počasti i 
poštovanje od strane ljudi rđavog stanja. 

Vladar jedanaeste kuće u prvoj označava dobru sudbinu, uspešne 
poduhvate, dobre prijatelje i mnogo dece. U drugoj, imetak i bogatstvo 
na račun prijatelja. U trećoj kući, prijateljstvo sa braćom, putovanja zbog 
prijatelja. U četvrtoj kući, bogatstvo u nepokretnoj imovini. U petoj kući 
obilje dece, bankete, radost i sreću. U šestoj, bogatstvo od dobrog 
domaćinstva. U sedmoj kući, bogat i srećan brak, dobre prijatelje, 
neslogu i rasprave sa prijateljima; natus će biti siromašniji u mladosti, a 
bogatiji u starosti. U osmoj kući, nasledstvo, smrt prijatelja. U devetoj 
kući, korisna putovanja, prijatelje van domovine, sreću na neznanim 
mestima. U desetoj kući, imetak i slavu na račun autoriteta, i poziciju u 
mladosti. U jedanaestoj kući, obilje prijatelja i dece, veliki imetak, i 
slavu, i naklonost autoriteta, dobar ugled i napredovanje. U dvanaestoj 
kući, malo prijatelja, malo imetka, i rasprave sa prijateljima. 

Vladar dvanaeste kuće u prvoj označava siromaštvo u mladosti, tugu, 
duga putovanja, neprijateljstva i zavere neprijatelja. U drugoj, rđavo 
ponašanje, svađe zbog imetka. U trećoj, svađe sa prijateljima i rođacima. 
U četvrtoj kući, sukobe i suđenja za nasledstvo i pokretnu imovinu, i 
neslaganje sa ocem. U petoj kući, decu buntovnu prema ocu, i neslogu 
među samom decom. U šestoj kući, neslogu i ljutnju u porodici. U 
sedmoj, označava da će imati žene neuglednog porekla i da ih neće dugo 
voleti, i da će zbog njih trpeti puno bola i ići na putovanja, i da će biti u 
žalosti zbog njih; njegovi prijatelji će se udružiti protiv njega, a 
neprijatelji će mu oduzeti deo imovine, pa će u poslednjim danima biti 

siromašan i bedan. U osmoj kući, mržnju i izdaje zbog nasledstva 265 i 
imetka žene, smrt neprijatelja. U devetoj, svađe sa predstavnicima Crkve 
i nesreće na putovanjima. U desetoj, zavade sa velikim gospodarima, 
progone zbog svoje profesije, službe i slave. U jedanaestoj, oznaćava da 
će njegovi prijatelji biti njegovi neprijatelji, i da će trpeti veliku štetu 
zbog svojih prijatelja. U dvanaestoj kući, mnogo zavisiti i neprijatelja 
koji mu smišljaju mnoge nevolje. 

Na slićan način treba da prosudiš o svim tačkama dvanaest kuća; tako 
će Fortuna u prvoj označiti da će biti bogat i srećan u svojim poslovima. 
U drugoj, da će postati bogat u vezi sa svim onim što označava druga 
kuća itd. 

Sve su ovo osnove i temelji astronomskog prosuđivanja od kojih ne bi 
trebalo da odstupaš, izuzev ako je šta izbegnuto, sprečeno ili uvećano 
telesnim spajanjima i aspektima planeta, i konjunkcijama sa fiksnim 
zvezdama. 

Kraj druge knjige 


265 Heritage 

O astronomskom tumačenju 
rođenja koje sadrži direkcije i 

revolucije 


Treća knjiga 

§1. O direkcijama 


D irekcije je toliko detaljno izložio Johan Regiomontan, da se o 
njima više nema šta reći, osim da smo uz božiju pomoć namerili 
da prevedemo na francuski sve njegove račune i zabeleške u vezi 
sa ovom temom. Uprkos tome, ovde ćemo se dotaći glavnih stvari. 

Direktovanje (ovaj termin je najčešće i dugo vremena korišćen pa ga i 
ja koristim, iako nije sasvim prikladan) nije ništa drugo do susretanje 
jednog mesta neba s drugim koje ga sledi, u skladu sa prirodnim 
redosledom znakova i primarnim kretanjem neba. 

Prvo mesto se naziva signifikator, a drugo promisor. Kao, kada je 
Ascendent na dvadesetom stepenu Strelca, a Saturn na desetom stepenu 
Jarca, pri čemu direktuješ Ascendent ka Saturnu, pa će Ascendent biti 
signifikator života, a Saturn promisor smrti ili bolesti; tako će tumačenje 
biti opasnost od smrti. 

Postoji još jedan vid direktovanja koji se primenjuje na tačke i 
retrogradne planete, koje prate smer primarnog kretanja, suprotan 
kretanju zodijačkih znakova 266 . Postupak je isti kao i sa prvim načinom i 
nema nikakve razlike osim što je ono što smo zvali signifikatorom ovde 
promisor, a što smo zvali promisorom ovde je signifikator. 


266 Konverzne direkcije 

Meridionalni vrh desete kuće se direktuje prema rektascenziji, a 
stepen Ascendenta prema oblitičkim ascenzijama koje ćeš pronaći u 
tabeli latitude za svoju oblast. 

Tačke i planete koje se nalaze između meridijana i horizonta, 
direktuju se prema oblitičkim ascenzijama ispod kruga u kom su 
smešteni (onaj koji se zove krug pozicije), koji ćeš odrediti i tako dobiti 
ascenziju svake pozicije, sa ili bez latitude, na sledeći način . 267 

Prvo, moraš u efemeridama ili drugim astronomskim tabelama uzeti 
longitude planeta, fiksnih zvezda i drugih mesta koja želiš da direktuješ, 
tj. znakove, stepene i minute na kojima su u Zodijaku. 

Drugo, moraš sračunati njihove latitude, u stepenima i minutima 
upisanim u efemeridama. 

Treće, njihove deklinacije prema prvom problemu u knjizi direkcija 
Regiomontana. 

Potom, njihove rektascenzije prema trećem problemu u pomenutoj 
knjizi. 

I opet, razdaljine od kruga meridijana prema devetnaestom problemu. 

Odmah, zatim, krugove njihovih pozicija izloženim u dvadesetom 
problemu, i kao rezultat toga ascenzijalne razlike u prikazanoj tabeli. 

I konačno, oblitičke ascenzije prema desetom kanonu, ako se 
pomenute planete nađu između meridionalnog vrha desete kuće i vrha 
četvrte, ili oblitičke descenzije prema jedanaestom problemu ako se 
nađu između četvrte i desete. 

Kada ovo uradiš, oduzmi vrednost oblitičkih ascenzija signifikatora od 
oblitičkih ascenzija signifikatora, i pogledaj tabelu pozicije signifikatora, 
ili obrnuto ako direktuješ tačke i retrogradne planete. Tako ono što je 
izraženo u stepenima i minutima pretvori u godine, mesece i dane. Na 
taj način ćeš dobiti tačno vreme dobrog ili lošeg koje će ti se dešavati 
pod direkcijama; za svaki stepen ćeš dati godinu, za pet minuta mesec, 
za jedan minut šest dana i ostatak u časovima. Onaj ko želi i sekunde, 
preciznije će razmotriti kraj. 


267 Detaljnije vidi kod Lilija u Hrišćanskoj astrologiji III 

Da bi saznao vreme bolesti i opasnosti od smrti, moraš direktovati pet 
vitalnih mesta koje smo razmatrali tražeći davaoca života, fiksne zvezde 
nasilne prirode postavljene na vrhovima četvrte, šeste, sedme i osme 
kuće, rep Zmaja, zlosrećne planete i njihove loše aspekte prema tačkama 
smrti, Suncu i glavi Zmaja. Za ista razmatranja moraš na sličan način da 
direktuješ pomenuta štetna mesta ka pet vitalnih pozicija. Ovi susreti 
ukazuju da će natus biti u velikoj opasnosti od smrti, ako dobroćudne 
planete ne intervenišu svojim povoljnim zracima. 

Za imetak, slavu, poziciju, prijateljstvo i druga razmatranja moraš 
direktovati signifikatora imetka prema drugima, i signifikatora slave 
prema drugima, što smo sve pomenuli u prvoj knjizi izlažući pojedinačna 
prosuđivanja horoskopa. 

§2. O razdvajaču ili limiteru 268 kog su Arabljani zvali 

Algebutar 

R azdvajač ili distributor je planeta koja ima dostojanstvo u terminu 
i na stepenu kom godina odgovara, umnožena sa ascenzijom 
signifikatora. Da bi našao pomenutog distributora, moraš uzeti 
oblitičku ascenziju Ascendenta na koju ćeš dodati godine starosti, pa to 
pronaći u tabeli latitude za tvoju oblast, i videti kom znaku i stepenu 
pomenuti broj odgovara, jer će tom mestu odgovarati navršene godine 
života. Nakon toga pogledaj koja je to planeta koja ima dostojanstvo 
termina na pomenutom stepenu, jer će ona biti distributor života. Na isti 
način možeš potražiti distributore slave, imetka, dobiti, prijatelja i 
druge, prema krugu njihove pozicije, a koje je prikladno potražiti prema 
gorepomenutom metodu direktiranja. 


268 Ferije piše borneur, a Kelvej prevodi kao burner. U nastavku ću ga pominjati kao distributora. Reč je, 
zapravo, o primarnim direkcijama Ascendenta kroz termine planeta. Ova prediktivna tehnika se 
drugačije naziva distribucije. Kao što se kroz termine može direktovati Ascendent, tako može i bilo 
koji signifikator, mada to nije bila uobičajena praksa 

§3. O triplicitetnim vladarima 

M oraš, takođe, razmotriti sve triplicitetne vladare na mestima koja 
označavaju dobro ili loše, kao i označitelje života, imetka, 
prijatelja, slave, braka, hodočašća itd. Ako su dobro postavljeni u 
revolucijama, označavaće dobro u skladu sa značenjima mesta nad 
kojima vladaju. Ako su unesrećeni, označiće nevolje. Drugim rečima, 
triplicitetni vladari vitalnih mesta će označavati život; mesta bogatstva 
će označavati bogatstvo i dobit; mesta slave, slavu; dobro ili loše prema 
njihovoj dobroj ili lošoj poziciji u času revolucije. 


§4. O revolucijama 

raćanje Sunca na istu poziciju na kojoj se nalazi u času rođenja, 
označava revoluciju svake godine. Onaj ko želi da zna sat i minut 
V revolucije mora da pogleda efemeride, u kom satu i minutu Sunce 
dolazi na stepen, minut i sekund u kom se nalazilo u času rođenja. Ako ti 
efemeride nisu dovoljne za ovo, pogledaj tabelu napravljenu za ove 
potrebe od strane Pjera Pitaa 269 , na početku tih efemerida, koje je 
ispravio i uvećao. Đirolamo Kardano je koristio drugu, koju nalazim vrlo 
preciznom, o čemu je pisao u svojoj knjizi o revolucijama i nebeskim 
kretanjima, u petom poglavlju. 


§5. O tumačenju revolucija 


N ajpre pogledaj kako je postavljen distributor u horoskopu 
revolucije, jer ako je unesrećen obećava bolesti i druge nesreće. 
Ako je usrećen, podržavaće zdravlje i radost cele godine. Na isti 
način treba da razmotriš distributora imetka, prijatelja, službe i drugih. 
Treba da imaš u vidu da će dati sreću u vezi sa pomenutim kada su dobro 
postavljeni, a gubitke i nevolje kada su unesrećeni. 


1 Nije mi poznato o kome je reč 

Na drugom mestu pogledaj triplicitetne vladare vitalnih mesta da li su 
dobro postavljeni, a isto uradi i sa vladarima bogatstva, slave, putovanja, 
braće, roditelja, žena itd. Jer će natus biti srećan ili nesrećan u tim 
pitanjima u skladu sa dobrom ili lošom postavkom pomenutih vladara. A 
na prvom mestu treba da razmotriš vladara koji vlada tvojim trenutnim 
godinama (prvi vladar tripliciteta vlada prvim dobom, drugi sredinom 
života, a treći poznim godinama). 

Treće, moraš razmotriti planetu koja upravlja godinom u kojoj se 
nalaziš, a koju Arabljani nazivaju Firdarom 270 . 

Četvrto, vladara znaka u koji je došla godišnja profekcija. 

Na petom mestu, vladara cirkulacije 271 , brojeći prema vladaru sata 
rođenja. 

Potom, vladara cirkulacije brojeći prema vladaru Ascendenta rođenja. 
A ako postoji bilo koja planeta na Ascendentu, takođe treba da napraviš 
cirkulaciju. 

Dalje, moraš pogledati da li se bilo koja planeta vraća u isti znak i 
kuću kao na rođenju, jer će tada podstaći iste efekte koje oznaćava u 
natalnom horoskopu, prvenstveno kada se vraća u isti znak. Moraš da 
obratiš pažnju i na aspekte u revoluciji, da li su slični onim u nativitetu, 
jer će se tada obnoviti efekti pomenutih aspekata. I ne smeš propustiti 
izmenu mesta. Jer ako se srećna planeta u revoluciji nađe na mestu gde 
je nesrećna planeta u nativitetu, zlo najavljeno tom nesrećnom 
planetom u nativitetu će biti odbijeno te godine zbog prisustva srećne 
planete. Suprotno tome, ako planeta obećava bilo kakvu sreću u 
nativitetu, a na njenom mestu se u revoluciji nalazi nesrećna planeta, 
dobro koje je označeno u nativitetu biće u revoluciji umanjeno ili 
izgubljeno zbog te nesrećne planete. Nesrećna na mestu nesrećne 
planete pojačava nesreću; srećne na mestu srećnih, pojačavaju sreću. 

Da bi razmotrio pomenute stvari, moraš se oslanjati na ono o čemu 
smo govorili u prethodne dve knjige, o opštim i pojedinačnim 
značenjima kuća, znakova, planeta, aspekata, i naročitih postavki 
planeta u znakovima i kućama. I pred očima ti uvek moraju biti stanja 
planeta u horoskopu rođenja. Jer ako je neka planeta u nativitetu vrlo 
unesrećena, a u revoluciji dobro postavljena, ona ne može doneti mnogo 

270 Vidi poglavlje 6 u nastavku 

271 Poglavlje 8 koje sledi 

koristi na račun prvobitne ometenosti. Na sličan način ćeš prosuditi da 
one koje su srećne u nativitetu, a unesrećene u revoluciji, ne čine veliku 
štetu. Ima onih koji u vezi s ovim posmatraju mnoge druge stvari, koje 
sam u praksi utvrdio kao beskorisne, pogrešne i izlišne. 


§6. O godinama vladavine planeta, koje Arabljani 

zovu Firdarije 

Л ко je rođenje dnevno, tada će Sunce vladati prvih deset godina, 
potom Venera osam, Merkur trinaest, Mesec devet godina, Saturn 
jedanaest, Jupiter dvanaest, Mars sedam, glava Zmaja tri i rep 
Zmaja dve godine. Kada je noćno rođenje, moraš početi od Meseca koji 
će upravljati prvih devet godina, potom Saturn, Jupiter, Mars, Sunce, 
Venera, Merkur, glava Zmaja, pa rep, isti broj godina kao što je ranije 
pomenuto. 

Mnogi su iz velike radoznalosti ovome dodali pratnju drugih planeta 
svakoj vladavini 272 , što pouzdano tvrdim da je bilo odbačeno od strane 
Haldejaca. Jer su me iskustvo i vrsni poznavaoci ove nauke naučili, da je 
ovalcvo cepidlačenje previše čudno, isprazno i suvišno. 


: Unutar svakog većeg firdarskog perioda smenjuju se manji potperiodi prema haldejskom nizu 

FIRDARIJE ZA NOĆNA ROĐENJA 

§7. O profekcijama 

Z a profekcije moraš razložiti dvanaest kuća svog horoskopa na 
jednake delove na ekliptici, na sledeći naćin: ako je Ascendent na 
prvom stepenu bilo kog znaka, druga kuća će biti na prvom 
stepenu sledećeg znaka, treća na prvom stepenu trećeg znaka; i tako, u 
zaključku, svaka kuća počinje na prvom stepenu, kao prva kuća. 273 

Takođe, svaka kuća će imati trideset stepeni, pa će prvih trideset 
stepeni prve kuće pripadati prvoj godini u kojoj je osoba rođena; trideset 
stepeni druge kuće, drugoj godini; trideset u trećoj godini, i tako redom 
do dvanaeste. Kada prođe dvanaest godina, ponovo počinješ od prve, pa 
nastavljaš sa drugom, trećom, četvrtom itd, tako da od dvanaeste pa do 
dvanaeste obrćeš isti krug. 

Ako u revoluciji nađeš bilo koju 274 planetu 275 unutar trideset stepeni 
znaka koji se odnosi na tu godinu, označiće nešto dobro ili loše prema 
svojoj prirodi, i dobroj ili lošoj poziciji, i značenjima tog mesta u kom je 
profekcija, to jest, mesta života, bolesti, smrti ili dobrog zdravlja, ili 
imetka, bogatstva, gubitaka, siromaštva itd. 

Uobičajeno je da se posmatra profekcija pet mesta u horoskopu, tj. 
mesto Sunca za slavu, mesto Meseca za kvalitet duše, stanje tela i 
svetovnog imetka, mesto Fortune za dobit i prihode, desete kuće za 
posao, a Ascendenta za život. 

Ako je Sunce davalac života, onda se mora razmatrati i kao davalac 
života i kao davalac slave, što moraš učiniti i sa ostalim mestima kada 
označavaju više stvari. 

Ako nađeš bilo koju planetu unutar trideset stepeni svoje profekcije i 
želiš da znaš kog meseca ili dana će se zbiti događaj koji ona označava, 
pogledaj udaljenost između početka profekcije i pomenute planete. Ako 
se pomenuta planeta nalazi na 15 stepeni od prvog stepena profekcije, 


273 Ovaj metod profekcija je bio uobičajen u srednjem veku i renesansi, kada su kvadrantni sistemi 
podele kuća bili korišćeni. U izvornom, helenističkom učenju, profekcija je obuhvata ceo jedan znak, 
bez obzira na to na kom se stepenu nalazi Ascendent 

274 Reč aucun u starofrancuskom ima pozitivno značenje (za razliku od modernog negativnog) i znači 
neki, bilo koji, ikoji 

275 ... en la revolution aucun planette dedans les trente... Kelvej izostavlja reč planeta i nastavlja dalje kao da 
je reč o zodijačkom znaku 

događaj će se zbiti nakon šest meseci; ako se nalazi na 25 stepeni, onda 
će se desiti nakon 10 meseci. Jer svakom mesecu se dodeljuje 2 stepena i 
trideset minuta; jedan stepen označava dvanaest dana i četiri sata, 
trideset minuta označavaju šest dana, a pet minuta jedan dan. 276 
U vezi s ovim postoji vrlo precizna tabela u efemeridama Pjera Pitaa. 

Primer profekcija 



276 Metod takozvanog direktiranja profekcija 

Pretpostavimo da je Ascendent rođenja na petnaestom stepenu 
Škorpiona. Da bih znao gde će se zadesiti profekcioni Ascendent nakon 
deset godina od rođenja natusa, odbrojaću deset znakova od Ascendenta. 
Nakon toga ću pronaći petnaest stepeni Device koja preuzima nakon 
deset godina i izvršava jedanaestu. Tako, u to vreme kažem da je 
profekcija Ascendenta došla na petnaesti stepen Device i da će te godine 
završiti na petnaestom stepenu Vage, i da će sadržati celih trideset 
stepeni; pa ako se unutar njih nađe bilo koja planeta, ona će označiti 
dobro ili loše u životu, u skladu sa svojom prirodom i stanjem u to 
vreme. 

Ako bi Mars bio na petom stepenu Vage, rekao bih da bi dete bilo u 
nevolji te godine, nakon osam meseci, jer se Mars našao na 
profekcionom mestu života, udaljen dvadeset stepeni od prvog stepena. 
Videli smo ranije da dva i po stepena označavaju mesec, pet stepeni dva 
meseca, a petnaest stepeni šest meseci, pa će u skladu s tim dvadeset 
stepeni označavati osam meseci. Moraš imati na umu da profekcije treba 
da odgovaraju navršenim godinama. Drugim rečima, deseti znak se 
razmatra nakon što se navrši devet godina, što je deseta u toku itd. 277 

§8. O vladaru obilazaka, od vladara sata rođenja 278 

avilonci su čuvali veliku tajnu: obilaske vladara sata rođenja. 

Treba razumeti da vladar pomenutog časa označava život, poput 

Ascendenta; vladar drugog časa koji ga sledi, imetak poput druge 
kuće; vladar trećeg časa će se odnositi na braću, poput treće kuće, i tako 
redom za ostale. 

U revolucijama, vladara sata na rođenju su davali prvoj godini, 
planetu koja sledi drugoj, i tako redom prema prirodnom redosledu 279 
planeta. 

Na primer, ako bi neko bio rođen u satu Venere, ona bi upravljala 
prvom godinom života, sledećom Merkur, trećom Mesec, četvrtom 


277 Odnosno, deseta godina života počinje rođendanom kada navršimo punih devet 

278 Još informacija o ovoj temi možete saznati posetom ovoj stranici 
https:/ / astroriznica.com/ tumacenje-vladara-sata-u-horoskopima/ 

279 Haldejski poredak planeta, od Saturna ka Mesecu 

Saturn, petom Jupiter, šestom Mars, sedmom Sunce, osmom Venera, 
devetom Merkur i tako redom. 

Moraš da primetiš da koristimo godine koje su u toku, a ne one koje su 
navršene, da bi bile u skladu sa obilaskom planeta. 

§9. O obilascima vladara Ascendenta i planeta koje 

su na Ascendentu 

O bilasci vladara Ascendenta, i planeta i tačaka koje se nalaze na 
Ascendentu, jednako će se posmatrati kao što smo naveli za 
vladara sata rođenja i istim redosledom se moraju razmatrati, a u 
skladu s godinama natusa. 

Način prosuđivanja smo pominjali u delu o revolucijama. 

§10. O eklipsama i velikim konjunkcijama u 

revolucijama 

P omračenje Sunca i konjunkcije superiornih planeta obično 
uzrokuju mnogo nevolja, prema susretima zvezda i prirodi 
znakova i planeta koje vladaju nad tim mestima. Uzrokuju bolesti 
kada su udaljeni do pet stepeni od Ascendenta ili davaoca života. 

Ako dodiruju druge tačke, planete ili kuće, najaviće nevolje u skladu 
sa značenjima tih mesta, prvenstveno ako je istovremeno u nativitetu 
bilo kakva slična konfiguracija na snazi. 

Ako se nađu na mestu profekcije, imaće gotovo iste efekte kao u 
nativitetima. 

§11.0 pojedinačnim susretima tokom cele godine 

K ada je reč o pojedinačnim susretima tokom godine, Ptolomej, 
Regiomontan, Gauriko i mnogi drugi, snažno se oslanjaju na 
mesečne i dnevne profekcije, koje češ pronaći u preciznoj tabeli u 
Regiomontanovoj knjizi o direkcijama, a koje daju više nepotrebnih 
detalja nego koristi, što sam često potvrđivao u praksi. Moje se mišljenje 
bolje slaže sa Šonerovim koji je razmatrao da li bilo koja planeta dodiruje 
pozicije planeta, tačaka i kuća nativiteta, ili njihove dobre ili loše 
aspekte. To se odnosi i na profekciona mesta. 

Na primer, neka natalni ili profekcioni Ascendent bude na 
dvanaestom stepenu Vage, Sunce na petnaestom Blizanaca, Mars na 
petom 280 Lava. Uvek i onoliko često koliko će puta Sunce ili Mesec preći 
preko petog stepena Lava, natus će biti podložan marsijalnim nevoljama, 
gnevu, nekim promenama, bolovima u glavi, groznicama, koleričnim 
apscesima, kožnim bolestima itd. Slično, kada dodirnu peti stepen 
Škorpiona ili Bika naći će se pod aspektom kvadrata Marsa, ili peti 
stepen Vodolije koji je opozitan mestu Marsa. Ako bilo koja planeta 
dodirne peti stepen Vage ili Blizanaca (gde je sekstilni aspekt) ili peti 
stepen Strelca i Ovna (gde je trigonalni aspekt Marsa), označiće povoljne 
susrete sa kapetanima i vojnicima. 

Ako zloćudne planete dodiruju 281 pomenuti dvanaesti stepen Vage na 
koji smo postavili Ascendent, to će biti loš znak, kako po život tako i po 
telo. Slično moraš prosuditi o drugim susretima, u skladu sa aspektima 
koje smo objasnili u drugoj knjizi. Moraš razmotriti i profekciona mesta. 
Jer ja svaki stepen i minut pretvaram u dane kada se pokreće ono što 
označavaju, i uzimam u obzir dobre i loše aspekte planeta svakog dana 
kada dodiruju profekcioni stepen. 

Na primer, u pomenutom horoskopu u kom je Ascendent u Vagi, 
pretpostavićemo da je profekcija došla na dvanaesti stepen Raka, kada se 
navršila deveta i započela deseta godina života. Trinaesti stepen Raka će 
odgovarati dvanaestom danu nakon početka revolucije. 282 Pri tom, uzeću 
u razmatranje aspekte planeta prema pomenutom trinaestom stepenu. 
Na sličan način ću uraditi i sa ostalim stepenima i minutima koji 
odgovaraju onim danima kojima upravljaju. I toliko o revolucijama. 


KRAJ 


280 Cincjuieme. Kelvej piše petnaesti stepen Lava umesto peti 

281 Početak rečenice je kontradiktoran njenom nastavku jer Kelvej greškom koristi negaciju 

282 Pošto profekcija obuhvata 30 stepeni, to znači da će 1 stepen odgovarati 12 dana (tačnije 12,17), a 
koje odbrojavamo od prvog dana solarnog povratka 

Dodatak A 

Primer horoskopa koji Regiomontan prilaže u vezi sa aspektima (vidi 
fusnotu br.70 na strani 17) 

Dodatak B 

Ebenizer Sibli - O vladarima kuća postavljenim u drugim kućama 

Vladar Ascendenta u prvoj kući označava bogat i srećan život, i da će 
natus nadvladati svoje neprijatelje. U drugoj, bogatstvo i imućnost 
sopstvenim radom. U trećoj, mnogo putovanja. U čevtrtoj, zemlju i 
nasledstvo. U petoj, decu i predavanje užicima. U šestoj, bolesti. U 
sedmoj, javna suparništva, natus će sam sebi biti neprijatelj. U osmoj, 
zaveštanja. U devetoj, religioznost, učenost i putovanja u strane zemlje. 
U desetoj, čast, unapređenje i naklonost vladara. U jedanaestoj, 
prijatelje. U dvanaestoj, opasnost od utamničenja. 

Vladar druge kuće u drugoj ukazuje na veliko bogatstvo. U trećoj, na 
bogatstvo od braće i putovanja. U četvrtoj, od oca. U petoj, od igara. U 
šestoj, od rada sa stokom. U sedmoj, od braka i ženskog sveta. U osmoj, 
od zaveštanja. U devetoj, od Crkve, umetnosti i nauke, religije i mora. U 
desetoj, od slave, unapređenja, zanata, trgovine. U jedanaestoj, od 
prijatelja. u dvanaestoj, od velike stoke. U prvoj, rođenjem ili dobrom 
sudbinom. 

Vladar treće u trećoj kući na ljubav među braćom, korisna putovanja. 
U četvrtoj, dobit od putovanja. U petoj, užici na putovanjima. U šestoj, 
bolesti na putovanjima. U sedmoj, na lopove i razbojnike, a ponekad da 
će se natus sresti sa ženom. U osmoj, smrt na putovanjima. U devetoj, na 
religiozna putovanja. U desetoj, na putovanja zarad unapređenja, zanata 
i sličnog. U jedanaestoj, zbog učenja i napretka. U dvanaestoj, na 
utamničenje na putovanju. U prvoj, putovanja zbog užitaka i potrage za 
korisnim otkrićima. u drugoj, za profit, imućnost i bogatstvo. 

Vladar četvrte u četvrtoj ukazuje na dobru imovinu ili nasledstvo, dug 
život oca. U petoj, da će imetak pripasti deci natusa. U šestoj, da će 
imovina biti stečena lečenjem. U sedmoj, da će pribaviti imovinu žene. U 
osmoj, imovina u vidu poklona, zaveštanja ili ženinog imetka. U devetoj, 
od trgovine, nauke i umetnosti, ili Crkve. U desetoj, od neke službe, 
položaja ili unapređenja. U jedanaestoj, na račun prijatelja. U 

dvanaestoj, kroz poslove sa velikom stokom. U prvoj, nasledstvom. U 
drugoj, kupovinom. U trećoj, od putovanja ili na račun smrti braće. 

Vladar pete u petoj kući ukazuje na snažnu, živahnu i vrlu decu. U 
šestoj, da će deca natusa biti vredna da steknu bogatstvo, i to može biti 
na račun njegovih slugu. U sedmoj, da će deca putovati i da će natus sa 
njima imati nesuglasice. U osmoj, da će deca uzeti majčin miraz. U 
devetoj, da će se predavati uživanjima i da će zbog oca ići preko mora. U 
desetoj, da će biti bolešljiva i da će naslediti očev zanat. U jedanaestoj, 
da će imati mnogo javnih suparnika i pokazaće se kao neprijatelji sami 
sebi. U dvanaestoj, da će imati mnogo zaveštanja, a ipak će biti 
neprijatelji svojim roditeljima. U prvoj kući, deca će biti religiozna i 
učena, i voleće svoje roditelje. U drugoj, biće časna i steći će imetak 
natusa. U trećoj, ukazuje da će imati mnogo prijatelja i da će neki od njih 
biti njihovi srodnici. U četvrtoj, da će imati mnogo skrivenih neprijatelja. 

Vladar šeste u šestoj kući predskazuje bolesti, ali i pravične sluge. U 
sedmoj, bolesti od žena, i svađe. U osmoj, opasnost od nasilne smrti, i 
opasne bolesti. U devetoj, bolesti na plovidbi. U desetoj, bolesti od 
napornog rada i uposlenja u nekom zanatu. U jedanaestoj, zbog gubitka 
nekog prijatelja ili ometanja očekivanja natusa. U dvanaestoj, bolesti na 
račun sekiracije zbog skrivenih neprijatelja. U prvoj kući, zbog 
nepravilnog života. U drugoj, zbog gubitka nekog imetka. U trećoj, zbog 
nekog putovanja. U četvrtoj, zbog gubitka nasledstva ili razočaranja u 
zanatu. U petoj, zbog nemirne dece i razuzdanog života. 

Vladar sedme u sedmoj kući pokazuje bolesti ili smrt natusu, ali i 
dobru ženu. U osmoj kući, opasnosti od gubitka ženinog bogatstva. U 
devetoj, pokazuje da će žena biti strankinja i putnik. U desetoj, da će biti 
časna i da će posedovati dobro nasledstvo. U jedanaestoj, u potpunosti 
će voleti natusa i njegovu decu. U dvanaestoj kući, žena će biti skriveni 
neprijatelj natusa. U prvoj kući, žena će veoma voleti svog muža. U 
drugoj, uvećaće natusov imetak. U trećoj, žena će voleti natusovu 
rodbinu i žudeće za putovanjima preko mora. U četvrtoj, biće vrlo časna i 
natus će zahvaljujući njoj steći zemlju. U petoj, voleće natusovu decu. U 
šestoj, biće izvor velike nesreće i sebi i natusu. 

Vladar osme u osmoj kući pokazuje da će natus umreti prirodnom 
smrću, i da će imati bogatu ženu. U devetoj kući, biće u opasnosti od 
utapanja. U desetoj kući, smrt mu može doći presudom sudije. U 
jedanaestoj kući, zbog zaverene koju je skovao neki lažni prijatelj. U 
dvanaestoj, zbog zavere skrivenih neprijatelja. U prvoj kući, zbog 
nepostojanosti samog natusa. U drugoj, na račun nekog novca ili robe. U 
trećoj, bilo zbog zavere koju će skovati braća, rođaci, susedi ili lopovi. U 
četvrtoj kući, zbog gubitka imovine ili neke žalosti. U petoj, zbog 
pijanstva i razvrata. U šestoj, zbog bolesti. U sedmoj, zbog javnih 
suparnika ili izuzetne tuge. 

Vladar devete u devetoj kući pokazuje korisne plovidbe, poznavanje 
umetnosti i nauka, i da je natus religiozan. U desetoj, da će religioznost 
biti korisna i časna, i da će natus biti poznat zbog svoje učenosti. U 
jedanaestoj pokazuje crkvena nameštenja, i trgovinu, na račun prijatelja. 
U dvanaestoj, prebendu i da će natus za svoje neprijatelje imati 
sveštenike. U prvoj kući, čini da natus bude istinski religiozan i učen, i da 
bude trgovac. U drugoj, ukazuje na bogatstva stečena preko plovidbe, 
nauke, umetnosti i Crkve. U trećoj, pokazuje da će biti sektaš. U četvrtoj, 
da će imati dobit od Crkve. U petoj, da će biti nepostojano religiozan. U 
šestoj, ukazuje na počasna crkvena unapređenja, a opet, natus može biti 
rob u svojoj religiji. U sedmoj, da je neprijatelj Crkve. U osmoj, smrt ili 
pogubljenje zbog svoje religije. 

Vladar desete u desetoj kući ukazuje na veliku čast, slavu i ugled. U 
jedanaestoj, sve to na račun prijatelja. U dvanaestoj, preko neprijatelja. 
U prvoj kući, sopstvenim radom. U drugoj, na račun svog novca. U trećoj, 
preko braće, rođaka ili suseda, ili na putovanjima. U četvrtoj, preko oca. 
U petoj, preko žene. 283 U osmoj, preko ženinog bogatstva, ali može 
označiti i nasilnu smrt. U devetoj, preko religije, umetnosti, nauke i 
plovidbe. 

Vladar jedanaeste u jedanaestoj kući označava ugledne prijatelje. u 
dvanaestoj, skrivene prijatelje. U prvoj kući, istinske prijatelje natusa. U 
drugoj, one koji će uvećati bogatstvo natusa. U trećoj, prijatelji će biti 


283 Nedostaje tumačenje za šestu i sedmu kuću 

među rodbinom ili susedima, ili će ih upoznavati na putovanjima. U 
četvrtoj, otac. U petoj, neki ženini prijatelji. U šestoj, sluge natusa. U 
sedmoj, njegova žena. U osmoj, neke bratovljeve sluge. u devetoj, 
sveštenstvo, trgovci ili ljubitelji umetnosti. U desetoj, kraljevi, prinčevi, 
plemići ili ugledne osobe. 

Vladar dvanaeste u dvanaestoj kući ukazuje na jake i moćne skrivene 
neprijatelje. U prvoj, na one koji se nalaze među natusovom porodicom 
ili u domaćinstvu. U drugoj, neke osobe koje mu zavide na životu ili 
bogatstvu. U trećoj, rođaci i susedi. U četvrtoj, njegov otac. U petoj, 
njegova deca. U šestoj, njegove sluge. U sedmoj, njegova žena. U osmoj, 
neki dalji rod. U devetoj, neki trgovac, strani prodavac, ili neki crkveni 
dostojanstvenik. U desetoj, kraljevi, prinčevi ili moćni ljudi. U 
jedanaestoj, neki prijatelj naročitog ugleda. 


www. astroriznica.com 

МЛАЛЛ' ЧРГТПТТУТТТГЧТПТП 



Ože Ferije - Tumačenje horoskopa 


122 


Bibliografija 

Al-Biruni, The Book of Instruction in the Elements ofthe Art of Astrology, 
R. Ramsay Wright (London: Luzac & Co, 1934) 

Antonius De Montulmo, On The Judgment Of Nativities, Part 2, Robert 
Hand (The Golden Hind Press, 1995) 

Auger Ferrier, Les Judgements Astronomiques sur les Nativitez (Paris, 
1583) 

Benjamin N. Dykes, Works of Sahl & Masha’llah (Minneapolis: The 
Cazimi Press, 2008) 

Charlton T. Lewis Ph.D, Harpers’ Latin Dictionary (Oxford, 1891) 

Claudius Ptolemy, Tetrabiblos, F.E. Robbins (Cambridge and London: 
Harvard University Press, 1940) 

Dorotheus of Sidon, Carmen Astrologicum, Ben Dykes (Minneapolis, MN: 
The Cazimi Press, 2017) 

Ebenezer Sibly, A New and Complete Illustration ofthe Celestial Science of 
Astrology (London, 1826) 

Edmund Bohun, A Geographical Dictionary (London, 1688) 

Gvidonis Bonati, On the Arabic Parts, Robert Zoller (New Library 
Limited, 2000) 

Ioannis Regiomontani, Tabulae directionum et profectionum clarissimi viri 
ac praestantissimi mathematici (Augsburg, 1552) 

Johannes Schoener, On the Judgment of Nativities in Three Books, Robert 
Hand (Reston, VA: ARHAT Publications, 2001) 


www. astroriznica.com 
аалам' ч?гтпттпгчтптп 



Ože Ferije - Tumačenje horoskopa 


123 


Johannes Schoener, Opusculum Astrologicum, Robert Hand (The Golden 
Hind Press, 1994) 

Leopold of Austria, A Compilation on the Science of the Stars, Ben Dykes 
(Minneapolis, MN: The Cazimi Press, 2015) 

Mezeray Thuanus, A Relation of the Barbarous and Bloody Massacre 
(London,1678) 

Omar of Tiberias, Three books on Nativities, Robert Hand (The Golden 
Hind Press, 1997) 

Paul Christian, The History and Practice ofMagic (New York, 1969) 

Peter Edmund Laurent, A Manual of Ancient Geography (Oxford, London, 
1840) 

Randle Cotgrave, A Dictionarie of the French and English Tongues 
(London,1611) 

Thomas Kelway, A Learned Astronomicall Discourse of the Judgment of 
Nativities (London, 1593) 


www. astroriznica.com 

МЛАЛЛ' ЧРГТПТТУТТТГЧТПТП 



